**საქართველოს განათლებისა და მეცნიერების სამინისტროს**

**2023 წლის საქმიანობის ანგარიში**

2024 წელი

**სარჩევი:**

[**სამინისტროს საქმიანობის ძირითადი მიმართულებები 3**](#_Toc160621303)

[პოლიტიკის შემუშავება 3](#_Toc160621304)

[პროგრამების/პროექტების მართვა 6](#_Toc160621305)

[საერთაშორისო თანამშრომლობა 10](#_Toc160621306)

[**სახელმწიფო ენის სწავლებისა და ინტეგრაციის პროგრამა 19**](#_Toc160621307)

[პროგრამების განვითარება 21](#_Toc160621308)

[საჯარო მართვისა და ადმინისტრირების პროგრამა 22](#_Toc160621309)

[**ადამიანური რესურსების განვითარება 22**](#_Toc160621310)

[**სკოლამდელი განათლება 23**](#_Toc160621311)

[**ზოგადი განათლება 27**](#_Toc160621312)

[**მასწავლებელთა პროფესიული განვითარების ხელშეწყობა 38**](#_Toc160621313)

[**ინკლუზიური განათლება 48**](#_Toc160621314)

[**ინფრასტრუქტურული განახლება 52**](#_Toc160621315)

[სკოლების სრული რეაბილიტაცია 56](#_Toc160621316)

[სკოლების ნაწილობრივი რეაბილიტაცია 59](#_Toc160621317)

[**პროფესიული განათლება 60**](#_Toc160621318)

[**უმაღლესი განათლება 73**](#_Toc160621319)

[**მეცნიერება 91**](#_Toc160621320)

# სამინისტროს საქმიანობის ძირითადი მიმართულებები

## პოლიტიკის შემუშავება

2022 წლის 31 აგვისტოს დამტკიცებული 2022-2030 წლების განათლებისა და მეცნიერების ერთიანი ეროვნული სტრატეგიისა და შესაბამისი 2022-2024 წლების სამოქმედო გეგმის მონიტორინგის პროცესი განხორციელდა საანგარიშო პერიოდის 6 თვისა და 1 წლის მდგომარეობით. განათლებისა და მეცნიერების სამინისტრომ უზრუნველყო სტრატეგიისა და სამოქმედო გეგმის შემმუშავებელი უწყებათაშორისი საბჭოს წევრ სახელმწიფო უწყებებთან და სხვა დაინტერესებულ მხარეებთან აქტიური კომუნიკაცია და მათგან მიღებული მოსაზრებების გაზიარება.

სამინისტროს ცენტრალური აპარატისა და სისტემაში შემავალი სსიპ-ები/ა(ა)იპ-ის აქტივობები მასშტაბურად იყო წარმოდგენილი ეროვნულ დონეზე არსებულ პოლიტიკის სხვადასხვა დოკუმენტში, სადაც შესაბამისი ცვლილებების ასახვის მიზნით, მთელი წლის განმავლობაში აქტიური სამუშაო პროცესი მიმდინარეობდა. მათ შორის, აღსანიშნავია შემდეგი დოკუმენტები/პროექტები:

* ხედვა 2030 საქართველოს განვითარების სტრატეგია და მთავრობის 2023 წლის სამოქმედო გეგმა;
* 2021-2030 წლების სახელმწიფო ენის სტრატეგიის 2023 წლის საქმიანობის ანგარიში და 2023-2024 წლების სამოქმედო გეგმა;
* 2021-2030 წლების მიგრაციის სტრატეგიის 2023 წლის ანგარიში და 2024 წლის სამოქმედო გეგმა;
* საქართველოს სოფლის მეურნეობისა და სოფლის განვითარების 2021-2027 წლების სტრატეგიის 2021-2023 წლების სამოქმედო გეგმის 2023 წლის მონიტორინგის ანგარიში და განახლებული სამოქმედო გეგმა;
* საქართველოს შრომისა და დასაქმების პოლიტიკის 2019-2023 წლების ეროვნული სტრატეგიის 2022-2023 წლების სამოქმედო გეგმით გათვალისწინებული საქართველოს განათლებისა და მეცნიერების სამინისტროს აქტივობების 2023 წლის შესრულების ანგარიში;
* სტატისტიკურ სამუშაოთა 2023 წლის პროგრამის და ამავე პროგრამით გათვალისწინებული სტატისტიკური სამუშაოების მოცულობის პროექტები;
* საქართველოს ენერგეტიკისა და კლიმატის ეროვნული ინტეგრირებული გეგმა;
* სამოქალაქო თანასწორობისა და ინტეგრაციის სახელმწიფო სტრატეგიის 2023 წლის სამოქმედო გეგმის შესრულების ანგარიში და 2024-2025 წლების სამოქმედო გეგმა;
* სახელმწიფო სტრატეგია ოკუპირებული ტერიტორიების მიმართ, ჩართულობა თანამშრომლობის გზით და ჩართულობის სტრატეგიის სამოქმედო გეგმა;
* 2023-2026 წლების სახელმწიფოს ახალგაზრდული სტრატეგიის 2023 წლის სამოქმედო გეგმის აღსრულების მონიტორინგის ანგარიში;
* ადამიანთა წამების, არაჰუმანური, სასტიკი ან პატივისა და ღირსების შემლახავი მოპყრობის ან დასჯის წინააღმდეგ ბრძოლის 2021-2022 წლების სამოქმედო გეგმისშესრულების მონიტორინგის 2023 წლის ანგარიში;
* ნარკოტიკების მოხმარების პრევენციის ეროვნული სტრატეგიის 2024-2026 წლების სამოქმედო გეგმაა და გასული საანგარიშო პერიოდის სამოქმედო გეგმის შესრულების 2023 წლის ანგარიში;
* საქართველოს კატასტროფის რისკის შემცირების 2017-2020 წწ. ეროვნული სტრატეგიის სამოქმედო გეგმის ფარგლებში დაგეგმილი და განხორციელებული პროექტების, პროგრამებისა და ინიციატივების ანგარიში;
* ორგანიზებული დანაშაულის წინააღმდეგ ბრძოლის 2021-2024 წლების ეროვნული სტრატეგიის 2023-2024 წლების სამოქმედო გეგმის 2023 წლის ანგარიში;
* საქართველოში მოსახლეობის დაბერების საკითხზე სახელმწიფო პოლიტიკის კონცეფცია;
* საქართველოს ადამიანის უფლებათა დაცვის ეროვნული 2022-2030 წლების სტრატეგია და შესაბამისი სამოქმედო გეგმა;
* ქალთა მიმართ ძალადობის და ოჯახში ძალადობის წინააღმდეგ ბრძოლისა და მსხვერპლთა (დაზარალებულთა) დასაცავად გასატარებელ ღონისძიებათა“ 2022-2024 წლების სამოქმედო გეგმის პროექტი;
* ქალთა მიმართ ძალადობისა და ოჯახში ძალადობის წინააღმდეგ ბრძოლისა და მსხვერპლთა (დაზარალებულთა) დასაცავად გასატარებელ ღონისძიებათა 2022-2024 წლების 2023 წლის შესრულების ანგარიში;
* ქალებზე, მშვიდობასა და უსაფრთხოებაზე გაეროს 1325 რეზოლუციების განხორციელების 2022-2024 წლების სამოქმედო გეგმის 2023 წლის შესრულების ანგარიში;
* და სხვა უწყებათაშორისი თანამშრომლობის ფარგლებში მომზადებული პოლიტიკის დოკუმენტები.

საერთაშორისო ანგარიშები:

* ევროპის მიგრაციის ქსელის (EMN) კვარტალური მოხსენებები;
* ევროპის მიგრაციის ქსელის (EMN) მიგრაციისა და თავშესაფრის 2023 წლის ანგარიში;
* საქართველოს მიგრაციის 2023 წლის პროფილი.

განათლებისა და მეცნიერების მინისტრის 2023 წლის 10 მარტის N279195 ბრძანებით დამტკიცდა უწყებათაშორისი თანამშრომლობის სხვადასხვა ფორმატში შემუშავებული სტრატეგიების, სამოქმედო გეგმებისა და პოლიტიკის სხვა დოკუმენტების მონიტორინგისა და შეფასების პლატფორმის დებულება, ხოლო საჯარო მმართველობის რეფორმის (PAR) ფარგლებში შესასრულებელი ვალდებულების: პოლიტიკის დაგეგმვის, მონიტორინგისა და შეფასების სტანდარტული სამუშაო პროცედურის შემუშავება და დამტკიცება - აღსასრულებლად, ევროკავშირის ტექნიკური დახმარების პროექტის - "საჯარო მმართველობის რეფორმის" ექსპერტული მხარდაჭერით, მომზადდა სტანდარტული სამუშაო პროცედურა და ქვესამუშაო ჯგუფების დებულებების პროექტები.

## პროგრამების/პროექტების მართვა

2023 წლის სახელმწიფო ბიუჯეტში გათვალისწინებული იყო საქართველოს განათლებისა და მეცნიერების სამინისტროს 10 პროგრამისა და 31 ქვეპროგრამის დაფინანსება. მათ შორის:

|  |  |  |  |  |
| --- | --- | --- | --- | --- |
| **ორგანიზაციული კოდი** | **დასახელება** | **2023 წლის დამტკიცებული გეგმა** | **2023 წლის დაზუსტებული გეგმა** | **2023 წლის ფაქტი** |
| **32 00** | **საქართველოს განათლებისა და მეცნიერების სამინისტრო** | **2,077,780.70** | **2,078,780.70** | **2,081,244.16** |
| **32 01** | **განათლებისა და მეცნიერების სფეროებში სახელმწიფო პოლიტიკის შემუშავება და პროგრამების მართვა** | **53,773.90** | **56,836.86** | **57,751.42** |
| **32 02** | **სკოლამდელი და ზოგადი განათლება** | **1,360,537.25** | **1,361,912.86** | **1,362,662.51** |
| 32 02 01 | ზოგადსაგანმანათლებლო სკოლების დაფინანსება | 1,121,226.01 | 1,136,325.56 | 1,136,320.17 |
| 32 02 02 | მასწავლებელთა პროფესიული განვითარების ხელშეწყობა | 11,660.00 | 11,766.99 | 12,419.59 |
| 32 02 03 | უსაფრთხო საგანმანათლებლო გარემოს უზრუნველყოფა | 30,278.00 | 29,418.11 | 29,502.68 |
| 32 02 03 01 | უსაფრთხო საგანმანათლებლო გარემოს უზრუნველყოფის პროგრამის ადმინისტრირება | 3,000.00 | 2,945.49 | 2,942.36 |
| 32 02 03 02 | უსაფრთხო საგანმანათლებლო გარემოს უზრუნველყოფა | 27,278.00 | 26,472.62 | 26,560.32 |
| 32 02 04 | წარმატებულ მოსწავლეთა წახალისება | 1,280.00 | 1,774.88 | 1,774.73 |
| 32 02 05 | განსაკუთრებით ნიჭიერ მოსწავლეთა საგანმანათლებლო და საცხოვრებელი პირობებით უზრუნველყოფა | 250.00 | 250.00 | 249.96 |
| 32 02 06 | მოსწავლეების სახელმძღვანელოებით უზრუნველყოფა | 37,200.00 | 38,581.11 | 38,580.39 |
| 32 02 07 | ოკუპირებული რეგიონების მასწავლებლებისა და ადმინისტრაციულ-ტექნიკური პერსონალის ფინანსური დახმარება | 4,495.00 | 4,416.01 | 4,416.00 |
| 32 02 08 | ბრალდებული და მსჯავრდებული პირებისათვის ზოგადი განათლების მიღების ხელმისაწვდომობა | 350.00 | 294.20 | 294.10 |
| 32 02 09 | ეროვნული სასწავლო გეგმის განვითარება და დანერგვის ხელშეწყობა | 500.00 | 259.80 | 259.77 |
| 32 02 10 | საჯარო სკოლის მოსწავლეების ტრანსპორტით უზრუნველყოფა | 50,453.24 | 51,657.75 | 51,605.43 |
| 32 02 11 | პროგრამა "ჩემი პირველი კომპიუტერი" | 43,550.00 | 49,459.60 | 49,459.60 |
| 32 02 12 | ზოგადი განათლების ხელშეწყობა | 5,000.00 | 2,973.57 | 2,973.36 |
| 32 02 13 | ზოგადი განათლების რეფორმის ხელშეწყობა | 54,295.00 | 34,735.29 | 34,806.73 |
| **32 03** | **პროფესიული განათლება** | **87,425.00** | **101,652.94** | **103,308.88** |
| 32 03 01 | პროფესიული განათლების განვითარების ხელშეწყობა | 71,505.00 | 85,377.53 | 85,961.35 |
| 32 03 02 | პროფესიული უნარების განვითარება | 12,000.00 | 11,970.45 | 13,050.99 |
| 32 03 03 | ეროვნული უმცირესობების პროფესიული გადამზადება | 3,920.00 | 4,304.97 | 4,296.54 |
| **32 04** | **უმაღლესი განათლება** | **147,468.00** | **141,044.63** | **153,157.60** |
| 32 04 01 | გამოცდების ორგანიზება | 17,145.00 | 15,892.02 | 15,891.93 |
| 32 04 02 | სახელმწიფო სასწავლო, სამაგისტრო გრანტები და ახალგაზრდების ხელშეწყობა | 119,950.00 | 112,419.11 | 112,419.10 |
| 32 04 03 | უმაღლესი განათლების ხელშეწყობა | 450.00 | 358.14 | 358.13 |
| 32 04 04 | საზღვარგარეთ განათლების მიღების ხელშეწყობა | 7,180.00 | 5,796.67 | 5,795.00 |
| 32 04 05 | უმაღლესი საგანმანათლებლო დაწესებულებების ხელშეწყობა | 2,743.00 | 6,578.70 | 18,693.43 |
| **32 05** | **მეცნიერებისა და სამეცნიერო კვლევების ხელშეწყობა** | **75,750.80** | **70,890.13** | **71,288.78** |
| 32 05 01 | სამეცნიერო გრანტების გაცემისა და სამეცნიერო კვლევების ხელშეწყობა | 35,415.00 | 34,306.65 | 34,836.02 |
| 32 05 02 | სამეცნიერო დაწესებულებების პროგრამები | 7,640.80 | 7,845.49 | 7,921.10 |
| 32 05 03 | საქართველოს სოფლის მეურნეობის მეცნიერებათა აკადემიის ხელშეწყობა | 1,270.00 | 1,310.91 | 1,310.30 |
| 32 05 04 | სამეცნიერო კვლევების ხელშეწყობა | 29,925.00 | 27,349.50 | 27,143.77 |
| 32 05 05 | მეცნიერების პოპულარიზაცია | 1,500.00 | 77.59 | 77.59 |
| **32 06** | **ინკლუზიური განათლება** | **45,625.00** | **45,397.66** | **45,390.10** |
| **32 07** | **ინფრასტრუქტურის განვითარება** | **269,400.75** | **268,447.47** | **268,283.21** |
| 32 07 01 | ზოგადსაგანმანათლებლო დაწესებულებების ინფრასტრუქტურის განვითარება | 213,915.00 | 232,093.35 | 232,002.99 |
| 32 07 02 | პროფესიული საგანმანათლებლო დაწესებულებების ინფრასტრუქტურის განვითარება | 35,000.00 | 16,670.81 | 16,660.10 |
| 32 07 03 | სამინისტროს და მის სისტემაში შემავალი საჯარო სამართლის იურიდიული პირებისა და ტერიტორიული ორგანოების ინფრასტრუქტურის განვითარება | 2,000.00 | 2,241.37 | 2,203.08 |
| 32 07 04 | უმაღლესი საგანმანათლებლო და სამეცნიერო დაწესებულებების ინფრასტრუქტურის განვითარება | 10,100.00 | 8,298.90 | 8,298.90 |
| 32 07 05 | საჯარო სკოლების ოპერირებისა და მოვლა-პატრონობის სისტემის განვითარება | 8,385.75 | 9,143.05 | 9,118.14 |
| **32 08** | **ინოვაციის, ინკლუზიურობის და ხარისხის პროექტი - საქართველო I2Q (WB)** | **14,400.00** | **14,400.00** | **12,490.11** |
| **32 09** | **პროფესიული განათლება I (KfW)** | **15,000.00** | **12,514.75** | **4,449.21** |
| **32 10** | **თანამედროვე უნარები უკეთესი დასაქმების სექტორის განვითარების პროგრამისთვის - პროექტი (ADB)** | **8,400.00** | **5,683.40** | **2,462.34** |

საქართველოს განათლებისა და მეცნიერების სამინისტროს დაზუსტებულმა ბიუჯეტმა 2023 წელს შეადგინა 2,078,780.70 ათასი ლარი, ხოლო საკასო ხარჯმა - 2,081,244.16 ათასი ლარი, მათ შორის საბიუჯეტო სახსრები  ფონდების გათვალისწინებით - 2,046,928.29 ათასი ლარია, გრანტი - 1,670.03 ათასი ლარი, კრედიტი - 16,335.88 ათასი ლარი, ხოლო მიზნობრივი გრანტი - 16,309.95 ათასი ლარი.

## საერთაშორისო თანამშრომლობა

განხორციელებულია დონორთა დახმარების უპრეცენდენტო მობილიზაცია განათლების სფეროში მიმდინარე რეფორმების მხარდასაჭერად. მიმდინარეობდა მსოფლიო ბანკთან 2019 წელს გაფორმებული სასესხო ხელშეკრულების (ბიუჯეტი 102 მილიონი აშშ დოლარი) საფუძველზე პროგრამის „ინოვაციები, ინკლუზიური განათლება და ხარისხი“ განხორციელება. პროგრამის მიზანია განათლების ხარისხისა და ხელმისაწვდომობის გაუმჯობესება სკოლამდელ, ზოგად და უმაღლესი განათლების საფეხურებზე.

გაგრძელდა ევროკავშირსა და საქართველოს მთავრობას შორის 2018 წელს გაფორმებული ფინანსური ხელშეკრულების "ადამიანური კაპიტალის განვითარების ხელშეწყობა" ფარგლებში, პოლიტიკის მატრიცით ნაკისრი ვალდებულებების შესრულება. მიმდინარეობს საქართველოსა და რეკონსტრუქციისა და განვითარების საერთაშორისო ბანკს შორის ხელმოწერილი სასესხო შეთანხმების საფუძველზე, „საქართველოს ადამიანური კაპიტალის პროგრამის“ განხორციელება.

პროგრამის ფარგლებში, განათლების მიმართულებით გამოყოფილი თანხა 155 მილიონ დოლარს შეადგენს. პროექტის მიზანია ზოგადი განათლების დაფინანსების ახალი მოდელის შემუშავება, კომპეტენციებზე დაფუძნებული ეროვნული სასწავლო გეგმის დანერგვა, ერთიანი ეროვნული გამოცდების შედეგების გაუმჯობესება და უთანასწორობის შემცირებას ქალაქისა და სოფლების შედეგებს შორის, ციფრული სამოქმედო გეგმის დანერგვა სკოლებში, და სხვა.

2021 წლის 1 იანვრიდან "ევროპაში ისტორიის სწავლების ობსერვატორიის დაფუძნების შესახებ“ ევროსაბჭოს გაფართოებული წილობრივი შეთანხმების წევრია. ობსერვატორიის უმთავრეს მიზანს წარმოადგენს ევროპის საბჭოს მონაწილე წევრი სახელმწიფოების მიერ ისტორიის სწავლების შესახებ ფაქტობრივი ინფორმაციის შეგროვება და გამოქვეყნება, ისტორიის სწავლების მიმართულებით საუკეთესო პრაქტიკის გაზიარება და მეთოდების შედარება სწავლებაში. საქართველო აგრძელებს თანამშრომლობას ევროსაბჭოს "ევროპაში ისტორიის სწავლების ობსერვატორიასთან".

აქტიურად მიმდინარეობდა ევროკავშირის ინიციატივით და საქართველოს მთავრობასთან შეთანხმებით, საქართველოში დასაარსებელი, ევროკავშირის ფარგლებს გარეთ პირველი უნიკალური რეგიონალური მნიშვნელობის მქონე „აღმოსავლეთ პარტნიორობის ევროპული სკოლის“ პროექტის განხორციელება.

„ევროპის სკოლა თბილისი“ ექვსი პარტნიორი ქვეყნის (აზერბაიჯანი, ბელორუსი, მოლდოვა, საქართველო, სომხეთი და უკრაინა) მოსწავლეებს მულტიკულტურული გარემოსა და ფუნდამენტურ ღირებულებებზე დაფუძნებული ევროპული მაღალი ხარისხის განათლებას სთავაზობს, რაც ხელს შეუწყობს მათი დასაქმების შესაძლებლობებს. სკოლის კურსდამთავრებულები მოიპოვებენ საერთაშორისო ბაკალავრიატის ორგანიზაციის (IB) დიპლომს, რომელსაც, ასევე, ექნება ევროპული ბაკალავრიატის კომპონენტები.

„ევროპის სკოლა თბილისი“ ევროკავშირში მოქმედი „აკრედიტებული ევროპული სკოლების ქსელის“ მოდელი დაედო საფუძვლად. სკოლაში ჩარიცხულ მაღალი აკადემიური მოსწრების მქონე დამამთავრებელი კლასის (16-17 ასაკის) მოსწავლეებს ეძლევათ შესაძლებლობა მიიღონ ევროპული ხარისხის განათლება. აღმოსავლეთ პარტნიორობის ევროპული სკოლის პროგრამით სწავლება ხორციელდება საქართველოში, თბილისში მდებარე ახალი სკოლის ბაზაზე. სკოლის მშენებლობის პროცესი მიმდინარეა და სკოლა შეძლებს მოსწავლეების მიღებას 2024 წლის სექტემბრიდან. სკოლის კომპლექსის მშენებლობა სრულად ფინანსდება სახელმწიფოს მიერ.

ევროპის სკოლა თბილისი სკოლის ინფრასტრუქტურის შესაბამისად სულ მოემსახურება 504 მოსწავლეს, აქედან 384 მოსწავლეს საბაზო (7-9 კლასები) და საშუალო (10-12 კლასები) საფეხურებზე, ხოლო 120 მოსწავლეს საერთაშორისო საბაკალავრო IB პროგრამაზე (11-12 კლასები).

სკოლის ადმინისტრაციამ 2024 წლის სექტემბრიდან სასწავლო პროცესის დაწყების მიზნით, სსიპ-განათლების ხარისხის განვითარების ეროვნული ცენტრთან თანამშრომლობით, დაიწყო ავტორიზაციის მიღების მიზნით დადგენილი სტანდარტების შესაბამისად განსაზღვრულ სავალდებულო დოკუმენტებზე მუშაობა.

მუშაობას აგრძელებს „ჰორიზონტი ევროპის“ ეროვნული ოფისი, რომლის მიზანია საგანმანათლებლო და სამეცნიერო-კვლევით დაწესებულებებში, არასამთავრობო და ბიზნეს ორგანიზაციებში პროგრამის ფარგლებში გამოცხადებული კონკურსების თაობაზე ინფორმაციის გავრცელება და აპლიკანტების მხარდაჭერა პროექტების მომზადების და განხორციელების ეტაპებზე; ასევე, ქვეყნის მასშტაბით, 16 უნივერსიტეტში (12 სახელმწიფო უნივერსიტეტში და 4 კერძო) შეიქმნა საუნივერსიტეტო საგრანტო ოფისები, რომლებიც აქტიურად თანამშრომლობენ ეროვნულ ოფისთან, კერძოდ, ეროვნული საკონტაქტო პირების (National Contact Points-NCP) ქსელთან. მათი ძირითადი ფუნქციაა საუნივერსიტეტო სივრცეში პროგრამა „ჰორიზონტი ევროპა“ კონკურსებში მეცნიერების ჩართულობის გაზრდა.

2022 წლის დასაწყისში საქართველომ (განათლებისა და მეცნიერების სამინისტრომ) გააკეთა ოფიციალური განაცხადი COST ასოციაციის სრულ წევრობაზე. ასოციაციის უმაღლესმა ხელმძღვანელობამ განაცხადი დადებითად განიხილა. შედეგად, საქართველო გახდა ასოციაციის სრული წევრი. 2023 წელს საქართველოს მკვლევრები ჩართულნი იყვნენ მიმდინარე 31 COST Action-ში. აქედან 36 აქციის მმართველი კომიტეტის წევრად ნომინირებულია ქართველი დელეგატი, რომლებიც აქციის (რომელშიც ნომინირებულნი არიან)  რომელიმე სამუშაო ჯგუფშიც არიან გაერთიანებულნი. 2023 წელს საქართველოს კოორდინირებით (main proposer) წარდგენილია 3 საპროექტო წინადადება, 2022 წელს საქართველოს კოორდინირებით 1 საპროექტო წინადადება იყო წარდგენილი. Main Proposer-ის სტატუსით საპროექტო წინადადებების წარდგენა შესაძლებელი გახდა საქართველოს COST-ის ასოციაციაში სრულუფლებიანი წევრობის შემდეგ.

2023 წლის COST-ის კონკურსში წარდგენილი აპლიკაციების შეფასების მე-2 ეტაპზე მოქმედი *ad hoc* review panel-ზე საქართველოდან წარდგენილია 9 ექსპერტი ცხრილში მოცემულ შემდეგ სამეცნიერო მიმართულებებზე:

|  |  |  |
| --- | --- | --- |
| **სფერო** | **ქვე-სფერო** | **პირების რაოდენობა** |
| **სოფლის მეურნეობის მეცნიერებები** |   | 0 |
| **ინჟინერია და ტექნოლოგია**  | სამოქალაქო ინჟინერია  | 0  |
| **ინჟინერია და ტექნოლოგია** | მექანიკური ინჟინერია | 1 |
| **ჰუმანიტარული მეცნიერებები** | ენები და ლიტერატურა | 1 |
| **სამედიცინო და ჯანდაცვის მეცნიერებები**  | კლინიკური ჯანდაცვა | 1 |
| **სამედიცინო და ჯანდაცვის მეცნიერებები** | საზოგადოებრივი ჯანდაცვა | 2 |
| **საბუნებისმეტყველო მეცნიერებები** | კომპიუტერული და საინფორმაციო მეცნიერებები  | 1 |
| **საბუნებისმეტყველო მეცნიერებები** | დედამიწის შემსწავლელი და გარემოსდაცვითი მეცნიერებები  | 1 |
| **სოციალური მეცნიერებები** | მედია კომუნიკაცია  | 1 |
| **სოციალური მეცნიერებები** | სოციოლოგია | 1 |

შეირჩა Erasmus+ის ეროვნულ კორდინატორი და საქართველოს ერასმუს+ ეროვნული ოფისი (NEO) შეუდგა ფუნქციონირებას. 2023 წლის ბოლოს დაიგეგმა რეგიონული საინფორმაციო შეხვედრების პროგრამა. შეხვედრები მოიცავს შემდეგ მიმართულებებს: უმაღლესი განათლება, პროფესიული განათლება და ტრენინგები, ზრდასრულთა განათლება, ახალგაზრდობა, სპორტი, სკოლები და სტუდენტები.

გაგრძელდა საქართველოს „Erasmus+“-ის ასოცირებულ ქვეყნად გახდომისათვის მომზადება. ამ მიზნით, გასულ წლებში ევროკომისიასთან შეთანხმდა საქართველოს პროგრამის ასოცირებისათვის მოსამზადებელი ე. წ. “Feasibility Study”-ის პროექტი, რომლის განხორციელება დაიწყო 2022 წლის 1 ივნისიდან. შემუშავდა დეტალური მრავალწლიანი სამოქმედო გეგმის დოკუმენტი, სადაც მოცემულია პროცესის წარმართვის დროში გაწერილი ალტერნატიული სცენარები. 2021 წლიდან საქართველოს მიეცა შესაძლებლობა Erasmus+-ში ჩაერთოს პროფესიული განათლების საფეხურზეც. Erasmus+ პროგრამა 2022 წლიდან ამოქმედდა პროფესიული განათლების საფეხურზე,

Erasmus+ პროგრამის  ფარგლებში გამოცხადებულ კონკურსში “ინსტიტუციური თანამშრომლობა პროფესიულ განათლებაში“ (Capacity Building in VET)   წარდგენილი იყო 2 განაცხადი, რომელთაგანაც ერთ-ერთმა INVEsT in you: promote international traineeship programs for Armenian, Georgian and Moldovan students in Central Europe გაიმარჯვა და მისი განხორციელება დაიწყება 2024 წელს. აღნიშნული პროექტის მიზანია საერთაშორისო მობილობის ხელშეწყობა, აღმოსავლეთ პარტნიორობის ქვეყნებში მოწყვლადი სტუდენტების პროფესიული, გამჭოლი და საკვანძო კომპეტენციების განვითარება, ასევე მასწავლებლების განვითარების ხელშეწყობა შეხვედრებისა და საერთაშორისო აქტივობების საშუალებით.

2023 წლიდან ა(ა)იპ პროფესიული უნარების სააგენტომ გერმანიასთან, ნორვეგიასთან, უკრაინასთან და სხვა პარტნიორ ქვეყნებთან ერთად მიკრო-კვალიფიკაციების განვითარებაზე ორიენტირებული პროექტის განხორციელება დაიწყო (Beyond Europe with Micro-credentials). პროექტის მიზანია პარტნიორ ქვეყნებში მიკრო-კვალიფიკაციების განვითარება და დანერგვა. პროექტი  Erasmus+ პროგრამის პროფესიულ განათლებაში ინსტიტუციური განვითარების (Capacity Building in VET) მიმართულების ფარგლებშია დაფინანსებული;

Erasmus+ საქართველოს ეროვნულ ოფისთან თანამშრომლობით და პროფესიული უნარების სააგენტოს ინიციატივით გაიმართა საინფორმაციო შეხვედრები პროფესიული საგანმანათლებლო დაწესებულებებისთვის, რომლებშიც 20-მდე პროფესიული საგანმანათლებლო დაწესებულების წარმომადგენელმა მიიღო მონაწილეობა.

საქართველოს მხრიდან განისაზღვრა “Erasmus+” პროგრამის ფარგლებში, Euroguidance-ს ეროვნული ცენტრის, Europass-ის ეროვნული ცენტრისა და ევროპული კვალიფიკაციების ჩარჩოს (EQF) ეროვნული საკოორდინაციო ერთეულის როლის შემსრულებელი უწყებების/ორგანიზაციები. აღნიშნული ფუნქციები შეითავსეს განათლებისა და მეცნიერების სამინისტროს საჯარო სამართლის იურიდიულმა პირებმა.

საქართველო შეუერთდა Eurydice Network-ს, რომელიც  Erasmus+ პროგრამის ნაწილია და ღიაა მხოლოდ ევროკავშირის წევრი და Erasmus+ პროგრამული ქვეყნებისთვის.   საქართველოს, მოლდოვას და უკრაინას, როგორც ევროკავშირის გაფართოების პაკეტის ქვეყნებს, მიეცათ შესაძლებლობა, შეერთებოდნენ აღნიშნულ ქსელს. ქსელის მისიაა აღწეროს და სისტემატურად განაახლოს ქსელში ჩართული ქვეყნების განათლების სისტემები. ქსელს ასევე გააჩნია პლატფორმა საუკეთესო პრაქტიკის გასაზიარებლად, რომელიმე კონკრეტული ქვეყნის განათლების სისტემის წინაშე არსებული გამოწვევების ერთობლივად გადაჭრის ხელშეწყობის მიზნით.

ევროკავშირის მიერ დაფინანსებულ „ქართველ მკვლევართა მობილობის პროგრამის“ (ბიუჯეტი 1,405,050.00 მლნ ევრო) პროექტს საქართველოში ევროკავშირის დელეგაციის მიერ ჩატარებული ტენდერით შერჩეული ორგანიზაცია - გერმანიის აკადემიური გაცვლების სააგენტო DAAD-ი ახორციელებდა. პროექტი გახანგრძლივდება სამი თვით და დასრულდება 2024 წლის მარტის ბოლოს. აღნიშნულ პერიოდში დაგეგმილია ღონისძიება კვლევისა და ინოვაციის კვირეულის ფარგლებში (R&I Week), რომელიც წარმოადგენს ევროკომისიის მნიშნელოვან ღონისძიებას კვლევისა და ინოვაციის მიმართულებით. აქტივობების ფარგლებში, დაგეგმილია ევროკავშირის საუკეთესო პრაქტიკის და მობილობის სქემის შედეგების საუკეთესო პრაქტიკის გავრცელება.

* ზემოაღნიშნული ორწლიანი პროგრამა ითვალისწინებდა 2 კომპონენტს: კონკურსის წესით შერჩეული, 50-დე ქართველი გამოცდილი მკვლევრის მოკლევადიანი კვლევითი მობილობის დაფინანსება.
* ევროკავშირის პროგრამის კონკურსებისთვის, კონკურენტული საგრანტო განაცხადების მომზადების მიზნით, საქართველოს აკადემიური დაწესებულებების სამეცნიერო-კვლევითი საგრანტო ოფისების პერსონალის გაძლიერებას, ასევე, სსიპ შოთა რუსთაველის საქართველოს ეროვნული ფონდის, საქართველოს ინოვაციებისა და ტექნოლოგიების სააგენტოს პერსონალის შესაძლებლობების გაძლიერებას.

პირველი კომპონენტის ფარგლებში, სხვადასხვა სამეცნიერო დისციპლინის წარმომადგენელი მკვლევრის კვლევითი ვიზიტის ხანგრძლივობა იყო 3 თვე და დაფინანსება შეადგენდა 15 000 ევროს.

2022 წლის დასაწყისში ევროკავშირის საბჭომ დაამტკიცა ევროპული კვლევების სივრცის (ERA) პოლიტიკური დღის წესრიგის შესახებ რეკომენდაცია, რომლის ეფექტურად იმპლემენტაციის ხელშეწყობის მიზნით, ევროკომისიამ შეიმუშავა ERA-ს პოლიტიკის განხორციელების ხელშემწყობი 20 ქმედება (action). სამინისტრომ გამოხატა ინტერესი ზემოაღნიშნულ ყველა ქმედებაში მონაწილეობის კუთხით. ევროკომისიამ განიხილა წარდგენილი ქმედებები და 2023-2024 წლებისთვის განსახორციელებლად შეარჩია ERA-ს 2 ქმედება, მათ შორისაა მე-12 ქმედება, რომლის მიზანია, ევროპის საკვანძო ინდუსტრიული ეკოსისტემების მწვანე/ციფრული ტრანზიციის აქსელერაცია. აღნიშნული ქმედების ეფექტიანად განხორციელების მიზნით, გათვალისწინებულია „ურთიერთსწავლების სავარჯიშოების“ (MLE mutual learning exercise) ჩატარება, რაც მიეძღვნება „ინტეგრირებული დაბალი ნახშირბადის მქონე ტექნოლოგიების საგზაო რუკის შექმნას და ინდუსტრიული დეკარბონიზაციის მიზნით კონკრეტულ სექტორზე მორგებული პროგრამების მომზადებას“. ინდუსტრიის დეკარბონიზაციის ურთიერთსწავლების სავარჯიშოს გაცნობითი საკოორდინაციო შეხვედრის ფარგლებში განიხილება 4 მიმართულება, კერძოდ: ინდუსტრიის დეკარბონიზაციის მიმოხილვა და ტრენდები, დაბალ ნახშირბადიანი ტექნოლოგიების კვლევებისა და ინოვაციების დაფინანსების დიზაინი და ღონისძიებები, ძირითადი მოთამაშეების პროცესში ჩართვის საუკეთესო მაგალითები და მეთოდები და ბოლოს ქვეყნის სტრატეგიული დოკუმენტების მიმოხილვა. დღეისთვის მომზადებულია 2 თემატური ანგარიში რომელიც ატვირთულია Publication Office of the European Union-ის ვებგვერდზე სადაც საქართველოს მიერ შესრულებული აქტივობებია აღწერილი. მზადდება მესამე შეხვედრის ანგარიში რომელიც უახლოეს პერიოდში აიტვირთება.

"საქართველოს საგარეო საქმეთა სამინისტროსა და განათლებისა და მეცნიერების სამინისტროს ერთობლივი ორგანიზებით, 2023 წლის 3 მაისს თბილისში გაიმართა ნატო-ს პროგრამის „მეცნიერება უსაფრთხოებისა და მშვიდობისთვის“ (NATO SPS) საინფორმაციო დღე, რომელშიც მონაწილეობა მიიღეს უსაფრთხოების თანამედროვე გამოწვევების საკითხებში ნატო-ს გენერალური მდივნის თანაშემწის მოადგილემ, ჯეიმს აპატურაიმ, NATO SPS-ის და უმაღლესი საგანმანათლებლო და სამეცნიერო- კვლევითი დაწესებულებების წარმომადგენლებმა. პროგრამა ხელს უწყობს დიალოგისა და პრაქტიკული თანამშრომლობის განვითარებას ნატოს წევრ და პარტნიორ ქვეყნებს შორის სამეცნიერო კვლევების, ტექნოლოგიური ინოვაციებისა და ცოდნის გაცვლის მიმართულებით.

2023 წლის ივნისში ბრიუსელში ვიზიტის ფარგლებში, საქართველოს განათლებისა და მეცნიერების მინისტრმა გამართა ორმხრივი შეხვედრა უსაფრთხოების საკითხებში NATO-ს გენერალური მდივნის თანაშემწესთან, დევიდ ვან ვილთან. შეხვედრაზე განხილულ იქნა ნატო-საქართველოს სამეცნიერო დიალოგის ფორმატის შექმნის საკითხი, რომლის ფარგლებშიც შეხვედრები გაიმართება მონაცვლეობით ბრიუსელსა და თბილისში. სამინისტროს მიერ შემუშავდა ნატო-საქართველოს სამეცნიერო დიალოგის მუშაობის წესის დოკუმენტის პროექტი. აღნიშნული ინიციატივის განხორციელება იგეგმება 2024 წელს.

სკოლებში სამოქალაქო განათლების სწავლებისა და პრაქტიკის გზით, ადგილობრივ დონეზე გადაწყვეტილების მიღების პროცესში ახალგაზრდების გაზრდილი მონაწილეობის ხელშეწყობისთვის, 2023 წლის განმავლობაში მიმდინარეობდა ევროპის საბჭოს პროექტი „დემოკრატია იწყება სკოლებში – სკოლების როლი საქართველოში დემოკრატიული მონაწილოების კულტურის განვითარებაში“. პროექტი განხორციელდა სხვადასხვა რეგიონში, მათ შორის სოფლად და მაღალმთიან რეგიონებში მდებარე 20 სკოლაში. პროექტის ფარგლებში შეიქმნა მეთოდოლოგიური სახელმძღვანელო დემოკრატიული მმართველობის გაძლიერებაზე, შემუშავდა მასწავლებელთა პროფესიული განვითარების პროგრამა „დემოკრატიული სკოლის განვითარება“, რომლითაც გადამზადდნენ სკოლის დირექტორები, მასწავლებლები და ადმინისტრაციის წარმომადგენლები. განხორციელდა საგრანტო კონკურსები ისეთ საკითხებზე, როგორებიცაა: პრობლემების გადაჭრა, მდგრადი განვითარების მიზნები და პროექტების მართვა. ასევე, საზაფხულო აკადემიის ფარგლებში მოსწავლეების მიერ შემუშავდა სხვადასხვა პროექტი სტუდენტური საბჭოს, თემის საჭიროებებსა და სხვა თემებზე. ამ პროექტებისთვის მოსწავლეებმა თვითონ მოახდინეს ფინანსური რესურსის მობილიზება. პროექტის დახურვის ღონისძიება გაიმართა 2023 წლის დეკემბერში. პროექტის გაგრძელება იგეგმება წარმატებული შედეგების გათვალისწინებით.

ევროკომისიის  კვლევის აღმასრულებელი სააგენტოს (REA) დირექტორსა  და მინისტრს შორის მიღწეული იქნა შეთანხმება, რომლის შედეგად  საქართველოს შოთა რუსთაველის ეროვნული სამეცნიერო ფონდის წარმომადგენლები გაივლიან მოკლევადიან სტაჟირებას REA-ში. აღნიშნული სტაჟირება REA-სგან საქართველოსთვის გაკეთებული ექსკლუზიური შეთავაზებაა. მიღებული გამოცდილება დაინერგება გრანტების მართვის და ზოგადად, ინსტიტუციური მართვის პროცესებში.

საქართველოს მთავრობის ფინანსური ძალისხმევით, ჰარვარდის უნივერსიტეტის დევისის ცენტრში ქართველოლოგიის პროგრამა მოქმედებს, რომლის მიზანია ხელი შეუწყოს სტუდენტების ახალი თაობის აღზრდას, რომლებიც არა მხოლოდ ამერიკის შეერთებული შტატების, არამედ მსოფლიოს სამეცნიერო და ინტელექტუალურ წრეებში საქართველოს შესახებ კვლევების მხარდამჭერებად და ცოდნის გამავრცელებლებად მოგვევლინებიან.

ქართველოლოგიის პროგრამაში ყურადღება გამახვილებულია საქართველოსა და ამერიკის შეერთებულ შტატებს შორის აკადემიური და სამეცნიერო კვლევებისა და სასწავლო გაცვლის შესაძლებლობებზე, ასევე საქართველოს კულტურის პოპულარიზაციის მიზნით, საგანმანათლებლო და კულტურული ღონისძიებების განხორციელებაზე. ამერიკის შეერთებული შტატებისა და საქართველოს უმაღლეს საგანმანათლებლო დაწესებულებებში, მათ შორის საუნივერსიტეტო ბიბლიოთეკებსა და არქივებში, კვლევითი და კოლაბორაციული საგანმანათლებლო პროექტების განხორციელების მიზნით, ქართველი და ამერიკელი მეცნიერები და მკვლევრები მიიღებენ ფინანსურ მხარდაჭერას. მოცემული ქართველოლოგიის პროგრამა ხელს უწყობს როგორც საქართველოს ისტორიის, კულტურის, ლიტერატურისა და პოლიტიკის, ასევე ქვეყნის ეკონომიკური განვითარებისა და მეცნიერებაში შეტანილი წვლილის შესახებ აკადემიური ცოდნის გავრცელებას და გაცვლას. პროგრამაში გათვალისწინებულია კვლევები კავკასიოლოგიის მიმართულებითაც.

განათლების რეფორმის ხელშეწყობის ზემოაღნიშნული ფართომასშტაბიანი პროგრამებისა და პროექტების გარდა, საანგარიშო პერიოდში, გაგრძელდა ბრიტანეთის საბჭოსთან (British Council) აქტიური თანამშრომლობა ზოგადი განათლების სფეროში ინგლისური ენის სწავლების სტრატეგიის იმპლემენტაციის მიმართულებით, რომელიც ენის სწავლების გაძლიერებასა და ინგლისური ენის მასწავლებლების პროფესიული განვითარების ხელშეწყობას ისახავს მიზნად. ასევე, გრძელდება თანამშრომლობა აშშ‑ის საერთაშორისო განვითარების სააგენტოსთან ახალი პროექტის: „განათლება მომავლისთვის საქართველოში“ - ფარგლებში, რომლის საფუძველზეც განათლების სისტემა 14 მილიონი ლარის ღირებულების დაფინანსებას მიიღებს.

სისტემის მნიშვნელოვანი საერთაშორისო დონორი ორგანიზაციებია: ევროკავშირი, მსოფლიო ბანკი, აზიის განვითარების ბანკი, შვეიცარიის განვითარების სააგენტო (SDC), გაეროს განვითარების პროგრამა (UNDP), ევროპული განათლების ფონდი (ETF), გაეროს ქალთა ორგანიზაცია და სხვა.

ორმხრივი თანამშრომლობის ფორმატში, 2023 წელს ნაყოფიერი თანამშრომლობა შედგა ამერიკის შეერთებულ შტატებთან, დიდ ბრიტანეთის სამეფოსთან, საფრანგეთის რესპუბლიკასთან, ნორვეგიის სამეფოსთან, ესტონეთთან, პოლონეთთან, გერმანიის ფედერაციულ რესპუბლიკასთან. ხელი მოეწერა არაერთ მნიშვნელოვან შეთანხებას, მემორანდუმსა და პროგრამას, მათ შორის ბირთვული კვლევების ევროპულ ორგანიზაციასთან (CERN) თანამშრომლობის მემორანდუმს, განათლებისა და მეცნიერების სფეროში ურთიერთთანამშრომლობის მემორანდუმს საქართველოს განათლებისა და მეცნიერების სამინისტროსა და სომხეთის განათლების, მეცნიერების, კულტურისა და სპორტის სამინისტროს შორის, ხელშეკრულებას საქართველოს მთავრობას, ათასწლეულის ფონდს, სან დიეგო სახელმწიფო უნივერსიტეტსა და სან დიეგო სახელმწიფო უნივერსიტეტის კვლევით ფონდს შორის განათლებისა და მეცნიერების სამინისტროს, სან დიეგოს სახელმწიფო უნივერსიტეტს, სსიპ ივანე ჯავახიშვილის თბილისის სახელმწიფო უნივერსიტეტს, ილიას სახელმწიფო უნივერსიტეტს, ტექნიკურ უნივერსიტეტს შორის 2023 წლის 30 მაისს გაფორმებული ურთიერთგაგების მემორანდუმის პირობების განხორციელების შესახებ, საქართველოს მთავრობას, ა(ა)იპ „ათასწლეულის ფონდს“, სან-დიეგოს სახელმწიფო უნივერსიტეტს და სან-დიეგოს სახელმწიფო უნივერსიტეტის კვლევით ფონდს შორის საგრანტო ხელშეკრულებას, ურთიერთგაგების მემორანდუმს საქართველოს ზოგადსაგანმანათლებლო დაწესებულებებში ჩინური ენის ერთობლივი სწავლების შესახებ საქართველოს განათლებისა და მეცნიერების სამინისტროსა და ჩინეთის სახალხო რესპუბლიკის განათლების სამინისტროს შორის და სხვ.

2023 წელს დაიწყო და მიმდინარეობს აქტიური მუშაობა 50-ზე მეტ ხელშეკრულებაზე, შეთანხმებასა და მემორანდუმზე შრი-ლანკასთან, პორტუგალიასთან, ჩინეთის სახალხო რესპუბლიკასთან, ტაჯიკეთთან, ესპანეთთან, საუდის არაბეთთან, ირლანდიასთან, ქუვეითთან, არაბთა გაერთიანებულ საამიროებთან, საბერძნეთთან, კვიპროსთან, ვიეტნამის სოციალისტურ რესპუბლიკასთან, თურქეთთან, გერმანიასთან, ყაზახეთთან და სხვა. მათი უმეტესობა გადის შიდასახელმწიფოებრივ პროცედურებს.

# სახელმწიფო ენის სწავლებისა და ინტეგრაციის პროგრამა

საქართველოში მცხოვრები ეროვნული უმცირესობის წარმომადგენლებისთვის სახელმწიფოს მიერ შეთავაზებული ყველა სერვისის მიღების შესაძლებლობას დიდ წილად ქართული ენის ცოდნა განაპირობებს. ერთიან სახელმწიფოებრივ სივრცეში ინტეგრაციის პროცესის დაჩქარებისა და თითოეული მოქალაქის საზოგადოებრივ ცხოვრებაში მაქსიმალურად ჩართვის მიზნით, სსიპ - ზურაბ ჟვანიას სახელობის სახელმწიფო ადმინისტრირების სკოლა ახორცილებს **,,სახელმწიფო ენის სწავლებისა და ინტეგრაციის პროგრამას“.**

პროგრამა ქართული ენის ფლობის დონეების ზოგადი აღწერილობის მიხედვით ხორციელდება და სრულად ფინანსდება სახელმწიფოს მიერ. მასში ჩართვა შეუძლია ნებისმიერ დაინტერესებულ პირს, ვისაც სურვილი აქვს შეისწავლოს ქართული ენა ან გაიღრმავოს ცოდნა.

2023 წელს პროგრამით ისარგებლა ეროვნული უმცირესობის 5439-მა წარმომადგენელმა, მათ შორის:

* მასწავლებელთა პროფესიული განვითარების ცენტრთან თანამშრომლობით, გადამზადდა არაქართულენოვანი საჯარო სკოლების სხვადასხვა საგნის ადგილობრივი 1451 მასწავლებელი;
* თბილისის საკრებულოსთან არსებულ „მეგობრობის სახლთან“ თანამშრომლობით, პროგრამით ისარგებლა 253-მა ბენეფიციარმა;
* თავდაცვის სამინისტროსთან თანამშრომლობით, ახალქალაქისა და კრწანისის სამხედრო ბაზებზე ენის ფლობის A1 დონის ფარგლებში გადამზადდა ეროვნული უმცირესობის წარმომადგენელი 318 რეკრუტი;
* სსიპ - დევნილთა, ეკომიგრანტთა და საარსებო წყაროებით უზრუნველყოფის სააგენტოსთან თანამშრომლობით, სახელმწიფო ენას სხვადასხვა დონის ფარგლებში დაეუფლა უცხო ქვეყნის 107 მოქალაქე რომელთაც მინიჭებული აქვთ საქართველოს ტერიტორიაზე ლეგალურად ცხოვრების უფლება;
* შინაგან საქმეთა სამინისტროს მიგრაციის დეპარტამენტთან თანამშრომლობით, მარტყოფის თავშესაფრის მაძიებელთა მიმღებ ცენტრში სახელმწიფო ენის სწავლებაში ჩაერთო მარტყოფის თავშესაფრის მაძიებელთა განთავსების ცენტრში მცხოვრები 9 პირი;
* რელიგიის საკითხთა სახელმწიფო სააგენტოსთან თანამშრომლობით, გადამზადდა/სწავლობს სხვადასხვა რელიგიური კონფესიის 58 სასულიერო პირი;
* გადამზადდა საბიუჯეტო ორგანიზაციაში დასაქმებული 198 პირი, მათ შორის 91 საჯარო მოსამსახურე;
* გადამზადდა უკრაინაში მიმდინარე პროცესების გამო საქართველოში მყოფი 788 უკრაინელი მოქალაქე.

სწავლება წარიმართა თბილისში, ქუთაისში, 2 სამხედრო ბაზაზე, მარტყოფის თავშესაფრის მაძიებელთა მიმღებ ცენტრში, საქართველოს 11 მუნიციპალიტეტსა და 52 სოფელში, როგორც პირისპირ, ასევე ონლაინ და მობილურ ჯგუფებში (სულ 447 ჯგუფი: 85 ცენტრის, 222 მობილური, 140 დისტანციური). 1940-მა მსმენელმა ისარგებლა დისტანციური სწავლებით, ხოლო 1021-მა მსმენელმა გაიარა სწავლება საკლასო სივრცეში. 2478 მსმენელს სწავლება ჩაუტარდა მობილური ჯგუფების ფორმატში.

## **პროგრამების განვითარება**

2023 წელს სსიპ - ზურაბ ჟვანიას სახელობის სახელმწიფო ადმინისტრირების სკოლამ ინტენსიურად იმუშავა ახალი სატრენინგო რესურსების განვითარებაზე. 2023 წელს შემუშავდა, პილოტირება გაიარა და დამტკიცდა ეროვნული უმცირესობების ინტეგრაციის ხელშემწყობი შემდეგი ახალი სატრენინგო პროგრამები/კურსები:

**საჯარო მოხელეთა ინტეგრაციის პროგრამა** რომელიც გამიზნულია საჯარო სექტორში დასაქმებული ეროვნული უმცირესობების წარმომადგენლებისთვის. იგი ხელს უწყობს საჯარო მოსამსახურეთა ზოგადი და დარგობრივი ენობრივი კომპეტენციების ამაღლებასა და პროფესიული უნარების განვითარებას, სამუშაო სივრცეში სახელმწიფო ენის წარმატებით გამოყენებას, ქართულენოვან კოლეგებთან თანამშრომლობის გაძლიერებას, რაც უზრუნველყოფს მათ საზოგადოებრივ სივრცეში ინტეგრაციას. პროგრამის ფარგლებში გადამზადდა ეთნიკური უმცირესობის წარმომადგენელი 21 საჯარო მოსამსახურე ნინოწმინდის, დმანისისა და გარდაბნის მუნიციპალიტეტებიდან;

**ეთნიკური უმცირესობების წარმომადგენელი ახალგაზრდების ინტეგრაციის კურსი -** რომლის მიზანია ეთნიკური უმცირესობების წარმომადგენელი ახალგაზრდებისთვის იმ გლობალურ-ფუნქციური უნარებისა და ენობრივი კომპეტენციების განვითარება, რომლებიც საჭიროა საკუთარი პიროვნების განვითარებისთვის, რათა იოლად ადაპტირდნენ სხვადასხვა საგანმანათლებლო სივრცეში, ითანამშრომლონ თანატოლებთან და სრულფასოვნად ინტეგრირდნენ ქართულენოვან საზოგადოებაში. კურსის ფარგლებში გადამზადდა ეთნიკური უმცირესობის წარმომადგენელი 30 ახალგაზრდა ახმეტის, ლაგოდეხის, ახალქალაქის, ნინოწმინდის, ახალციხის მუნიციპალიტეტებიდან.

ასევე, მსმენელებში ევროინტეგრაციისა და ნატოს შესახებ ინფორმირებულობის გაზრდის, დეზინფორმაციისა და  სახელმწიფო სერვისების შესახებ ცნობიერების ამაღლებისა და ქვეყნის სოციალ-პოლიტიკურ ცხოვრებაში ინტეგრაციის ხელშეწყობის მიზნით, დაიწყო მუშაობა 6 მოდულის ინტეგრირებაზე სხვადასხვა დონის სასწავლო პროგრამებში.

სსიპ ზურაბ ჟვანიას სახელობის სახელმწიფო ადმინისტრირების სკოლაში 2015 წლიდან დანერგილია და ფუნქციონირებს ხარისხის მართვის სისტემა, რომელიც აგებულია საერთაშორისო სტანდარტის ISO 9001 მოთხოვნებთან შესაბამისობაში. სტანდარტის უკანასკნელ ვერსიასთან - ISO 9001:2015 შესაბამისობაზე 2023 წლის 20 დეკემბერს მასერტიფიცირებლის მიერ სკოლაში განხორციელდა საზედამხედველო აუდიტი, რომლის შედეგადაც დადგინდა, რომ სსიპ ზურაბ ჟვანიას სახელობის სახელმწიფო ადმინისტრირების სკოლა და მისი ხარისხის მართვის სისტემა შესაბამისობაშია საერთაშორისო სტანდარტის ISO 9001:2015 მოთხოვნებთან. სკოლის მენეჯმენტი უზრუნველყოფს სასწავლო პროგრამების ხარისხის მუდმივ გაუმჯობესებას.

## **საჯარო მართვისა და ადმინისტრირების პროგრამა**

სახელმწიფო და ადგილობრივი თვითმმართველობის ორგანოების მოხელეთათვის ტრენინგებისა და სასწავლო პროგრამების განხორციელებით ხელს უწყობს საქართველოში დემოკრატიული ინსტიტუტების განვითარებას, ქვეყანაში მიმდინარე ცვლილებებისა და საჭიროებების შესაბამისად, მოხელეთა კვალიფიკაციისა და პროფესიონალიზმის დონის ამაღლებას.

სსიპ - ზურაბ ჟვანიას სახელობის სახელმწიფო ადმინისტრირების სკოლის საქმიანობის ფარგლებში, 2023 წელს საჯარო მართვის და ადმინისტრირების მიმართულებით სულ გადამზადდა 90 ბენეფიციარი,მათ შორის:

**პროფესიული საჯარო მოხელის პროფესიული განვითარების საბაზისო პროგრამების ფარგლებში** გადამზადდა „პიროვნული და პროფესიული კომპეტენციების განვითარების"  და „მოხელის მენეჯერული უნარების“ მიმართულებით 30 საჯარო მოხელე გორის მუნიცალიტეტის მერიიდან;

პროგრამის - „**სკოლის შენობისა და მისი ინფრასტრუქტურის მოვლა/პატრონობა“,** რომელიც მიზნად ისახავს, როგორც ზოგადსაგანმანათლებლო დაწესებულებებში დასაქმებული პერსონალის (რომელიც პასუხისმგებელია სკოლის მოვლა/პატრონობაზე მაგ: დირექტორები, მომსახურე პერსონალი, სკოლის მნე და სკოლის ტექნიკური პერსონალი), ასევე სკოლის მოვლა/პატრონობაში ჩართული ადგილობრივი თვითმმართველობის შესაბამისი უწყების პასუხიმგებელი პირების გადამზადებას, ფარგლებში გადამზადდა რესურსცენტრების და სკოლების 60 წარმომადგენელი. აღნიშნული პროგრამით გადამზადებული პირები შეძლებენ, სრულყოფილად გაატარონ კომპლექსური ღონისძიებები სახელმწიფო ფინანსური რესურსების დასაზოგად და მოსწავლეებისთვის ჯანსაღ და უსაფრთხო გარემოში სწავლის პირობების შესაქმნელად.

# ადამიანური რესურსების განვითარება

სამინისტროს თანამშრომელთა პროფესიული განვითარების მიზნით, 2023 წლის განმავლობაში სამინისტროს საჯარო მოსამსახურეებმა გაიარეს სხვადასხვა ორგანიზაციების მიერ განხორციელებული ტრენინგები (სულ 60 მოსამსახურე), მათ შორის:

1. ევროკომისიისა და მსოფლიო ბანკის „ეკონომიკური მმართველობისა და ფისკალური ანგარიშვალდებულების“ პროექტის (EGFAP) ფარგლებში, PwC Georgia-ს მიერ განსაზღვრული ტრენინგი;
2. „საქართველოს საჯარო სამსახურის მომავალ ლიდერთა სასწავლო პროგრამა“;
3. „ინვენტარიზაციის პროცესის მართვა საბიუჯეტო ორგანიზაციაში“;
4. გაეროს განვითარების პროგრამის (UNDP) მხარდაჭერით შემუშავებული ტრეინინგ მოდული;
5. „შეზღუდული შესაძლებლობის მქონე (შშმ) პირთა უფლებები ადამიანური რესურსების მართვის პროფესიონალებისთვის;
6. „საჯარო გამოსვლების, თვითპოზიციონირებისა და პრეზენტაციის ტექნიკები“;
7. „შრომითი უფლებები საჯარო სამსახურში“
8. „კომპეტენციებზე დაფუძნებული ინტერვიუს მომზადება და ჩატარება“.

ასევე, სამინისტროში თანამდებობაზე დანიშნულ მოხელეებს უტარდებათ ტრენინგი, რომლის მიზანია ხელი შეუწყოს ახლად დანიშნული პროფესიული საჯარო მოხელის ადაპტაციას თანამდებობაზე, სოციალურ ინტეგრაციას, ორგანიზაციულ კულტურასთან და ფასეულობებთან შერწყმას.

# სკოლამდელი განათლება

ხარისხიან სკოლამდელ განათლებაზე ხელმისაწვდომობის გაზრდის მიზნით დაიწყო და მიმდინარეობს დივერსიფიცირებული სკოლამდელი განათლების კონცეფციაზე მუშაობა, რაც გულისხმობს საჭიროებებზე მორგებული მომსახურებების განვითარებას, როგორც ურბანული დასახლებების მრავალრიცხოვანი ჯგუფების განტვირთვის, ისე მაღალმთიანი რეგიონების მცირე კომლიანი და ეთნიკური უმცირესობებით დასახლებული მუნიციპალიტეტებისთვის.

* შეიქმნა **ადრეული და სკოლამდელი** აღზრდისა და განათლების ხარისხის უზრუნველყოფის ჩარჩო, რომელიც არეგულირებს ავტორიზაციის პროცესს, განსაზღვრავს ავტორიზაციის სტანდარტებს და ადგენს შენობის ინფრასტრუქტურისა და მატერიალურ-ტექნიკური ბაზის მოწყობის მოთხოვნებს.
* **„ადრეული და სკოლამდელი აღზრდისა** და განათლების შესახებ“ საქართველოს კანონის მოთხოვნათა შესაბამისად, შეიქმნა დაწესებულებათა პირველადი რეგისტრაციის ელექტრონული სისტემა, რომლის მეშვეობითაც პირველად აღირიცხა საქართველოს ტერიტორიაზე მოქმედი დაწესებულებები, რომლის საფუძველზეც დაიგეგმა დაწესებულებების ავტორიზაციის განრიგი. ამასთან, სისტემაში დღემდე გრძელდება ინფორმაციის შეგროვება მოქმედი დაწესებულებების მიერ საქმიანობის განხორციელების ადგილის (ფილიალი) დამატებისა ან შეცვლის შესახება.
* ადრეული აღზრდისა და განათლების ან/და სკოლამდელი აღზრდისა და განათლების ან მხოლოდ სასკოლო მზაობის პროგრამის განმახორციელებელმა 2047-მა დაწესებულება ან/და მომსახურების მიმწოდებელმა ინდივიდუალურმა მეწარმემ განახორციელა თვითშეფასება.
* შეიქმნა ადრეული და სკოლამდელი აღზრდისა და განათლების დაწესებულებების ავტორიზაციის საბჭო და ჩამოყალიბდა ექსპერტთა კორპუსი.
* მომზადდა ადრეული აღზრდისა და განათლების ან/და სკოლამდელი აღზრდისა და განათლების დაწესებულების ავტორიზაციის სტანდარტების გზამკვლევი.
* მთელი საქართველოს მასშტაბით ჩატარდა შესაძლებლობების გაძლიერების აქტივობები, ტრენინგები, სამუშაო შეხვედრები, რომლითაც დაიფარა კერძო და საჯარო ბაღების, ბაღების გაერთიანებების და მუნიციპალიტეტების წარმომადგენლები. ადრეული და სკოლამდელი აღზრდისა და განათლების სისტემის გაძლიერების მიზნით და ავტორიზაციის პროცესის ეფექტური ფუნქციონირების უზრუნველსაყოფად მიზნობრივი ტრენინგები ჩაუტარდა ავტორიზაციის ექსპერტთა კორპუსის წევრებს და ავტორიზაციის საბჭოს წევრებს. ბაღების მხარდაჭერის ფარგლებში მომზადდა 5 მეთოდოლოგიური გზამკვლევი: ავტორიზაციის პროცესის გზამკვლევი, სტრატეგიული დაგეგმვის მეთოდოლოგიური გზამკვლევი, ბავშვთა ზღვრული რაოდენობის განსაზღვრის მეთოდოლოგია, საკომუნიკაციო გეგმის შედგენის მეთოდოლოგია და კვების ორგანიზებისა და რაციონის კვებითი ღირებულების ნორმების მარეგულირებელი მექანიზმის შემუშავების მეთოდოლოგი.
* შემუშავდა ბაღების დიაგნოსტიკური თვითშეფასების შედეგების ანალიზის მეთოდოლოგია და მეთოდოლოგიის შესაბამისად გადამზადდნენ ანალიტიკოსები.
* მთელი საქართველოს მასშტაბით ჩატარდა შესაძლებლობების გაძლიერების აქტივობები, ტრენინგები, სამუშაო შეხვედრები, რომლითაც დაიფარა კერძო და საჯარო ბაღების, ბაღების გაერთიანებების და მუნიციპალიტეტების წარმომადგენლები. ადრეული და სკოლამდელი აღზრდისა და განათლების სისტემის გაძლიერების მიზნით და ავტორიზაციის პროცესის ეფექტური ფუნქციონირების უზრუნველსაყოფად მიზნობრივი ტრენინგები ჩაუტარდა ავტორიზაციის ექსპერტთა კორპუსის წევრებს და ავტორიზაციის საბჭოს წევრებს. ბაღების მხარდაჭერის ფარგლებში მომზადდა 5 მეთოდოლოგიური გზამკვლევი: ავტორიზაციის პროცესის გზამკვლევი, სტრატეგიული დაგეგმვის მეთოდოლოგიური გზამკვლევი, ბავშვთა ზღვრული რაოდენობის განსაზღვრის მეთოდოლოგია, საკომუნიკაციო გეგმის შედგენის მეთოდოლოგია და კვების ორგანიზებისა და რაციონის კვებითი ღირებულების ნორმების მარეგულირებელი მექანიზმის შემუშავების მეთოდოლოგი.
* შემუშავდა ბაღების დიაგნოსტიკური თვითშეფასების შედეგების ანალიზის მეთოდოლოგია და მეთოდოლოგიის შესაბამისად გადამზადდნენ ანალიტიკოსები.
* ეთნიკური უმცირესობების გაძლიერებისა და მათთვის ხარისხიანი განათლების მიწოდების უზრუნველყოფის მიზნით, საბავშვო ბაღიდან დაწყებულია ორენოვანი განათლების დანერგვა. პარალელურად აქტიურად მიმდინარეობს ეთნიკური უმცირესობების წარმომადგენლებისთვის ხარისხიანი სასწავლო რესურსების შემუშავება/განვითარება.
* გადამუშავდა და დამტკიცდა „ადრეული და სკოლამდელი აღზრდისა და განათლების სახელმწიფო სტანდარტები“ და განსაკუთრებული მნიშვნელობა მიენიჭა სააღმზრდელო-საგანმანათლებლო პროცესის ინკლუზიურობას და ხარისხის გაუმჯობესებას.
* განხორციელდა ინკლუზიური და სამოქალაქო განათლების პრინციპებზე დაფუძნებით, ადრეული და სკოლამდელი აღზრდისა და განათლების საინფორმაციო და მეთოდოლოგიური მხარდაჭერის მიზნით შექმნილი მეთოდოლოგიური და საგანმანათლებლო რესურსების (მშობელთა საინფორმაციო ბროშურა - „გზამკვლევი 6 წლამდე ასაკის ბავშვების მშობლებისათვის", ,,მეთოდური სახელმძღვანელო 2-5 წლის ასაკობრივი და შერეული ჯგუფებისთვის“ და პრაქტიკული სახელმძღვანელო/სცენარები 2-დან 5-წლამდე და შერეული ასაკობრივი ჯგუფებისთვის) დანერგვა 20 მუნიციპალიტეტში.
* 6 წლამდე ასაკის ბავშვის მშობლებისთვის ადრეული და სკოლამდელი განათლების მნიშვნელობაზე მათი ცნობიერების ამაღლების მიზნით და პოზიტიური მშობლობის მხარდასაჭერად ჩატარდა შეხვედრები 20 მუნიციპალიტეტში.
* ადრეული და სკოლამდელი აღზრდისა და განათლების მიმართულებით მიმდინარე პროცესებში საზოგადოების ჩართულობისა და მათ წინაშე ანგარიშგების, საერთაშორისო გამოცდილების გაზიარების მიზნით, პარტნიორებთან ერთად ჩატარდა საერთაშორისო კონფერენცია "ადრეული განათლება და ზრუნვა".
* ადრეული და სკოლამდელი აღზრდისა და განათლების ეროვნული სტანდარტების დანერგვისა და ავტორიზაციის პროცესის ხელშეწყობის მიზნით ადგილობრივი მუნიციპალიტეტების წარმომადგენლებისთვის მთელი ქვეყნის მასშტაბით, ჩატარდა ტრენინგები ჰიბრიდულ ფორმატში და ინდივიდუალური ონლაინ კონსულტაცია.
* ინტენსიური ქოუჩინგისა და ტექნიკური მხარდაჭერის გზით, სამინისტროს მიერ შერჩეულ 5 მუნიციპალიტეტში (ონი, დუშეთი, ქედა, დმანისი, მარნეული) შემუშავდა სტრატეგია და სამოქმედო გეგმა ბავშვების დაუცველი ჯგუფებისთვის სკოლამდელ განათლებაზე ხელმისაწვდომობის უზრუნველსაყოფად.
* ავტორიზაციის პროცესების მხარდაჭერის მიზნით, სკოლამდელი განათლების სპეციალისტების, შემდეგში კი ექსპერტების მოსამზადებლად, შემუშავდა 4 ტრენინგ-მოდული შემდეგი მიმართულებით: 1. განათლება; 2. ხარისხი; 3. სანიტარია, კვება, ჰიგიენა; 4. ინფრასტრუქტურა.
* ავტორიზაციის პროცესის მაქსიმალური მხარდაჭერისა და მისი ხარისხიანი განხორციელების მიზნით, საგანმანათლებლო რესურსცენტრის სპეციალისტები დამატებით გადამზადნენ სამინისტროს მიერ შექმნილი ტრენინგ-მოდულებით ადგილობრივ დონეზე დაგროვილი ცოდნის მდგრადობის, საჭიროებების მყისიერი იდენტიფიცირებისა და წარმოქმნილი გამოწვევების გადაწყვეტისთვის მათი რეფერირების მიზნით.
* სსიპ-მასწავლებელთა პროფესიული განვითარების ეროვნული ცენტრის ფარგლებში შექმნილი და დამტკიცებულია 2 ახალი ტრენინგმოდული ,,ბავშვის განვითარება’’, ბავშვთა კეთილდღეობასა და უფლებების დაცვაზე ზრუნვა ადრეულ განათლებაში. მოდიფიცირებული და ხელახლა დამტკიცებულია ტრენინგმოდულები: ,,თამაში’’, სოციალურ-ემოციური განვითარების ხელშეწყობა, ადრეული განათლების კურიკულუმი ,,თამაში’’, როგორ დავნერგოთ ადრეული განათლების კურიკულუმი თამაში’’.,
* ადრეული განათლების კურიკულუმის ,,თამაში’’ დანერგვის მიზნით, ტრენინგმოდულით ,,ადრეული განათლების კურიკულუმი გადამზადებულია 459 საგანმანათლებლო და 165 ადმინისტრაციული პერსონალი; ტრენინგმოდულით ,,ადრეული ინკლუზიური განათლება’’ - 446 პირი, ტრენინგმოდულით ,,Teams გამოყენება’’ - 604 პირი.
* აჭარის რეგიონის საპილოტე საბავშვო ბაღებისთვის ჩატარებულია ტრენინგმოდულები: ,,თამაში, სოციალურ-ემოციური კომპეტენციები ადრეულ ასაკში, ადრეული განათლების კურიკულუმი თამაში - გადამზადებულია - 256 პირი.
* შექმნილი და დამტკიცებულია აღმზრდელ-პედაგოგთა პროფესიული განვითარების ტრენინგმოდულის მიმწოდებელი ორგანიზაციების მიერ ჩატარებული ტრენინგების მონიტორინგის წესი.
* ხარისხის სტანდარტის დანერგვის მიზნით მუნიციპალიტეტების დონეზე ტრენერების/ქოუჩების გადამზადების მიზნით ცენტრის მიერ მომზადებულია 24 პირი ტრენინგმოდულებით: ადრეული განთლების კურიკულუმი "თამაში", ბავშვის განვითარება, სოციალურ-ემოციური კომპეტენციები ადრეულ ასაკში, სკოლამდელი აღზრდისა და განათლების პროგრამის ტრენერთა ტრენინგი.
* 2021 წლიდან 2023 წლის დეკემბრის ბოლომდე ,,აღმზრდელ-პედაგოგთა პროფესიული განვითარების ტრენინგმოდული’’ გაიარა 3027 პირმა, მათგან 1895-მა წარმატებით.
* გადამზადებულია ავტორიზაციის 271 ექსპერტი.
* „ადრეული და სკოლამდელი განათლების სახელმწიფო სტანდარტების დანერგვის ხელშეწყობა პრაქტიკოსების პროფესიული განვითარების გზით“ პროექტის ფარგლებში, განხორციელებულია საპილოტე საბავშვო ბაღებში ჩატარებული ინტერვენციის შედეგები ანალიზი. მომზადებულია კვლევის ანგარიში.
* შემუშავებულია აჭარის რეგიონის 6 მუნიციპალიტეტისთვის ინკლუზიური განათლების სტრატეგიები.
* შექმნილია ჟურნალის ,,ადრეული განათლება’’ ორი ნომერი. დაბეჭდილია პუბლიკაცია ,,როგორ გამოვიყენოთ ჯგუფური სუპერვიზია ადრეული განათლების პრაქტიკის გაუმჯობესებისთვის’’.
* ჩატარებულია კონკურსი ,,აღმზრდელ-პედაგოგთა პროფესიული განვითარების ტრენინგმოდულის’’ მიწოდების მსურველი ორგანიზაციების გამოსავლენად. გამოვლენილია 5 ახალი ორგანიზაცია, წარმატებით მომზადებულია 7 ახალი ტრენერი.

# ზოგადი განათლება

* მომზადებულია ზოგადი განათლების ეროვნული მიზნების დოკუმენტის პროექტი, სადაც მთავარი ორიენტირი კეთდება მოსწავლეებში ეროვნული ღირებულებების, ეროვნული იდენტობის, სახელმწიფოებრივი ცნობიერების, ზოგადსაკაცობრიო და უნივერსალური ღირებულებების ჩამოყალიბებასა და გაძლიერებაზე.
* ზოგადი განათლებისხარისხის უზრუნველყოფის რეფორმის ფარგლებში, განახლდა ზოგადსაგანმანათლებლო დაწესებულებების ავტორიზაციის მექანიზმი. 2023 წლის იანვრიდან ამოქმედდა ავტორიზაციის ახალი სტანდარტები და განახლებული პროცედურები. ამასთანავე, შეიქმნა ზოგადსაგანმანათლებლო დაწესებულებების ავტორიზაციის ექსპერტთა ახალი კორპუსი. ექსპერტთა შესაძლებლობების გაძლიერების მიზნით, ჩატარდა ტრენინგები და სამუშაო შეხვედრები ავტორიზაციის პროცესთან, ახალ სტანდარტებთან და შეფასებასთან დაკავშირებით. დამტკიცდა ზოგადსაგანმანათლებლო დაწესებულებების ავტორიზაციის საბჭოს ახალი შემადგენლობა. განახლებული რეგულაციების შესაბამისად, შემუშავდა მეთოდოლოგიური გზამკვლევები, რომლებიც გამოქვეყნდა ცენტრის ვებგვერდზე www. eqe.ge და ხელმისაწვდომია ყველა დაინტერესებული პირისთვის. განახლებული სტანდარტებითა და პროცედურებით 3 საჯარო და 6 კერძო ზოგადსაგანმანათლებლო დაწესებულებაში ჩატარდა ავტორიზაციის საპილოტე შეფასებები. შემუშავდა 6 სარეკომენდაციო გზამკვლევი ზოგადსაგანმანათლებლო დაწესებულებებისთვის შიდა ხარისხის განვითარების მიმართულებით. კერძო სკოლების შესაძლებლობების გაძლიერების მიზნით ჩატარდა ტრენინგები ავტორიზაციის ახალ, ოთხივე სტანდარტთან დაკავშირებით.
* განხორციელდა 332 საჯარო სკოლის და 100-მდე კერძო სკოლის ავტორიზაციის ადმინისტრაციული წარმოება. საგანმანათლებლო რესურს-ცენტრების შესაძლებლობის გაძლიერების მიზნით ჩატარდა ტრენინგები ავტორიზაციის ახალ სტანდარტებთან და განახლებულ რეგულაციებთან დაკავშირებით.
* ჩატარდა 2023 წლის შემაჯამებელი კონფერენცია ზოგადსაგანმანათლებლო დაწესებულებების ავტორიზაციის ექსპერტებისთვის, განხორციელებული ადმინისტრაციული წარმოებების ანალიზისა და გამოცდილების გაზიარების მიზნით.
* გადამუშავდა და დამტკიცდა ეროვნული სასწავლო გეგმის ადმინისტრაციული ნაწილი. სამინისტროს ერთ-ერთ მთავარ პრიორიტეტად განისაზღვრა სკოლის ავტონომია. სკოლის მიმართ ნდობის გაზრდით, მისთვის მეტი შემოქმედებითი და აკადემიური თავისუფლების მიცემით გადაიჭრება ბევრი ისეთი ამოცანა, რომელთა მართვა ცენტრალიზებულად არ არის მიზანშეწონილი. დაიდენტიფიცირდა სკოლისთვის დელეგირებული უფლებამოსილებები და მეტად ცხადი გახდა რა მიმართულებით ენიჭება სკოლას ავტონომიურობა და რა სახის ანგარიშვალდებულების სისტემა ყალიბდება სამინისტროს წინაშე. მნიშვნელოვნად გაიზარდა კერძო სკოლების დამოუკიდებლობისა და აკადემიური თავისუფლების ხარისხი.
* მიმდინარეობს ეროვნული სასწავლო გეგმის სტანდარტების რევიზია. განათლების სისტემის ყველა რგოლის ჩართულობით განისაზღვრება ის ცოდნა, უნარები და ღირებულებები თითოეულ საგანში, რასაც უნდა დაეფუძნოს საგაკვეთილო სწავლება და მოსწავლის აღზრდა; აქცენტი კეთდება არაფორმალური განათლების სისტემურ ინტეგრაციაზე სასწავლო პროცესში; გაიზრდება სკოლის დამოუკიდებლობის ხარისხი – სკოლა თავად განსაზღვრავს რა რესურსით, რა მიდგომითა და მეთოდებით მიაღწევს საფეხურის მიზნებს; საშუალო საფეხურის კონცეფცია ორიენტირებული იქნება მოსწავლის თვითგამორკვევისა და მისი პოტენციალის რეალიზების მრავალმხრივ მხარდაჭერაზე; გარდა ძირითადი, ყველასთვის სავალდებულო პროგრამისა, საშუალო საფეხურზე მოსწავლის ინტერესებიდან გამომდინარე მათთვის შეთავაზებული იქნება გაღრმავებული კურსები საგნების მიმართულებით, ასევე, არჩევითი საგნები მეტი მრავალფეროვნებისთვის, ინტეგრირებული პროფესიული პროგრამები.
* ეროვნული სასწავლო გეგმის დანერგვის მიზნით, სკოლის ბაზაზე სასკოლო კურიკულუმების განვითარების მხარდაჭერის ფარგლებში განხორციელდა ავტორიზაციისთვის პირველ ეტაპზე განსაზღვრული 400-მდე სკოლის კონსულტირება.
* ზოგად განათლებაში პოლიტიკის სწორად განსაზღვრის მიზნით განხორციელდა კვლევები ეროვნული სასწავლო გეგმის დანერგვის შეფასების, სახელმძღვანელოების კმაყოფილების და მასწავლებლის პროფესიული განვითარების სქემისა და მასწავლებლებისთვის შეთავაზებული ტრენინგების მიმართულებით. კვლევაში ჯამში მონაწილეობდა 40 000 მასწავლებელი.
* მიმდინარეობს მუშაობა განახლებული საგნობრივი სტანდარტების საფუძველზე სახელმძღვანელოების შემუშავების და განვითარების პოლიტიკაზე, რომელიც მეტად გაითვალისწინებს მოსწავლის, მშობლისა და მასწავლებლის უკუკავშირებს. სახელმძღვანელოების პარალელურად, შეიქმნება მრავალფეროვანი ელექტრონული, დამხმარე, ადაპტირებული სასწავლო რესურსები სკოლების მოთხოვნისა და საჭიროებების შესაბამისად.
* დასრულდა გრიფირების კონკურსი I, II, და XI კლასების და ზოგიერთი საგნის III, IV და X კლასების სახელმძღვანელოებზე. საშუალო საფეხურზე გრიფი მიენიჭა საკონკურსო სახელმძღვანელოების 26 კომპლექტს (X კლასი – 2 და XI კლასი - 24 სახელმძღვანელო), ხოლო დაწყებით საფეხურზე - 50 სახელმძღვანელოს კომპლექტს (I კლასი – 20, II კლასი - 19, III კლასი - 5 და IV კლასი - 6 სახელმძღვანელო).
* საქართველოს განათლებისა და მეცნიერების სამინისტროს მიერ სახელმძღვანელოების გრიფირების პროცესის გამოცხადებისთანავე, სახელმძღვანელოების რეცენზირების პროცესის უზრუნველყოფისათვის, მასწავლებლებისა და დარგის მეცნიერების შერჩევის მიზნით, გამოცხადდა კონკურსი და დაკომპლექტდა შესაბამისი საგნობრივი ჯგუფები, რომლებმაც განიხილეს ჯამში 131 განაცხადი. შინაარსობრივი და ტექნიკური რეცენზირება წარიმართა კანონმდებლობის მოთხოვნათა სრული დაცვით. პროცესში ჩართული ყველა მხარისათვის შეიქმნა შესაბამისი ინსტრუქციები და ჩატარდა ტრენინგები.
* დამტკიცდა სამინისტროსთან სახელმძღვანელოს შეთანხმების წესი და ვადები.
* მიმდინარეობდა არჩევითი კურსის „რელიგიების ისტორია" პილოტირების პროცესი; შესაბამისად, გადამზადდა 50-მდე სკოლის პედაგოგი, განახლდა საპილოტე რესურსები.
* მიმდინარეობს მძიმე და მრავლობითი გონებრივი დარღვევების და აუტისტური სპექტრის დარღვევების მქონე მოსწავლეებისათვის საბაზო საფეხურის ალტერნატიული სასწავლო გეგმის გზამკვლევის შესაქმნელად საჭირო სამუშაოები.
* ეთნიკური უმცირესობებისთვის მშობლიურ და სახელმწიფო ენებზე ხარისხიანი განათლების უზრუნველყოფის მიზნით, არაქართულენოვან სკოლებში მიმდინარეობს ბილინგვური განათლების პროგრამის დანერგვა. შემუშავდა სპეციალური პროგრამები და გადამზადდა 400-ზე მეტი ორენოვანი მასწავლებელი. ამასთან, მზადდება სპეციალური საგანმანათლებლო რესურსები. პროგრამა ხელს უწყობს რეგიონულ დონეზე ადგილობრივი კადრების, მათ შორის ახალგაზრდების გაძლიერებას.
* ეროვნულ უმცირესობებზე ორიენტირებული მიდგომების დანერგვის ხელშეწყობის მიზნით, სომხურ და აზერბაიჯანულ ენებზე მომზადდა და სსიპ-განათლების ხარისხის განვითარების ეროვნული ცენტრის ვებგვერდზე www.eqe.ge საჯაროდ განთავსდა საინფორმაციო მასალა მოსწავლეთა უფლებებისა და მათი დაცვის მექანიზმების თაობაზე. ასევე, ზოგადსაგანმანათლებლო დაწესებულებების თვითშეფასების ახალი კითხვარი ითარგმნა ეროვნული უმცირესობების ენებზე.
* დაწესდა მასწავლებლის ეროვნული დღე - ყოველი წლის 27 ოქტომბერს – ქართველი პედაგოგის, საქართველოში მეცნიერული პედაგოგიკის ფუძემდებლის, პუბლიცისტის, საბავშვო მწერლისა და საზოგადო მოღვაწის, იაკობ გოგებაშვილის დაბადების დღეს აღინიშნება. აღნიშნულ თარიღთან დაკავშირებით ყოველწლიურად, საზოგადოებისა და განათლების სისტემის განვითარებაში შეტანილი განსაკუთრებული წვლილისთვის, ღვაწლმოსილ პედაგოგებს გადაეცემა მასწავლებლის ეროვნული პრემია – სპეციალურად შექმნილი სამკერდე ნიშანი და ფულადი ჯილდო 10 000 ლარის ოდენობით. 2023 წელს მასწავლებლის ეროვნული პრემიით 11 პედაგოგი დაჯილდოვდა.
* მიმდინარეობს მუშაობა მასწავლებლის სახელფასო პოლიტიკის მიმართულებით.
* საქართველო გაწევრიანდა „კვება, ჯანმრთელობა და განათლება ყველა ბავშვისთვის“ სასკოლო კვების საერთაშორისო კოალიციაში (School Meals Coalition) და განსაზღვრა ეროვნული ვალდებულებები.
* დამტკიცდა „სასკოლო კვების პროგრამა“, რომლის ფარგლებში მუნიციპალურ დონეზე განხორციელდება ადგილობრივი საჭიროებების დეტალური კვლევა სასკოლო კვების ორგანიზების მოდელების შესარჩევად.
* პარტნიორი სამინისტროებისა და ადგილობრივი არასამთავრობო ორგანიზაციების ჩართულობით დამტკიცდა ზოგადსაგანმანათლებლო დაწესებულებებში კვების ობიექტის ფუნქციონირებისთვის დადგენილი მინიმალური მოთხოვნები.
* საქართველოს სკოლების მოსწავლეთა 8 ნაკრებმა გუნდმა მონაწილეობა მიიღო საერთაშორისო სასწავლო რეგიონულ ოლიმპიადაში. სულ მოპოვებულ იქნა 9 ოქროს მედალი, 10 ვერცხლის მედალი, 17 ბრინჯაოს მედალი და 5 საპატიო სიგელი.
* 5 საერთაშორისო სასწავლო ოლიმპიადაში (მათემატიკა, ფიზიკა, ქიმია, ბიოლოგია და ინფორმატიკა) საქართველოს ნაკრები გუნდების მიერ მოპოვებულ იქნა 1 ოქროს, 4 ვერცხლი, 9 ბრინჯაოს მედალი და 2 საპატიო სიგელი.
* ქალაქ ქუთაისში ჩატარდა ინფორმატიკაში ევროპის მე-7 ახალგაზრდული ოლიმპიადა (EJOI 2023) რომელშიც მონაწილეობა მიიღო 100-მდე კონკურსანტმა 24 ქვეყნიდან.
* საჯარო სკოლებში პირველკლასელთა რეგისტრაციის მიზნებისათვის, ზოგადსაგანმანათლებლო დაწესებულებებს მიეცათ შესაძლებლობა გამოეცხადებინათ მისაღები პირველკლასელი მოსწავლეების, მათ შორის სპეციალური საგანმანათლებლო საჭიროების მქონე მოსწავლეებისათვის განკუთვნილი მინიმალური ლიმიტები. პირველკლასელთა რეგისტრაცია წარიმართა 4 ეტაპად. 2023-2024 სასწავლო წლისთვის საჯარო და კერძო სკოლის პირველ კლასში ჯამში დარეგისტრირდა 53 903 მოსწავლე, მათ შორის საჯარო სკოლაში 46 854 მოსწავლე, ხოლო კერძოში - 7049.
* სსიპ განათლების მართვის საინფორმაციო სისტემამ უზრუნველყო მე-12 კლასში შემავალი საგნების ზოგადსაგანმანათლებლო სასწავლო პროგრამის/პროგრამების ექსტერნატის ფორმით დაძლევის გამოცდების ცენტრალიზებული ჩატარება ელექტრონული ფორმით. აღნიშნულ გამოცდებზე დარეგისტრირდა ჯამში 731 მოსწავლე.
* მასწავლებლის პროფესიული განვითარებისა და კარიერული წინსვლის სქემის ფარგლებში, სსიპ განათლების მართვის საინფორმაციო სისტემამ უზრუნველყო ახალი ფუნქციონალის დამატება და არსებული ფუნქციონალის ადმინისტრირება.
* 2020-2021 სასწავლო წლის წარჩინებულ კურსდამთავრებულებს გადაეცათ 3 900 ერთეული ოქროსა და 1 200 ერთეული ვერცხლის მედალი.
* ზოგადსაგანმანათლებლო დაწესებულების 2022-2023 სასწავლო წლის საბაზო და სრულის ზოგადი განათლების კურსდამთავრებულთათვის საბაზო ან/და სრული ზოგადი განათლების - ატესტატების გაცემის მიზნით, შესაბამისი დაწესებულებებიდან გამოთხოვილი იქნა ინფორმაცია, რომელიც დამუშავდა და აისახა ზოგადი განათლების დამადასტურებელი დოკუმენტების მიღების უფლების მქონე პირების მონაცემთა ელექტრონულ ბაზაში, კერძოდ სრული ზოგადი განათლების ატესტატის უფლებამოპოვებული 48 167 მოსწავლე და საბაზო ზოგადი განათლების ატესტატის უფლებამოპოვებული 46 389 მოსწავლე.
* 2023 წლის მანძილზე ჩატარდა შესაბამისი წარმოება ჯამში 2 615 განაცხადთან, იმ პირებთან დაკავშირებით, რომელთაც ზოგადსაგანმანათლებლო პროგრამა დაასრულეს 2011 წლამდე და საბაზო ან/და სრული ზოგადი განათლების ატესტატის დუბლიკატის მოთხოვნით მიმართეს სსიპ სახელმწიფო სერვისების განვითარების სააგენტოს.
* გაგრძელდა საბაზო და/ან სრული ზოგადი განათლების ატესტატის ელექტრონული ასლის გაცემის პროცესი.
* 40-მდე ბრალდებული/მსჯავრდებული მოსწავლისათვის უზრუნველყოფილი იქნა უწყვეტი ზოგადი განათლების მიღების შესაძლებლობით. ზოგადი განათლების ცალკეული კლასის/კლასების/სემესტრის, ასევე, ცალკეულ კლასში/სემესტრში შემავალი საგნის/საგნების ზოგადსაგანმანათლებლო სასწავლო პროგრამა/პროგრამების ექსტერნატის ფორმით დაძლევის გამოცდებში მონაწილეობა მიიღო და დაძლია 34 ბრალდებულმა/მსჯავრდებულმა მოსწავლემ პროგრამის სხვადასხვა კლასისა და საფეხურის დონეზე.
* საქართველოში თავშესაფრის მაძიებელი, საერთაშორისო დაცვის მქონე და შსს მიგრაციის დეპარტამენტში მოთავსებული არასრულწლოვანებისთვის უწყვეტად უზრუნველყოფილი იყო ზოგადი განათლების ხელმისაწვდომობა. საანგარიშო პერიოდში ქართული ენის კურსზე ჩაირიცხა 3 ბენეფიციარი, 2022 წელს ჩარიცხული 11 ბენეფიციარიდან A1 დონე დაძლია ერთმა ბენეფიციარმა, ხოლო A2 დონე - 5-მა ბენეფიციარმა. სწავლებაში ჩართულია მიმდინარე წელს ჩარიცხული 9 ბენეფიციარი.
* სკოლა-პანსიონების პანსიონური მომსახურების ბენეფიციარები სასწავლო სემესტრების მანძილზე უზრუნველყოფილი იყვნენ ოჯახურ გარემოსთან მიახლოებული სრული სადღეღამისო მომსახურებით.
* ჩატარდა სასკოლო კონკურსი „ჩემი პირველი ქართული როლი“, სასკოლო კვირეული „ჩემი თვალით დანახული აფხაზეთი“ და I, II, III ადგილზე გასული და ჟიურის სპეციალური ნომინაციებში გამარჯვებული სკოლები დაჯილდოვდნენ ფასიანი საჩუქრებითა და დიპლომებით.
* 2023-2024 სასწავლო წელს საგანი ,,სამხედრო საქმე“ ისწავლება 80 საპილოტე სკოლაში, საბაზო საფეხურის 4 000-მდე მოსწავლე გაეცნო საქართველოსა და მსოფლიოს წინაშე არსებულ საფრთხეებსა და მათზე რეაგირების მექანიზმებს, სამხედრო საქმის საფუძვლებს, ინფორმაციას საქართველოს შეიარაღებული ძალებისა და სამხედრო სამსახურის შესახებ; მოსწავლეები გამოიმუშავებდნენ საგანგებო ვითარებაში უსაფრთხო ქცევის, თვითგადარჩენისა და სხვისი დახმარების უნარ-ჩვევებს.
* „ჯარის ბანაკის“ მონაწილე 800 მოსწავლე უზრუნველყოფილი იყო ტრანსპორტირებით. ასევე,  ხელვაჩაურის მუნიციპალიტეტის სოფელ სალიბაურის N2 საჯარო სკოლის ბაზაზე, საქართველოს არაქართულენოვანი სკოლების/სექტორების 150 მოსწავლისთვის ჩატარდა „ქართული ენის საზაფხულო სკოლა“.
* უკრაინული სექტორების ფუნქციონირების მიზნით სსიპ - მიხეილ გრუშევსკის სახელობის ქალაქ თბილისის N41 საჯარო და სსიპ - ქალაქ ბათუმის N20 საჯარო სკოლა. ასევე, სსიპ-მიხეილ გრუშევსკის სახელობის ქალაქ თბილისის N41 საჯარო სკოლაში ფუნქციონირებდა არაფორმალური განათლების წრეები. ქვეპროგრამის მომსახურებით ისარგებლა 1400-ზე მეტმა უკრაინელმა მოსწავლემ.
* ქვეპროგრამის „ტელესკოლა“ ფარგლებში მომზადდა სტემ-მეცნიერებებზე დაფუძნებული 2 ანიმაციური ფილმი, 13 ვიდეორგოლი ეროვნული გმირების შესახებ, „საუბრები ქართულ ლიტერატურაზე“ სერიის 10 გადაცემა, „სკოლის ცხოვრება“ სერიის - 14 გადაცემა.
* გალის რაიონის პედაგოგებისთვის ჩატარდა ელექტრონული ტრენინგები და გადამზადდა 46 პედაგოგი.
* უზრუნველყოფილი იქნა სსიპ - ქალაქ თბილისის №64 საჯარო სკოლაში სენსორული (სმენა) დარღვევის მქონე მოსწავლეებისათვის, სსიპ - ქალაქ თბილისის №166 საჯარო სკოლაში, სსიპ - ქალაქ თბილისის №72 საჯარო სკოლაში, სსიპ - მიხეილ გრუშევსკის სახელობის ქალაქ თბილისის №41 საჯარო სკოლაში, სსიპ - თბილისის კლასიკურ გიმნაზიაში, სსიპ - ქალაქ ბათუმის №13 საჯარო სკოლაში, სსიპ - დიმიტრი უზნაძის სახელობის ქალაქ თბილისის №22 საჯარო სკოლაში, სსიპ - ქალაქ თბილისის №61 საჯარო სკოლაში, სსიპ - ქალაქ თბილისის №55 საჯარო სკოლაში, სსიპ - ქალაქ თბილისის №132 საჯარო სკოლაში, სსიპ - ქალაქ ქუთაისის №17 საჯარო სკოლასა და სსიპ - ქალაქ რუსთავის №21 საჯარო სკოლაში აუტისტური სპექტრის მქონე მოსწავლეებისათვის ინტეგრირებული კლასების ფუნქციონირება.
* უზრუნველყოფილი იქნა ქრონიკული დაავადების მქონე ჰოსპიტალიზებული ბავშვებისათვის საგანმანათლებლო სერვისის მიწოდება.
* უზრუნველყოფილ იქნა ა(ა)იპ - ბავშვთა ჰოსპისის „ციცინათელების ქვეყანა“ ბენეფიციარებისათვის საგანმანათლებლო სერვისის მიწოდება.
* განათლების მიღების მეორე შესაძლებლობის მიმართულებით ე. წ. ქუჩაში მცხოვრები და მომუშავე ბავშვების განათლებისა და სოციალიზაციის უზრუნველყოფისთვის ხორციელდებოდა სპეციალური საგანმანათლებლო სერვისი ,,ტრანზიტული საგანმანათლებლო პროგრამა’’, რომლის ბენეფიციარები არიან ქვეყანაში არსებული სსიპ - სახელმწიფო ზრუნვისა და ტრეფიკინგის მსხვერპლთა, დაზარალებულთა დახმარების სააგენტოს მიუსაფარი ბავშვებზე ზრუნვის სერვისების ბენეფიციარები (ქ. თბილისი, ქ. ქუთაისი, ქ. რუსთავი, ქ. ბათუმი), საანგარიშო პერიოდისთვის პროგრამაში ჩართული იყო 101 ბავშვი.
* სოციალური ინკლუზიის ხელშეწყობის მიმართულებით საქართველოს 9 რეგიონის 18 საჯარო სკოლაში ხორციელდება სხვადასხვა პროექტი. საანგარიშო პერიოდისთვის, პროექტის ფარგლებში ამუშავებულ კლუბებში, ჩართულია 430 მოსწავლე, აქედან 161 ბენეფიციარი და 269 მოხალისე.
* 2023 წელს დაინერგა ერთიანი პორტალი skolebi.emis.ge, სადაც პირველ ეტაპზე, ყველა საჯარო სკოლას, მომავალში კი კერძო სკოლებსაც, აქვთ შესაძლებლობა საკუთარი სკოლის შესახებ ერთიან სივრცეში განათავსონ ინფორმაცია, სადაც ნებისმიერ მომხმარებელს, მათ შორის მშობლებსაც შესაძლებლობა ექნებათ თვალი ადევნონ სკოლის აქტივობებს. აღნიშნული პლატფორმა ასევე გამოიყენება სკოლების ავტორიზაციის მიზნებისთვის. პროფესიული განათლების მიმართულება
* პროექტის - ინოვაცია, ინკლუზია და ხარისხი – საქართველო (Georgia I2Q - Innovation, Inclusion and Quality Project) ფარგლებში, ზოგადი განათლების მართვის საინფორმაციო სისტემის (eSchool) ფუნციონალის შექმნის მიზნით, საანგარიშო პერიოდში განახორციელდა ზოგადი განათლების მიმართულებით ჩართული სუბიექტების საჭიროებების იდენტიფიცირება დაკვირვების, ინტერვიუებისა და მეორადი ინფორმაციის დამუშავება-ანალიზის საფუძველზე. გამოვლენილი საჭიროებები აღიწერა და შეიქმნა სამუშაო დოკუმენტის პირველადი სახე, რაზედაც კვლავ გაგრძელდება აქტიური მუშაობა.
* სკოლის ელექტრონულ ჟურნალს დაემატა ახალი ფუნქციონალები კლასის დამრიგებლის ხედვის, გამოცდებისა და მონაცემების გვერდებზე. შეიქმნა/განვითარდა რესურსცენტრის თანამშრომლებისთვის განკუთვნილი ფუნქციონალი, რომელიც უზრუნველყოფს მარტივი ხელსაწყოების მეშვეობით ელ. ჟურნალის წარმოების მონიტორინგს. ამასთან, ფუნქციონალის დანერგვის ფარგლებში, შეიქმნა ტექსტური და ვიდეო ინსტრუქციები, ასევე დაინტერესებული პირებისთვის ჩატარდა ფუნქციონალის გამოყენებასთან დაკავშირებული ვებინარი. ელ. ჟურნალის განვითარებისა და მისი პოპულარიზაციის მიზნით, სოციალურ სივრცეში (Facebook) შეიქმნა ჯგუფი - „ელ. ჟურნალის განვითარების გუნდი“. ტარდებოდა ონლაინ შეხვედრები გუნდის წევრებთან. 2023 წლის მანძილზე მიმდინარეობდა სკოლის ელექტრონული ჟურნალის მობილური აპლიკაციის შექმნა.
* განათლების სისტემაში ანალიტიკური კომპონენტის გაძლიერების მიზნით, გრძელდებოდა მუშაობა სივრცითი ანალიზის კომპლექსურ ინსტრუმენტებზე და განათლების სისტემის ერთიანი გეო-საინფორმაციო სისტემის (GIS) ფორმირებაზე,  სკოლების მეფინგის (mapping) ამოცანებზე და თემატური რუკების შექმნაზე, რაც უზრუნველყოფს სივრცითი და ინფრასტრუქტურული გადაწყვეტილებების ინფორმაციულ მხარდაჭერას და მოდელირებას.  სკოლების საჯარო პორტალში მოხდა ვებ რუკების ინტეგრირება, რაც იძლევა სკოლების ადგილმდებარეობის და სკოლების გარშემო მყოფი მნიშვნელოვანი ობიექტების ციფრულ რუკაზე ნახვის საშუალებას.  დამუშავდა და სრულად აისახა ციფრულ რუკაზე საბავშვო ბაღების და პროფესიული საგანმანათლებლო დაწესებულებების მონაცემები.  შეიქმნა სკოლების ინფრასტრუქტურის და მშენებლობა/რეაბილიტაციის პროექტების ონლაინ ინტერაქტიული რუკა და საძიებო სისტემა;  აიგო სამუშაო ვებ-რუკები რესურს სკოლებისა და სატელიტური სკოლების შერჩევის პროცესის მხარდასაჭერად;  ჩატარდა სკოლების ტევადობის და 2024 წლისთვის მოსალოდნელი მოსწავლეების რაოდენობების შედარებითი ანალიზი, თბილისის რაიონების და უბნების დონეებზე.
* მონაცემთა ცენტრების მხარდაჭერის მიმართულებით განხორციელდა: ცენტრალიზებული მენეჯმენტისა და მონიტორინგის სისტემის დანერგვა. არსებული მონაცემების ეფექტური მართვა/შენახვის მიზნით განხორციელდა ახალი ფაილების სანახი სისტემის მოწყობა (DEL EMC Isilon).
* ავტომატიზირდა და მოხდა ისეთი მნიშვნელოვანი პროცესების ოპტიმიზაცია, როგორიცაა ელექტრონული ჟურნალის სინქრონიზაცია, მონაცემთა ბაზების ოპტიმიზაცია და სარეზერვო ასლების ახალი მეთოდით შექმნა და მონიტორინგი.
* გაზრდილ დატვირთვასა და ქსელურ მოთხოვნასთან გასამკლავებლად ჩატარდა რიგი სამუშაოები, კერძოდ: გარკვეულ შემთხვევაში გაორმაგდა საჯარო სკოლების ინტერნეტ კავშირებით: რადიო კავშირის შემთხვევაში - 30 მბ/წ-მდე, ხოლო ოპტიკურ ბოჭკოვანი კავშირის შემთხვევაში - 100 მბ/წ-მდე. ასევე, 1500-მდე გაიზარდა ოპტიკური კავშირების რაოდენობა. სკოლებში გაზრდილი ინტერნეტ სიჩქარის, საგამოცდო პროცესისა და მოსწავლეთა ბუკების მხარდაჭერის ფარგლებში განახლდა 500-მდე როუტერი და დამატებით გაიმართა შესაბამისი სპეციალიზირებული WiFi ქსელები.

2023 წელს, პრევენციული მიმართულების გაძლიერებისა და სასკოლო კლიმატის გაუმჯობესების მიზნით, საგანმანათლებლო დაწესებულების მანდატურის სამსახურმა, საქართველოს საჯარო სკოლებში, გასული წლის განმავლობაში, წინა წლების მსგავსად, არაერთი მნიშვნელოვანი ღონისძიება განახორციელა, მათ შორის:

* საზოგადოებრივი წესრიგისა და უსაფრთხოების დაცვას 719 საჯარო, 1 კერძო სკოლასა და 1 პროფესიულ საგანმანათლებლო დაწესებულებაში 1739 საგანმანათლებლო დაწესებულების მანდატური უზრუნველყოფს. გაფართოების გეგმის თანახმად, 2023 წელს, სსიპ საგანმანათლებლო დაწესებულების მანდატურის სამსახური, დამატებით 27 საჯარო სკოლაში შევიდა. 2023 წელს საქართველოს შსს აკადემიაში მოსამზადებელი კურსის გასავლელად გაიგზავნა 198 საგანმანათლებლო დაწესებულების მანდატურობის კანდიდატი (58 კანდიდატი სწავლას ამ დროისთვისაც აგრძელებს და სწავლის წარმატებით დასრულების შემდგომ დაინიშნებიან მანდატურის პოზიციაზე), საიდანაც მოსამზადებელი კურსი წარმატებით გაიარა 139 მანდატურმა, რომლებიც თბილისისა და რეგიონების საჯარო სკოლებში განაწილდნენ.
* 2023 წლის განმავლობაში ფსიქოსოციალური მომსახურების ცენტრი აქტიურად განაგრძობდა ცენტრის ბაზაზე ბავშვთა და მოზარდთა როგორც ინდივიდუალურ, ისე ჯგუფურ თერაპიასა და მშობელთა ფსიქოგანათლებას. ფსიქოსოციალური მომსახურების ცენტრის ბაზაზე ფუნქციონირებს 24 საათიანი ცხელი ხაზი, რომლის მიზანია დროული და დაუყოვნებელი ფსიქოლოგიური კონსულტაციის გაწევა, ასევე, ფუნქციონირებს ვებ-გვერდი befriend.mes.gov.ge, რომელიც მომხმარებელს აძლევს შესაძლებლობას, სრული კონფიდენციალურობის დაცვით, ონლაინ ჩათის საშუალებით, მიიღოს კვალიფიციური ფსიქოლოგიური კონსულტაცია. საგანმანათლებლო დაწესებულების მანდატურის სამსახურს, თბილისსა და რეგიონებში, დასაქმებული ჰყავს 51 ფსიქოლოგი და 2 პროფესიული ზედამხედველი ფსიქოლოგიური მუშაობის მიმართულებით.
* აქტიურად გაგრძელდა მუშაობა საგანმანათლებლო სივრცეში სოციალური მუშაობის კომპონენტისა და სოციალური მუშაკების როლის გაძლიერების მიზნით, რაც გულისხმობს მოსწავლეთა, მათი მშობლებისა და პედაგოგების მხარდაჭერას საგანმანათლებლო პროცესში, ასევე, მოსწავლეთა ეფექტიანი სოციალური ფუნქციონირებისათვის ხელშემშლელი ფაქტორების შემცირებასა და აღმოფხვრას. საგანმანათლებლო დაწესებულების მანდატურის სამსახურს, თბილისსა და რეგიონებში, დასაქმებული ჰყავს 61 სოციალური მუშაკი და 4 პროფესიული ზედამხედველი სოციალური მუშაობის მიმართულებით. სოციალური მუშაობის კომპონენტით, მანდატურის სამსახური, ამჟამად, შესულია საქართველოს 63 საჯარო სკოლაში.
* მხარდამჭერი სერვისების გაუმჯობესების მიზნით, 2023 წელს შემუშავდა ფსიქოსოციალური მომსახურების ხარისხის უზრუნველყოფის წესი, ფსიქოლოგიური მომსახურების კონცეფცია და სტანდარტები. ასევე, უშუალოდ განათლების სისტემაში მომუშავე სპეციალისტების მოხმარებისათვის - „თვითმკვლელობის პრევენციის სკრინინგ ინსტრუმენტი”. სკოლებში გაგრძელდა ნივთიერებათა ავადმოხმარების პრევენციის პროგრამა 13 წელს ზემოთ ასაკის მოსწავლეებისთვის, ასევე, მტკიცებულებებზე დაფუძნებული პრაქტიკის (EU DAP Unplugged Program) გამოყენებით - 13 წლამდე ასაკის მოსწავლეებისთვის.
* „პროცესზე ორიენტირებული უსაფრთხო სკოლის“ მოდელის განვითარების მიზნით, ფსიქოსოციალური მომსახურების ცენტრი აგრძელებს საგანმანათლებლო დაწესებულებებში აღდგენითი ურთიერთობების კონცეფციის დანერგვას. ეს არის სკოლებში ჯანსაღი ურთიერთობების, მოსწავლეთა აკადემიური წინსვლის, პედაგოგთა და სკოლის დირექციის წარმომადგენელთა საქმიანობის ეფექტიანობის ხელშემწყობი მიდგომა, რომელიც საერთაშორისო პრაქტიკის გათვალისწინებით შემუშავდა. აღდგენითი ურთიერთობების კონცეფციის ერთ-ერთი კომპონენტია სასკოლო მედიაცია. რომლის დანერგვასაც მანდატურის სამსახური 2021 წლიდან საპილოტედ აგრძელებს. სასკოლო მედიაცია საგანმანათლებლო დაწესებულებაში აღდგენითი პროცესების, კონფლიქტებზე რეაგირების და მათი კონსტრუქციული გზით გადაჭრის საუკეთესო მექანიზმია. მედიაციის პროცესს მანდატურის სამსახურის სპეციალურად გადამზადებული თანამშრომლები უძღვებიან. წლის განმავლობაში, მანდატურის სამსახურის მიერ გადამზადებული მედიატორების მიერ სასკოლო მედიაციის შეთავაზება მოხდა 46 შემთხვევაზე.
* ფსიქოსოციალური მომსახურების ცენტრი 2023 წელსაც განაგრძობდა უკრაინაში მიმდინარე ომით დაზარალებული ადამიანებისთვის უსასყიდლო ფსიქოსოციალური მომსახურებისა და საკონსულტაციო სერვისის მიწოდებას.
* სსიპ საგანმანათლებლო დაწესებულების მანდატურის სამსახურსა და აშშ-ის საელჩოს მშვიდობის კორპუსთან თანამშრომლობის ფარგლებში, ქართველ და უკრაინელ კოლეგებთან ერთად, ომის შედეგად დაზარალებულ ბავშვებთან მუშაობის მიზნით 2023 წელს საქართველოს ამერიკელი მოხალისე - სოციალური მუშაკი ეწვია. მოხალისე, იმ სკოლებში, სადაც მანდატურის სამსახური სოციალური მუშაობის კომპონენტითაა წარმოდგენილი, სხვადასხვა მიზანსა და ამოცანაზე ორიენტირებულ ღონისძიებებს ატარებს, მათ შორის, ისეთ თემებზე, როგორებიცაა: ტოლერანტობა, ჯგუფური მუშაობა, თვითშეფასება, თვითგამოხატვა და ა.შ.
* მანდატურის სამსახური, საქართველოს საგარეო საქმეთა სამინისტროს, იაპონიის საელჩოს, იაპონიის საერთაშორისო თანამშრომლობის სააგენტოსა და საქართველოს განათლებისა და მეცნიერების სამინისტროს შორის თანამშრომლობის ფარგლებში, ასევე მასპინძლობს იაპონელ მოხალისეს - სოციალურ მუშაკს. მოხალისე სოციალური მუშაობის კომპონენტით წარმოდგენილ სკოლებში ატარებს შემეცნებით და საგანმანათლებლო ღონისძიებებს, ისეთ თემებზე, როგორებიცაა: იაპონიის კულტურა, ორიგამის ხელოვნება, იაპონური ტანისამოსი, მუსიკა, ხელოვნება და ა.შ.
* „ზოგადი განათლების შესახებ“ საქართველოს კანონში განხორციელებული ცვლილებების თანახმად, 2024 წლიდან მოწყვლადი ჯგუფის ბავშვების განათლებასთან დაკავშირებული სერვისების განხორციელება მოხდება ერთი საჯარო სამართლის იურიდიული პირის, კერძოდ, მანდატურის სამსახურის მიერ, რაც გააუმჯობესებს პროცესის კოორდინაციას. ეს, თავის მხრივ, გაზრდის განათლების მიღების ხელმისაწვდომობასა და ხელს შეუწყობს განათლების ხარისხის გაუმჯობესებას. შესაბამისად, მანდატურის სამსახურში გაერთიანდება საქართველოს განათლების სისტემის სხვადასხვა მიმართულება, არსებული ინკლუზიური განათლების მომსახურებები, როგორებიცაა: სამინისტროს მულტიდისციპლინური გუნდი, ინტეგრირებული კლასების სუპერვაიზორები და მასწავლებლის სახლის ინდივიდუალური კონსულტანტები ქცევითი სირთულეების მიმართულებით. შედეგად, მოხდება პასუხისმგებლობის და მხარდამჭერი მომსახურებების მობილიზება ერთ სივრცეში ერთი უწყების ფარგლებში, რაც ინკლუზიური განათლების მიმართულებით, არსებული რესურსების უფრო კოორდინირებულად მართვის და ეფექტიანად გამოყენების პირობებს შექმნის და დაინერგება ახალი მხარდამჭერი მომსახურებები.
* ფსიქოსოციალური მომსახურების ცენტრის თანამშრომლების მიერ, სოციალური მუშაობის ფარგლებში, 2023 წლის განმავლობაში, სხვადასხვა საინფორმაციო, საგანმანათლებლო, შემეცნებით, სპორტულ, სადისკუსიო და საინტერვენციო აქტივობაში ჩაერთო: 9 323 - მასწავლებელი, 1 065 - ადმინისტრაციის წარმომადგენელი, 123 510 - მოსწავლე და 13 200 - მშობელი/კანონიერი წარმომადგენელი.
* საანგარიშო პერიოდში საგანმანათლებლო დაწესებულების მანდატურებმა მოსწავლეებთან 200-მდე საინფორმაციო-საგანმანათლებლო შეხვედრა გამართეს ძალადობისა და კიბერბულინგის საკითხებზე; შედგა 1 800-მდე შეხვედრა საგზაო უსაფრთხოების თემაზე. ასევე, რეგულარულად ხორციელდებოდა სასკოლო აქტივობები მოსწავლეებთან, ისეთ თემებზე, როგორებიცაა: ანტიდისკრიმინაციული მიდგომები, სიძულვილის ენის წინააღმდეგ ბრძოლა, ძალადობა, ბულინგი, კიბერბულინგი, გენდერული თანასწორობა, ტოლერანტობა, ადრეულ ასაკში ქორწინება, ოჯახში ძალადობა, ადამიანის უფლებები, ბავშვთა უფლებები. აღნიშნულ აქტივობებში მონაწილეობა მიიღო 20 000-მდე მოსწავლემ.
* 2023 წელს, მანდატურის სამსახური აქტიურად აწარმოებდა ცნობიერების ასამაღლებელ კამპანიებს. თანასწორობის კვირეულის - „მე ვირჩევ თანასწორობას“ ფარგლებში, საქართველოს საჯარო სკოლებში, თანასწორობისა და ტოლერანტობის თემებზე მრავალფეროვანი საინფორმაციო და შემეცნებითი ღონისძიებები გაიმართა, მათ შორის, ბათუმის, ახალციხის, თელავის, ზუგდიდისა და ქუთაისის 26 საჯარო სკოლის X კლასის მოსწავლეთა შორის ჩატარდა ინტელექტუალური თამაშები თანასწორობის შესახებ. თამაშის მონაწილეებმა ადამიანის უფლებებთან, ტოლერანტობასა და თანასწორობასთან დაკავშირებულ შეკითხვებს უპასუხეს. ინტელექტუალური შეჯიბრის გამარჯვებულებსა და მონაწილეებს, ევროპის საბჭოს სახელით, სპეციალური საჩუქრები გადაეცათ.
* თბილისისა და რეგიონების საჯარო სკოლებში, ასევე, გაიმართა ბავშვთა დაცვის საერთაშორისო დღისადმი მიძღვნილი მრავალფეროვანი შემეცნებით-საგანმანათლებლო ღონისძიებები. საგანმანათლებლო დაწესებულების მანდატურებმა და სოციალურმა მუშაკებმა მოსწავლეებთან ბავშვთა უფლებების, ბულინგის წინააღმდეგ ბრძოლის, ჯანსაღი ცხოვრების წესის და ტოლერანტობის თემებზე შეხვედრები გამართეს. მოეწყო ნახატებისა და პოსტერების გამოფენა.
* ქალთა მიმართ ძალადობის წინააღმდეგ გლობალური კამპანიის ფარგლებში, ადრეულ ასაკში ქორწინების თემაზე, საგანმანათლებლო დაწესებულების მანდატურებმა და დაგეგმარებისა და ანალიზის სამმართველოს კოორდინატორებმა 10 საჯარო სკოლის 600 მოსწავლესთან საინფორმაციო-საგანმანათლებლო შეხვედრები გამართეს. ასევე, მოეწყო აღნიშნული სკოლის მოსწავლეების მიერ მომზადებული პოსტერების გამოფენა.
* სრულად გარემონტდა რეგიონული ოფისები ქ. ფოთსა და ქ. თელავში, ასევე სარემონტო სამუშაოები განხორციელდა ფსიქო-სოციალური მომსახურების ცენტრის თბილისის ოფისში.

# მასწავლებელთა პროფესიული განვითარების ხელშეწყობა

**ტრენინგების პროგრამა**

2023 წელს ტრენინგების პროგრამის სამოქმედო გეგმის შესაბამისად, სწავლა-სწავლების პროცესში ჩართული და სსიპ - მასწავლებელთა პროფესიული განვითარების ეროვნული ცენტრის მიერ განხორციელებული პროგრამებით დაინტერესებული პირებისათვის ორგანიზებული და ჩატარებულია შემდეგი აქტივობები:

* ორგანიზებულია და სწავლების სხვადასხვა სერვისის გამოყენებით - პირისპირ, დისტანციურად (Microsoft teams პლატფორმა) და შერეულ ფორმატში ჩატარებულია ეროვნული სასწავლო გეგმით გათვალისწინებული სხვადასხვა საგნობრივი და შინაარსობრივი მიმართულების 86 დასახელების სატრენინგო მოდული. ჩატარებულია 524 ტრენინგ ჯგუფი, ტრენინგზე მოწვეული იყო უფროსი, წამყვანი და მენტორის სტატუსის მქონე 23348 მასწავლებელი.
* EDX პლატფორმაზე განთავსებულ, თვითრეგულირებად ონლაინ სასწავლო კურსზე - „სკოლებში ბულინგის პრევენცია და ტოლერანტული კულტურის განვითარების ხელშეწყობა" ჩარიცხული 16 258 მასწავლებლიდან, კურსი წარმატებით გაიარა 13316-მა მასწავლებელმა.
* არაქართულენოვანი სკოლების მხარდაჭერის პროგრამასთან თანამშრომლობით, ორგანიზებული და შერეულ ფორმატში ჩატარებულია გრძელვადიანი ტრენინგ-კურსი არაქართულენოვანი სკოლების 968 პრაქტიკოსი მასწავლებლისთვის.
* „სახელმწიფო სტანდარტების დანერგვა ეროვნული უმცირესობების სკოლამდელ და სასკოლო დაწესებულებებში“ პროგრამასთან თანამშრომლობით, ჩატარდა 31 ტრენინგ ჯგუფი და გადამზადდა ბილინგვური სწავლების 463 მასწავლებელი.
* ქვეპროგრამის „ჭადრაკის სწავლება ზოგადსაგანმანათლებლო სკოლების დაწყებით საფეხურზე“ ფარგლებში, მომზადდა მეორე კლასის გაკვეთილების გეგმა, შეიქმნა და დამტკიცდა ჭადრაკის მასწავლებელთათვის ტრენინგ მოდული: „სწავლა-სწავლების თანამედროვე სტრატეგიების გამოყენება ჭადრაკის სწავლებისას დაწყებით საფეხურზე - II კლასი“. გადამზადებულია ჭადრაკის 2844 მასწავლებელი. მათგან მეორე კლასის ჭადრაკის 2793 მასწავლებელი და პირველი კლასის ჭადრაკის 51 მასწავლებელი.
* ქვეპროგრამა: „ჩაერთე რაგბიში“ ფარგლებში, რაგბის კავშირის სასწავლო ცენტრთან თანამშრომლობით ორგანიზებული და ჩატარებულია რიგით მეორე გადამზადება სასკოლო რაგბის ინსტრუქტორებისათვის. საპილოტე სკოლების ჩართულობით, რეგიონულ დონეზე ჩატარებული სასკოლო რაგბის ფესტივალებში, მონაწილეობა მიიღო დაახლოებით 4500-მდე მოსწავლემ და 200-მა მასწავლებელმა.
* საქართველოს თავდაცვის სამინისტროსა და საქართველოს განათლებისა და მეცნიერების სამინისტროს ჩართულობით საჯარო სკოლებში მიმდინარე საპილოტე საგნის "სამხედრო საქმე" სწავლების ხელშეწყობის მიზნით, 33-მა სამხედრო მოსამსახურემ (მასწავლებელმა) გაიარა 56 საათიანი გადამზადება Microsoft Teams პლატფორმაზე.
* სსიპ - მასწავლებელთა პროფესიული განვითარების ეროვნულ ცენტრსა და სსიპ „საქართველოს კომუნიკაციების ეროვნული კომისიასა“ და გაეროს ბავშვთა ფონდის მიერ განსახორციელებელი პროექტის "მედიაწიგნიერების ფორმალურ განათლებაში ინტეგრირების" მხარდაჭერის მიზნით, სამმხრივი მემორანდუმის საფუძველზე, ტრენინგმოდულით „მედიაწიგნიერების გაკვეთილები“ - გადამზადდა 726 მასწავლებელი.

[**ლიდერობისა და სასკოლო კურიკულუმის განვითარება-მხარდაჭერის პროგრამა**](#_Toc154564502)

* + პარტნიორ ორგანიზაციასთან თანამშრომლობით (გარემოსდაცვითი ინფორმაციისა და განათლების ცენტრი), ტრენინგი ჩაუტარდა სასკოლო კურიკულუმების განვითრებისა და მხარდაჭერის ქვეპროგრამაში ჩართული სკოლების 331 დირექტორსა და 4 დირექტორის მოადგილეს;
	+ პარტნიორ ორგანიზაციასთან თანამშრომლობით, ზოგადი განათლების დაწყებითი (I-VI კლასი) საფეხურის, გეოგრაფიისა და სამოქალაქო განათლების 200-მა მასწავლებელმა გაიარა ტრენინგი - ,,გარემოსდაცვითი და აგრარული განათლება სკოლაში”;
	+ ლიდერობისა და საგნობრივი მიმართულების ექსპერტების მიერ ავტორიზაციის პროცესის მხარდაჭერა განხორციელდა 400-მდე სკოლაში;
	+ ლიდერობისა და საგნობრივი მიმართულების ექსპერტებმა მასწავლებლის პროფესიული განვითარებისა და კარიერული წინსვლის ფარგლებში მონაწილეობა მიიღეს 2047 მასწავლებლის პრაქტიკული საქმიანობის შეფასების პროცესში;
	+ სკოლის დირექტორების პროფესიული განვითარების მიზნით შემუშავდა 21 ტრენინგმოდული;
	+ 20 საჯარო სკოლაში საბაზო საფეხურზე განხორციელდა ინტეგრირებული კურიკულუმის დანერგვის პილოტირება.

**პროგრამა ,,ასწავლე საქართველოსთვის“**

* + 148 კონსულტანტ-მასწავლებელთან განხორციელდა ონლაინ სამუშაო შეხვედრები და მონაწილეთა კონსულტირება ცენტრის ექსპერტ-კონსულტანტების მიერ სხვადასხვა საგნობრივი მიმართულებით (13 საგანი);
	+ 148 პედაგოგისთვის Teams-ის პლატფორმაზე განხორციელდა ონლაინტრენინგი: „მდგრადი განვითარების მიზნები და გარემოსდაცვითი პასუხისმგებლობა ჩემს გაკვეთილზე“ - 8 სთ;
	+ 76 კონსულტანტ-მასწავლებლისთვის Teams-ის პლატფორმაზე განხორციელდა ონლაინ ტრენინგი: „ენობრივი ბარიერის გადალახვა ვირტუალურ სასწავლო გარემოში“ - 6 სთ;
	+ 106 კონსულტანტ-მასწავლებლისთვის Teams-ის პლატფორმაზე განხორციელდა ონლაინტრენინგი: „ონლაინ ინსტრუმენტების გამოყენება სასწავლო პროცესში“ - 6 სთ;
	+ eTwining plus-ის ქვეპროგრამასთან თანამშრომლობის ფარგლებში, კონსულტანტ-მასწავლებლებს ჩაუტარდათ ონლაინ ტრენინგები სხვადასხვა მიმართულებით;
	+ მოხდა კონსულტანტ-მასწავლებელთა (30 პედაგოგი) პირისპირ სწავლების მონიტორინგის (ველზე გასვლა, გაკვეთილზე დასწრება და ინფორმაციის შეგროვება) შესაბამისი ინსტრუმენტების გამოყენებით ქვეპროგრამის ბენეფიციარებთან;
	+ მოხდა კონსულტანტ-მასწავლებელთა პორტფოლიოების (145 პორტფოლიო) ცენტრის ექსპერტ-კონსულტანტების მიერ შეფასება;
	+ მონაწილეთა მიერ ორგანიზებულ სხვადასხვა საგანმანათლებლო ღონისძიებებსა და კონკურსებში გამარჯვებული მოსწავლეებისა და ორგანიზატორი მასწავლებლებისათვის განხორციელდა კლასგარეშე საკითხავი ლიტერატურის შესყიდვა და საჩუქრად გადაცემა 44 მასწავლებლის 188 მოსწავლისთვის;
	+ მოხდა მონაწილეთა (148 კონსულტანტ-მასწავლებელი) სამოქმედო გეგმებისა და საგაკვეთილო ცხრილების, სემესტრული ანგარიშების მიღება და გაცნობა;
	+ 2022-2023 სასწავლო წელს პროგრამაში ჩართული იყო 149 (ერთმა მონაწილემ იანვარში დატოვა პროგრამა) კონსულტანტ-მასწავლებელი, ხოლო 2023-2024 სასწავლო წელს 144 კონსულტანტ-მასწავლებელი.

**"არაფორმალური განათლების მხარდამჭერი პროგრამა"**

* აფხაზეთის ოკუპირებულ ტერიტორიაზე არსებული სკოლების მასწავლებლებისთვის ჩატარდა სხვადასხვა საგნის 20 საათიანი ტრენინგ-კურსი, რომლის ფარგლებშიც გადამზადდა 350 მასწავლებელი.
* აფხაზეთის ოკუპირებულ ტერიტორიაზე არსებული სკოლების მასწავლებლებისთვის ჩატარდა 24 საათიანი ტრენინგ-კურსი „მდგრადი განვითარების მიზნები“, რომლის ფარგლებშიც გადამზადდა 72 მასწავლებელი, ხოლო სკოლების ადმინისტრაციული პერსონალისთვის ჩატარდა გამჭოლი კომპეტენციების 12 საათიანი ტრენინგ-კურსი, რომლის ფარგლებშიც გადამზადდა 30 თანამშრომელი.
* აფხაზეთის ოკუპირებულ ტერიტორიაზე არსებული სკოლამდელი დაწესებულების აღმზრდელთათვის ჩატარდა პროფესიული განვითარების 20 საათიანი ტრენინგ-კურსი, რომლის ფარგლებშიც გადამზადდა 45 აღმზრდელი.
* აფხაზეთის ოკუპირებულ ტერიტორიაზე არსებული სკოლების მოსწავლეებისთვის ჩატარდა 1 საათიანი 36 საგნობრივი შეხვედრა, შეხვედრებს ესწრებოდა 160 მოსწავლე; მოსწავლეებისთვის ჩატარდა STEAM ონლაინ გაკვეთილები, რომელსაც ესწრებოდა 22 მოსწავლე; ჩატარდა ფსიქოლოგის საათის 50 შეხვედრა, რომელსაც ესწრებოდა 50 მოსწავლე.
* აფხაზეთის ოკუპირებულ ტერიტორიაზე არსებული სკოლების აბიტურიენტი მოსწავლეებისთვის ჩატარდა 432 ონლაინ გაკვეთილი, რომელსაც ესწრებოდა 80 მოსწავლე.
* უცხოეთში მცხოვრები ქართველი მოსწავლეებისათვის ჩატარდა 12 000 ქართული ენის დისტანციური გაკვეთილი.
* შეიქმნა ქართული ენის დისტანციურად სწავლების A1 დონის სახელმძღვანელო (მოსწავლის წიგნი, მოსწავლის რვეული, მასწავლებლის წიგნი) უცხოეთში მცხოვრების ქართული და შერეული ოჯახების მოსწავლეებისათვის.
* შეიქმნა 12 საათიანი ტრენინგ-მოდული „კითხვისა და წერის სტრატეგიები“. აღნიშნული ტრენინგ-მოდულით გადამზადდა, მსოფლიო მასშტაბით არსებული 18 საკვირაო სკოლის 30 მასწავლებელი.
* პროგრამის ფარგლებში შემუშავდა კადრების შესარჩევი კრიტერიუმები და გამოცხადდა კონკურსი, შეირჩა 5 პირი.
* სისტემურად მიმდინარეობს სამუშაო შეხვედრები დისტანციური სკოლის მასწავლებლებთან (40 მასწავლებელი) და მსოფლიო მასშტაბით არსებული საკვირაო სკოლების მასწავლებლებთან (120 მასწავლებელი).
* პროგრამის ფარგლებში გამოიცა ჟურნალები „საკვანძო კომპეტენციები“, „ბავშვთა უფლებები“.
* მიმდინარეობს პროექტის განხორციელება „ხარისხიანი განათლების ხელმისაწვდომობა საქართველოში, მათ შორის, ყველაზე მოწყვლადი სკოლის მიღმა დარჩენილი და სკოლის მიტოვების რისკის ქვეშ მყოფი ბავშვებისათვის". პროექტში ჩართულია 50 მოსწავლე.
* განხორციელდა პროექტი - „წიგნიერების ხელშეწყობა სკოლებში“. საქართველოს მასშტაბით სკოლებში ფუნქციონირება დაიწყო 150-მა წიგნიერების კლუბმა.

**საბუნებისმეტყველო საგნების მხარდაჭერის პროგრამა**

* დამტკიცდა 3 მოდული: 1. "STEAM პროექტის დაგეგმვის და განხორციელების მეთოდიკა“ (8 სთ.); 2. „გლობალური პრობლემები და STEM/STEAM სწავლების როლი მათ დაძლევაში“ (6 სთ.); 3. „ციფრული ტექნოლოგიების გამოყენება ფიზიკის კეთებით სწავლების პროცესში“ (12 სთ.).
* ჩატარდა პირისპირ და ონლაინ ტრენინგები: 1. „ციფრული ტექნოლოგიების და ელექტროინჟინერიის საფუძვლები STEM კლუბის ხელმძღვანელი მასწავლებლებისთვის“ (12 სთ.); 2. „გლობალური პრობლემები და STEM სწავლების როლი მათ დაძლევაში“ (6 სთ.); 3. STEAM პროექტის დაგეგმვა და განხორციელების მეთოდიკა (8 სთ.). დატრენინგებულია 693 მასწავლებელი.
* არაქართულენოვანი სკოლების დამხმარე მასწავლებლებთან კლუბ "ჩხირკედელას" შექმნის ხელშეწყობისთვის ჩატარდა სამუშაო შეხვედრები და ონლაინ და პირისპირ ვებინარები. ვებინარებს ესწრებოდა არაქართულენოვანი სკოლების მხარდაჭერის პროგრამის 20-მდე დამხმარე მასწავლებელი.
* ევროპული კლუბების ასოციაციის (ECA), საფეხბურთო კლუბ „ჩიხურასა“ და სსიპ - მასწავლებელთა პროფესიული განვითარების ეროვნული ცენტრის საბუნებისმეტყველო საგნების მხარდაჭერის პროგრამის ფარგლებში ორ ეტაპად განხორციელდა ერთობლივი პროექტი „ფეხბურთი და განათლება უკეთესი მომავლისთვის“. პირველ ეტაპზე, 2022 წელს პროექტში მონაწილეობდა სსიპ - ქალაქ თბილისის #41 საჯარო სკოლის 156 უკრაინელი მოსწავლე. შეიქმნა ფეხბურთელი რობოტი მანქანის მოდელი. მეორე ეტაპზე, 2023 წელს იმავე, ქალაქ თბილისის #41 საჯარო სკოლის უკრაინელ მოსწავლეებს - ათი დღის განმავლობაში, ასაკობრივი ჯგუფების მიხედვით ჩაუტარდათ ექვსი პრაქტიკული მეცადინეობა, რომლის დროსაც გაეცნენ ელექტროინჟინერიის და პროგრამირების საფუძვლებს. აქტივობის დროს დაწყებით კლასებში გამოყენებული იყო ელექტრონული კომპონენტები, ხოლო, მე-7 და მე-8 კლასების მოსწავლეებმა იმუშავეს მიკროკონტროლერ Arduino-თი. შეიქმნა პროექტი „ფლეიტა“. აქტივობაში სულ მონაწილეობა მიიღო 50 მოსწავლემ.
* ცენტრის ბაზაზე შექმნილ სამოდელო კლუბში „ჩხირკედელა“ პროგრამების „საბუნებისმეტყველო საგნების მხარდაჭერის პროგრამისა“ და eTwinning-ის ურთიერთთანამშრომლობის ფარგლებში ჩატარდა პირისპირ სამუშაო შეხვედრები სასკოლო კლუბების წევრებთან და კლუბის შექმნის მსურველ სკოლებთან - მასწავლებლები და მოსწავლეები.  კლუბს ესტუმრა თბილისისა და რეგიონების საჯარო და კერძო სკოლების მასწავლებლები და მოსწავლეები - 14 სკოლა: 26 მასწავლებელი და 207 მოსწავლე.
* დასრულდა მუშაობა რუსთაველის ეროვნული სამეცნიერო ფონდის პროექტზე: „STEM ფესტივალი - მოგზაურობა მეცნიერებაში“ (წამყვანი ორგანიზაცია - მასწავლებელთა პროფესიული განვითარების ეროვნული ცენტრი). შეიქმნა ინტერაქტიული ციფრული მოდელები, რომლებიც წარდგენილი იყო თბილისსა და 4 რეგიონში. ჩატარდა 5 გასვლითი ფესტივალი თბილისსა და 4 რეგიონში.
* არაფორმალური განათლების მხარდამჭერ პროგრამასთან ურთიერთთანამშრომლობის ფარგლებში ხორციელდება პროექტი „STEM განათლების პოპულარიზაცია სკოლებში“. სსიპ - აფხაზეთის #3 საჯარო სკოლის საბაზო და საშუალო საფეხურის მოსწავლეებს კვირაში ერთხელ უტარდებათ პრაქტიკული მეცადინეობა STEM პროექტებზე მუშაობის მიმართულებით. პროექტში მონაწილეობას იღებს 40-მდე მოსწავლე.

**სტანდარტებისა და რესურსების პროგრამა**

* შემუშავდა და განახლდა უფროსი, წამყვანი და მენტორი მასწავლებლებისთვის განკუთვნილი საგნობრივი ტრენინგ-მოდულები (ჯამში, 116 ტრენინგ მოდული).  ჩატარდა ვებინარები მასწავლებლებისთვის სხვადასხვა საგნობრივი მიმართულებით (ჯამში 25 ვებინარი).
* STEAM პროექტების დანერგვის მიზნით, „სასკოლო კურიკულუმების განვითა­რე­ბისა და  მხარდაჭერის“ ქვეპროგრამასთან თანამშრომლობით, განხორციელდა პროექტების დანერგვის მხარდაჭერა 224 სკოლაში.
* კომპანია INTEL-ის პროექტების დანერგვის ფარგლებში (ინიციატივა - Intel® Skills for Innovation - Intel® SFI), „სასკოლო კურიკულუმების განვითარებისა და მხარდაჭერის“ ქვეპროგრამასთან თანამშრომლობით, განხორციელდა სასწავლო პროექტების დანერგვა შერჩეულ სკოლებში.
* ბილინგვური სწავლების მასწავლებლებისთვის შემუშავდა და დამტკიცდა ტრენინგ-მოდულები ოთხი საგნობრივი მიმართულებით (მათემატიკა, ბუნების­მეტყვე­ლება, მე და საზოგადოება, ხელოვნება).
* საქართველოს მასშტაბით მიღებულ იქნა მონაწილეობა სკოლების ვაკანსიის შესავსებად გამოცხადებული კონკურსების გასაუბრებებში, სხვადასხვა საგნობრივი მიმართულებით.
* ასოციაცია ჰერა 21-თან თანამშრომლობით მომზადდა და პლატფორმაზე edx.emis.ge ჩატარდა ონლაინ ტრენინგი “სექსუალური და რეპროდუქციული ჯანმრთელობა და უფლებები - მასწავლებლებისთვის“. გორის სასწავლო უნივერსიტეტთან თანამშრომლობის ფარგლებში, ჩატარდა შეხვედრები აბიტურიენტებისთვის ოთხი საგნობრივი მიმართულებით (ქართული ენა და ლიტერატურა, მათემატიკა, ისტორია და ინგლისური).
* აფხაზეთის ოკუპირებულ ტერიტორიაზე მცხოვრები მასწავლებლებისთვის შემუშავდა ტრენინგ-მოდულები ცხრა საგნობრივი მიმართულებით, ჩატარდა ონლაინ ტრენინგები და პირისპირ სამუშაო შეხვედრები საგნის სწავლების მეთოდიკაში.
* პროგრამა „ასწავლე საქართველოსთვის“ მონაწილე მასწავლებლებისთვის მომზადდა რვასაათიანი ტრენინგ მოდული „მდგრადი განვითარების მიზნები და გარემოსდაცვითი პასუხისმგებლობა“. კონსულტირების მიზნით ჩატარდა სამუშაო შეხვედრები 12 საგნობრივი მიმართულებით. „ასწავლე საქართველოსათვის“ პროგრამის ფარგლებში, განხილულ იქნა პროგრამის მონაწილე მასწავლებელთა პორტფოლიოები ყველა არსებული  საგნობრივი მიმართულებით, მომზადდა შესაბამისი ანგარიშები.
* პროგრამა „არაქართულენოვანი სკოლების მხარდაჭერის“ ფარგლებში, გუდავაძე-პატარკაციშვილის ფონდთან ერთობლივი პროექტის ,,საკვირაო სკოლა ეთნიკური უმცირესობების მოსწავლეებისათვის“ მასწავლებლებისთვის შეიქმნა თემატიკა ექვსი საგნობრივი მიმართულებით, ჩატარდა ჯამში 12 სამუშაო შეხვედრა. შეიქმნა და „განათლების e-სახლის“ პორტალზე განთავსდა საგანმანათლებლო რესურსები 19 საგნობრივი მიმართულებით - ჯამში მომზადებულია დაახლოებით 250 სხვადასხვა ფორმატის რესურსი.
* საგანმანათლებლო რესურსებისა და სერვისების  მხრივ მასწავლებელთა საჭიროებების კვლევის ფარგლებში ჩატარდა 19 ფოკუს-ჯგუფი (200-მდე მონაწილე მასწავლებელი).
* მომზადდა და გამოსაქვეყნებლად გადაეცა 18 სტატია.
* მომზადდა ოთხი ონლაინ კურსი eDX პლატფორმის გამოყენებით; ამოქმედდა ონლაინ კურსი - „სკოლებში ბულინგის პრევენცია და ტოლერანტული  კულტურის განვითარების ხელშეწყობა. საქართველოს მასშტაბით კურსი გაიარა სხვადასხვა საგნის 13316 მასწავლებელმა.
* სსიპ შოთა რუსთაველის საქართველოს ეროვნულ სამეცნიერო ფონდთან ურთიერთ­თანამშრომლობის მემორანდუმის ფარგლებში ორგანიზებული იქნა და ჩატარდა ახალგაზრდა სტიპენდი­ანტ მეცნიერთა საჯარო ლექციები თბილისისა და რეგიონების სკოლების მასწავლებლებისათვის, სამეცნიერო კვლევისა და მეთოდოლო­გიური მიმართულებით: 7 სტიპენდიანტის 17 ლექცია (ჯამში 275-მდე მონაწილე).

[**მასწავლებლის საქმიანობის დაწყებისა და კარიერული წინსვლის მხარდაჭერის პროგრამა**](#_Toc154564498)

საანგარიშო პერიოდში სკოლაში გადანაწილებულია 60444 მასწავლებელი. მათ შორის: პრაქტიკოსი - 1362 მასწავლებელი, უფროსი - 41709, წამყვანი - 9112, მენტორი - 770, მაძიებელი - 722 და სტატუსის გარეშე - 6 767; ზოგადსაგანმანათლებლო სისტემაში გადანაწილებულია 2 226 სპეციალური მასწავლებელი, მათ შორის: 638 პრაქტიკოსი,  1 493  უფროსი, 10 წამყვანი, 85 უსტატუსო სპეციალური მასწავლებელი.

საანგარიშო პერიოდში მასწავლებელთა პროფესიული განვითარებისა და კარიერული წინსვლის სქემის მიხედვით სტატუსი შეიცვალა 4,719-მა მასწავლებელმა (402- მენტორი - 1,571 წამყვანი და 2,746 უფროსი). 357 -მა სპეციალურმა მასწავლებელმა მოიპოვა სტატუსი, 186-მა პრაქტიკოსის და 156-მა - უფროსი სპეციალური მასწავლებლის სტატუსი და 5-მა წამყვანი მასწავლებლის სტატუსი. მასწავლებელთა მაძიებლობის პროგრამის აკადემიური კურსი წარმატებით დაასრულა 392-მა მაძიებელმა მასწავლებელმა, მასწავლებელთა მაძიებლობის პროგრამაში  დამატებით ჩაერთო 443 მასწავლებელი; მასწავლებლობის მაძიებლის პროგრამის წარმატებით დასრულების და საგნის გამოცდის ჩაბარების შედეგად 320 მასწავლებელმა მოიპოვა უფროსი მასწავლებლის სტატუსი.

**განათლების ციფრული სახლისა და საინფორმაციო-საგანმანათლებლო რესურსების პროგრამა**

* ღია სივრცეში გაეშვა ახალი საგანმანათლებლო, ინტერაქტიული პორტალი ,,განათლების E-სახლი“. პორტალზე განთავსდება 2000 ახალი საგანმანათლებლო რესურსი მასწავლებლებისთვის, მოსწავლეებისთვის, სკოლის ადმინისტრაციისა და მშობლებისთვის;
* „mastsavlebeli.ge’’-ზე გამოქვეყნდა 880 სტატია, ინტერნეტ გაზეთს ჰყავდა 2,828,598 უნიკალური მომხმარებელი და ვებგვერდიდან წაკითხული და ჩამოწერილი სტატიების რაოდენობამ შეადგინა 4,548 ,873;
* მომზადდა და გამოიცა ჟურნალ „მასწავლებლის’’ 6 გეგმური და ერთი სპეციალური ნომერი, ასევე გამოიცა ჟურნალ „სკოლის მართვის’’ ოთხი კვარტალური ნომერი;
* გამოიცა მასწავლებლის ბიბლიოთეკის ორი წიგნი, სამეცნიერო რეფერირებად ჟურნალში jes.org.ge გამოქვეყნდა 3 სამეცნიერო სტატია. საანგარიშო პერიოდში ჩატარდა კონკურსი ქართველი მწერლებისთვის „ვწერ მასწავლებლისთვის“. სპეციალურმა ჟიურიმ გამოავლინა 10 საუკეთესო მოთხრობა. გამარჯვებული ავტორები საზეიმო მიღებაზე დაჯილდოვდნენ სპეციალური პრიზებით.

 **არაქართულენოვანი სკოლების მხარდაჭერის პროგრამა**

* სახელმწიფო ენის კურსში გადამზადდა A1 დონის (39), A2 დონის (223), B1 დონის (222), და ინტენსიური B1 დონის (160) მასწავლებელი;
* დაიბეჭდა და გაიგზავნა 544 სერტიფიკატი სამცხე-ჯავახეთის და ქვემო ქართლის რაიონულ რესურსცენტრებში (წარმატებული A1, A2, B1 დონის მსმენელებისთვის);
* მომზადდა ენის სახელმძღვანელო სამი დონისათვის: A1, A2, B1 თითოეული დონე მოიცავს სახელმძღვანელოსა და სამუშაო რვეულს. სახელმძღვანელო გამიზნულია ქართული ენის შესწავლით დაინტერესებული პირებისათვის და სრულად მოიცავს იმ თემებს, რომლებიც შეესაბამება ქართული ენის ფლობის დონეების შესაბამის მოთხოვნებს.
* დამუშავდა და განხილულ იქნა 984 მასწავლებლის მონაცემები, გრძელვადიან ტრენინგ-კურსის ჩატარებასთან დაკავშირებით, რომელიც შემდგომი რეაგირებისთვის გადაეცა შესაბამის სამსახურს; პროგრამის ,,არაქართულენოვანი სკოლების მხარდაჭერა“, ფარგლებში ხელშეკრულება გაუფორმდა 146 კონსულტანტ - მასწავლებელს;
* პროგრამის კონსულტანტ-მასწავლებლებს ჩაუტარდათ ტრენინგი ,,მრავალფეროვანი საგანმანათლებლო, ინტერაქტიური რესურსების შექმნა სხვადასხვა ციფრული ხელსაწყოს/საიტის გამოყენებით“ (სულ 146 კონსულტანტ - მასწავლებელი);
* ქართული ენის (არაქართულენოვანი სკოლებისთვის/სექტორებისთვის) მასწავლებლებისთვის ჩატარდა ტრენინგი ,,ქართული ენის სწავლების ძირითადი პრინციპები არაქართულენოვან სკოლებში და თანამედროვე მიდგომები (ზოგადი ანალიზი)“. გადამზადდა 160 - მდე მასწავლებელი;
* არაფორმალური განათლების ხელშეწყობის მიზნით, ,,საკვირაო სკოლა ეთნიკური უმცირესობების მოსწავლეებისათვის“ პროექტში ჩართული იყო შერჩეული 12 საპილოტე სკოლა. ჩატარდა 32 სამუშაო/საინფორმაციო გაკვეთილი და პროექტის შემაჯამებელი ღონისძიება;
* პროგრამის კონსულტანტ - მასწავლებლებთან ჩატარდა მესამე თაობის ეროვნული სასწავლო გეგმის დანერგვის ტრენინგები.

 **დემოკრატიული კულტურის, ადამიანის უფლებების სწავლებისა და სასკოლო ქსელების გაძლიერების (eTwinning) ხელშეწყობის პროგრამა**

* 2023 წელს eTwinning-ის პროგრამაში ჩართული მასწავლებლების რაოდენობა გაზრდილია 58%-ით. 2023 წლის მონაცემებით, ევროპის სასკოლო განათლების პლატფორმაზე (ESEP) რეგისტრირებულია 4500 მასწავლებელი. ევროპელ კოლეგებთან თანამშრომლობით 85%-ით გაიზარდა დაგეგმილი პროექტების რაოდენობა (2022 წელს 136 პროექტი, 2023 წელს - 842).
* საერთაშორისო გამოცდილების გაზიარების კუთხით, განხორციელდა 18 მასწავლებლის მივლინება ევროპის სხვადასხვა ქვეყანაში დაგეგმილ სემინარსა და კონფერენციაზე მონაწილეობის მისაღებად (საფრანგეთი, ესპანეთი, პორტუგალია, უნგრეთი, პოლონეთი, გერმანია).
* პროფესიული განვითარების კუთხით 2962 მასწავლებელი გადამზადდა სხვადასხვა ტრენინგმოდულით:
	+ “ევროპის სასკოლო განათლების პლატფორმაზე მუშაობა და eTwinning-ის პროექტების ინიცირება”- გადამზადდა 1572 მასწავლებელი.
	+ „eTwinning-ის პროექტების დაგეგმვა ვებ 2.0 ინსტრუმენტებით“ - გადამზადდა 1391 მასწავლებელი.
* ქართულად ითარგმნა სახელმძღვანელო: „ხელოვნური ინტელექტი და განათლება“; ქართულად ითარგმნა eTwinning-ის 2023 წლის წიგნი: „eTwinning: სწავლება, შემუშავება, ინოვაციების დანერგვა“; ევროპის სასკოლო განათლების პლატფორმაზე (ESEP) განთავსებული 59 სტატია ითარგმნა ქართულად.
* პროგრამის 10 წლის იუბილესთან დაკავშირებით მომზადდა ალმანახი : “eTwinning-ის 10 წელი საქართველოში“, რომელმაც თავი მოუყარა 10 წლის განმავლობაში განხორციელებულ აქტივობებსა და საუკეთესო პრაქტიკის მაგალითებს.
* განახლდა პროგრამის ვებგვერდი www.etwinningplus,ge, სადაც განთავსდა მნიშვნელოვანი ინფორმაცია დაგეგმილი და მიმდინარე აქტივობების შესახებ.
* განხორციელდა ხარისხის ნიშანზე წარდგენილი პროექტების შეფასება. სულ წარდგენილი იყო 342 პროექტი. დადებითად შეფასდა 334.
* განათლების სექტორში მომუშავე უწყებებისთვის 17-18 მაისს გაიმართა კონფერენცია: "გლობალური მოქალაქეობის განათლების (GCED) ტრენინგკურსის შემუშავება საქართველოში". კონფერენცია ჩატარდა UNESCO-ს ეგიდით მოქმედ ორგანიზაციასთან „აზია-წყნარი ოკეანეთის განათლების ცენტრთან“ პარტნიორობით და მიზნად ისახავდა საქართველოში გლობალური მოქალაქეობის განათლების დანერგვას, მასწავლებლებისთვის, სკოლის დირექტორებისა და მშობლებისთვის სატრენინგო პროგრამების, რესურსების მომზადებას და გამოცდილების გაზიარებას.
* 2023 წლის 30 ოქტომბერს გაიმართა კონფერენცია „გლობალური მოქალაქეობის განათლება“ რომელსაც ესწრებოდა 100 მონაწილე. მონაწილეებმა ინფორმაცია მიიღეს გლობალური მოქალაქეობის განათლების პრინციპების, მიზნებისა და ამოცანების შესახებ, იმსჯელეს საერთო სასკოლო მიდგომის მნიშვნელობაზე გლობალური მოქალაქეობის განვითარებისთვის.
* 2023 წლის 27 ნოემბერს eTwinning-ის ფარგლებში გაიმართა კონფერენცია, რომელიც მიეძღვნა პროგრამა eTwinning-ის 10 წლის იუბილეს და 2023 წლის მთავარ თემას ხელოვნური ინტელექტის როლს განათლებაში. აღნიშნულიდან გამომდინარე, პროგრამის ფარგლებში ქართულად გამოიცა ევროსაბჭოს პუბლიკაცია „ხელოვნური ინტელექტი და განათლება - კრიტიკული ხედვა ადამიანის უფლებების, დემოკრატიისა და კანონის უზენაესობის პერსპექტივიდან“, რომელიც კონფერენციაზე თავად ავტორმა, წარადგინა. კონფერენციაზე საპატიო სტუმრის სტატუსით მოწვეული იყო ევროპის საბჭოს ციფრული ტრანსფორმაციისა და ელექტრონული სწავლების განყოფილების ხელმძღვანელი. კონფერენციის ფარგლებში გაიმართა წარმატებული სკოლებისა და მასწავლებლების დაჯილდოება თანამშრომლობისათვის. დაჯილდოვდა 22 სკოლა და 18 მასწავლებელი. კონფერენციას ესწრებოდა 140 მონაწილე, მათ შორის: მასწავლებლები, განათლების ექსპერტები და საერთაშორისო ორგანიზაციების წარმომადგენელი. კონფერენციაზე, ასევე, მოწვეულები იყვნენ მოსწავლეები, რომლებმაც მონაწილეობა მიიღეს პროექტების გამოფენაში. კონფერენციის სესიები დაეთმო ისეთ თემებზე, როგორებიცაა: ციფრული წიგნიერება და ტექნოლოგიების ეთიკა, კიბერუსაფრთხოება სასკოლო გარემოში, ხელოვნური ინტელექტის შემოქმედებითობის ძალა, მედიაწიგნიერება ფორმალურ განათლებაში.
* მასწავლებელთა პროფესიული განვითარების ეროვნული ცენტრისა და ციურიხის მასწავლებელთა განათლების უნივერსიტეტის პარტნიორობის ფარგლებში, მიმდინარეობს საერთაშორისო პროექტი - „უკეთესი განათლება უკეთესი მომავლისთვის“. 2023 წლის 1 დეკემბერს, განათლებისა და მეცნიერების სამინისტროში გაიმართა პროექტის ფარგლებში მომზადებული რესურსის: „ხარისხიანი სკოლა - ხარისხიანი განათლება“ პრეზენტაცია. ღონისძიებას 70 მონაწილე დაესწრო.

# ინკლუზიური განათლება

2023 წლის განმავლობაში 20 სამიზნე მუნიციპალიტეტში მიმდინარეობდა ადრეული განათლების კურიკულუმის დანერგვა, რომლის ფარგლებშიც ოცივე მუნიციპალიტეტის სკოლამდელი დაწესებულებების საგანმანათლებლო პერსონალის 25 კაციან ჯგუფს ჩაუტარდა ადრეული ინკლუზიური განათლების ტრენინგი. პროექტი გაგრძელდება და დაფარავს საქართველოს მასშტაბით ყველა მუნიციპალიტეტს.

საქართველოს განათლების, მეცნიერებისა და ახალგაზრდობის სამინისტროსა და გაეროს ბავშვთა ფონდს შორის საგრანტო ხელშეკრულების ფარგლებში, 11 სამიზნე მუნიციპალიტეტში ჩატარდა შეხვედრები და გავრცელდა ბროშურა - „ინკლუზიური სკოლამდელი განათლების მხარდაჭერა ადგილობრივ დონეზე“. (https://el.ge/articles/537931)

სენსორული (სმენა), აუტიზმის სპექტრის მქონე, მძიმე ინტელექტუალური და მრავლობითი დარღვევების მქონე მოსწავლეებისათვის ფუნქციონირებს 12 ინტეგრირებული კლასი, რომლის ფარგლებშიც საგაკვეთილო პროცესში ინტეგრაციის ხელშესაწყობად მოსწავლეებთან ჯგუფურად და ინდივიდუალურად მუშაობენ დამატებითი სპეციალისტები.

მ. იაშვილის სახელობის ბავშვთა ცენტრალურ საავადმყოფოში ხანგრძლივად ჰოსპიტალიზებული ქრონიკული დაავადებების მქონე ბავშვები საავადმყოფოს სივრცეში ღებულობენ საგანმანათლებლო სერვისს; ასევე, საგანმანათლებლო სერვისს ღებულობენ ააიპ - ბავშვთა ჰოსპისი „ციცინათელების ქვეყანა“ ბენეფიციარები.

მოწყვლადი ჯგუფების (ბოშები, მესხები, შშმ და სსსმ მოსწავლეები) სოციალიზაციის მიზნით განხორციელდა საჯარო სკოლების 18 პროექტის დაფინანსება.

2023 წელს სსიპ - ქალაქ თბილისის N202 საჯარო სკოლა, თანამედროვე დამხმარე მოწყობილობების შესყიდვის მიზნით, დაფინანსდა 167 570 ლარით.

2023-2024 სასწავლო წლისთვის სსიპ - ქალაქ თბილისის N202 და სსიპ - ქალაქ ბათუმის N3 საჯარო სკოლების მოსწავლეთა სახელმძღვანელოებით უზრუნველყოფის მიზნით, განხორციელდა IX და X კლასის 31 სახეობის სახელმძღვანელოს აუდიო ვერსიის შექმნა, ღირებულებით - 98 245 ლარი. ასევე, შესყიდულ იქნა 1 155 ერთეული ბრაილის შრიფტით და 47 ერთეული რელიეფურად დაბეჭდილი სახელმძღვანელო, ჯამური ღირებულებით - 6 000 004 ლარი.

განათლების მიღების მეორე შესაძლებლობის მიმართულებით ე.წ. ქუჩაში მცხოვრები და მომუშავე ბავშვების განათლების და სოციალიზაციის უზრუნველყოფისთვის ხორციელდება სპეციალური საგანმანათლებლო სერვისი - ,,ტრანზიტული საგანმანათლებლო პროგრამა“, რომლის ბენეფიციარები არიან ქვეყანაში არსებული სსიპ სახელმწიფო ზრუნვისა და ტრეფიკინგის მსხვერპლთა, დაზარალებულთა დახმარების სააგენტოს სადღეღამისო თავშესაფრებსა და დღის ცენტრებში მყოფი მიუსაფარი ბავშვები.

სპეციალური საგანმანათლებლო საჭიროების დადგენის მიზნით, მულტიდისციპლინური გუნდის მიერ განხორციელდა 2000-მდე მოსწავლის შეფასება.

პროფესიული განათლების საფეხურზე სწავლის გაგრძელების მიზნით, მულტიდისციპლინური გუნდის შეფასების შედეგად სპეციალური საგანმანათლებლო საჭიროება დაუდასტურდა 321 აპლიკანტს;

დამტკიცდა ინკლუზიური განათლების 2023-2024 წლების სამოქმედო გეგმა. ცვლილება შევიდა „ზოგადი განათლების შესახებ“ საქართველოს კანონში, რომელიც საფუძველს ქმნის სსიპ - საგანმანათლებლო დაწესებულების მანდატურის სამსახურში ინკლუზიური განათლების მხარდამჭერი ახალი სისტემის ასამოქმედებლად. აღნიშნულ ცვლილებას საფუძვლად დაედო ნორვეგიის სპეციალური ინკლუზიური განათლების მხარდამჭერი ახალი სისტემის მოდელი, გულისხმობს სხვადასხვა პასუხისმგებლობისა და მომსახურების ერთ სივრცეში მობილიზებას, რაც მეტად შეუწყობს ხელს არსებული რესურსების კოორდინირებულად მართვას, ეფექტიანად გამოყენებასა და კომპეტენციების გაძლიერებას. ამასთან, ახალი სისტემა უზრუნველყოფს რესურსსკოლების გაძლიერებას, საჯარო სკოლების კონსულტირებისა და ტრანზიციის კომპონენტის გაუმჯობესებას, ეფექტიანი ოპერაციული გუნდების ფორმირებასა და საჭიროებების შესაბამისად, ახალი მხარდამჭერი სერვისების განვითარებას. ახალი სისტემა ითვალისწინებს თანმიმდევრულ, თითოეული ბავშვის ინდივიდუალურ საჭიროებებსა და შესაძლებლობებზე მორგებულ მრავალმხრივ საგანმანათლებლო მხარდაჭერასა და სასწავლო გარემოში ინკლუზიური განათლების პრაქტიკის ხარისხის გაუმჯობესებას.

სსიპ - განათლების ხარისხის განვითარების ეროვნული ცენტრის დირექტორის 2023 წლის 29 დეკემბრის N1779079 ბრძანებით დამტკიცდა სპეციალური განათლების სამაგისტრო საგანმანათლებლო პროგრამის დარგობრივი მახასიათებელი: https://eqe.ge/ka/page/static/1025/ganatleba

ინკლუზიური განათლების გაძლიერების მიზნით, საქართველოს განათლების, მეცნიერებისა და ახალგაზრდობის სამინისტროს მხარდაჭერითა და ნორვეგიის მთავრობის დაფინანსებით, გაეროს ბავშვთა ფონდის (UNICEF) მიერ ორგანიზაციასთან „ინოვაციები ინკლუზიური საზოგადოებისთვის‘‘ პარტნიორობით განხორციელებული პროექტის „ინკლუზიური განათლების გაძლიერება ინოვაციური მიდგომების პილოტირებით საქართველოს 10 საჯარო სკოლაში“ ფარგლებში მომზადდა „ზოგადსაგანმანათლებლო დაწესებულებებში რესურს ოთახების ორგანიზების და ფუნქციონირების გზამკვლევი“. გზამკლევი მიზნად ისახავს ზოგადსაგანმანათლებლო დაწესებულებებში ინკლუზიური განათლების უზრუნველყოფის პროცესში რესურს ოთახების ფუნქციის, მისი მრავალმხრივი და მიზნობრივი გამოყენების წარმოჩენას, რათა საჯარო სკოლებში მაქსიმალურად ეფექტურად მოხდეს რესურს ოთახების სიკეთეების რეალიზება მოსწავლეთა მრავალფეროვანი საჭიროებების დასაკმაყოფილებლად და საგანმანათლებლო ჩართულობის ხელშესაწყობად.

მომზადდა და გამოიცა ჟურნალის - ,,ინკლუზიური განათლება“ - ორი ნომერი. ჟურნალი „ინკლუზიური განათლება“ წარმოადგენს ინიციატივას, შევქმნათ საკომუნიკაციო სივრცე და თანამშრომლობითი ქსელი მნიშვნელოვან საკითხებზე ღია და ჯანსაღი კომუნიკაციისთვის.

სსიპ - ქალაქ ქუთაისის N45 და სსიპ - ქალაქ თბილისის N203 საჯარო სკოლებისთვის, რომლებიც ახორციელებენ სპეციალურ პროგრამებს სენსორული (სმენა) დარღვევის მქონე მოსწავლეების განათლების მხარდაჭერისათვის, ორგანიზაცია „Wordl vision“ მხარდაჭერით ჩატარდა საზაფხულო ბანაკი, რომლის მიზანიც იყო მომავალი პირველკლასელების სკოლაში ტრანზიციის ხელშეწყობა და სასკოლო თემთან მიკუთვნებულობის გაძლიერება.

სამინისტროსთან თანამშრომლობით, USAID-ის საბაზისო განათლების პროექტის ფარგლებში, საქართველოს განათლების, მეცნიერებისა და ახალგაზრდობის სამინისტროსთან თანამშრომლობით, 15 საჯარო სკოლაში ხორციელდება საპილოტე პროექტი, რომლის მიზანიცაა სწავლების MTSS მოდელის დანერგვა, რაც ხელს უწყობს საჭიროებებზე მორგებული სერვისების მიწოდებას და დროული ჩარევით სპეციალური საგანმანათლებლო საჭიროების პრევენციას.

2023-2024 სასწავლო წლისთვის სპეციალური საგანმანათლებლო საჭიროების დადგენის მიზნით, განხორციელდა 856 მომავალი პირველკლასელის შეფასება, მათგან 804-ს დაუდასტურდა სპეციალური საგანმანათლებლო საჭიროება და გაიცა რეკომენდაციები სკოლებისათვის.

სსიპ - საგანმანათლებლო და სამეცნიერო ინფრასტრუქტურის განვითარების სააგენტოს „საჯარო სკოლის მოსწავლეების ტრანსპორტით უზრუნველყოფის“ პროგრამის ფარგლებში 2023 წელს განხორციელდა 19 სკოლის - 426 მოსწავლის ტრანსპორტით უზრუნველყოფა.

პროფესიული უნარების სააგენტოს მიერ, აზიის განვითარების ბანკის მხარდაჭერით (ADB), შემუშავდა „ინკლუზიური პროფესიული განათლების კონცეფცია“, რომელიც წარმოადგენს სტრატეგიულ ხედვას პროფესიული და ზრდასრულთა განათლების სისტემაში ინკლუზიურობის მიღწევისთვის საჭირო პოლიტიკური და საკანონდებლო ჩარჩოს შექმნისა და საუკეთესო პრაქტიკების დანერგვის მიმართულებით.

პროფესიული უნარების სააგენტომ, გაეროს განვითარების პროგრამის (UNDP) მხარდაჭერით, შეიმუშავა და დააპილოტა კარიერის მართვის ახალი, სპეციფიური საორიენტაციო სერვისი სსსმ და შშმ პირებისათვის, რომელიც სსსმ და შშმ პირთა ინტერესებზე, შესაძლებლობებსა და ინდივიდუალურ საჭიროებებზე მორგებული სერვისია. მისი მთავარი მიზანია, უზრუნველყოს სსსმ და შშმ პირის ინფორმირებული პროფესიული არჩევანის მიღება და ხელი შეუწყოს მათ პროფესიული განათლების საფეხურზე ტრანზიციას.

სპეციალური მასწავლებლის კომპეტენციის დადასტურების მიზნით ჩატარდა უფროსი სპეცილური მასწავლებლის გამოცდა. 2023 წელს უფროსი სპეციალური მასწავლებლის გამოცდა წარმატებით ჩააბარა 265-მა სპეციალურმა მასწავლებელმა.

2023-2024 სასწავლო წლისთვის, საქართველოს მთავრობის 2023 წლის 18 აგვისტოს №324 დადგენილების შესაბამისად, სოციალური პროგრამის ფარგლებში სახელმწიფო სასწავლო გრანტი მიენიჭა 99 შეზღუდული შესაძლებლობის მქონე პირს.

ზოგადი განათლების საფეხურზე შშმ პირთათვის ადაპტირებული გარემოს მოწყობის მიმართულებით, 2023 წელს განხორციელდა შემდეგი სამუშაოები: დასრულდა 4 ახალი, სრულად ადაპტირებული სკოლის მშენებლობა და მიმდინარეობს 7, ასევე სრულად ადაპტირებული სკოლის მშენებლობის პროცესი; დაწყების ეტაპზეა 71 სკოლის მშენებლობა. სრულად რეაბილიტაცია გაუკეთდა 16 საჯარო სკოლას, ასევე, დაიწყო და მიმდინარეობს კიდევ 79 სკოლის სრული სარეაბილიტაციო სამუშაოები, სადაც სრულად გათვალისწინებული იქნება ადაპტირებული გარემოს მოწყობა. დასრულდა ქალაქ თბილისის №202 საჯარო სკოლის რესტავრაცია/სრული რეაბილიტაცია, რომელიც განკუთვნილია უსინათლო და მცირედმხედველი მოსწავლეებისთვის. 10 სკოლის მიმართებაში განხორციელდა სხვადასხვა საჭიროების ადაპტაცია (პანდუსის მოწყობა, ამწე ლიფტი, ადაპტირებული სან. კვანძი).

# ინფრასტრუქტურული განახლება

2023 წელს სსიპ-საგანმანათლებლო და სამეცნიერო ინფრასტრუქტურის განვითარების სააგენტოს მიერ, დასრულდა 4 საჯარო სკოლის მშენებლობა:

1. სსიპ-ქალაქ თბილისის № 138 საჯარო სკოლის 650 მოსწავლეზე გათვლილი შენობის მშენებლობა.

2. სსიპ-ქალაქ თბილისის №221 საჯარო სკოლის (მეგა სკოლა) დამატებითი კორპუსი სკოლის 350 მოსწავლეზე გათვლილი შენობის მშენებლობა.

3. სსიპ -მალხაზ აბაშიძის სახელობის ხონის მუნიციპალიტეტის სოფელ ჩაის მეურნეობის საჯარო სკოლის 60 მოსწავლეზე გათვლილი შენობის მშენებლობა.

4. სსიპ -ადიგენის მუნიციპალიტეტის სოფელ აბასთუმნის საჯარო სკოლის 120 მოსწავლეზე გათვლილი შენობის მშენებლობა.

მიმდინარეობს 7 სკოლის მშენებლობა:

* ქალაქ დედოფლისწყაროს №1 საჯარო სკოლა - 120 მოსწავლეზე გათვლილი შენობის მშენებლობა.
* ადიგენის მუნიციპალიტეტში სოფელ აბასთუმანში ახალი საჯარო სკოლა - 120 მოსწავლეზე გათვლილი შენობის მშენებლობა.
* ქალაქ თბილისის №10 საჯარო სკოლა - 650 მოსწავლეზე გათვლილი შენობის მშენებლობა.
* ქალაქ თბილისის №11 საჯარო სკოლა - 650 მოსწავლეზე გათვლილი შენობის მშენებლობა.
* სამტრედიის მუნიციპალიტეტის სოფელ ნაბაკევის საჯარო სკოლა - 300 მოსწავლეზე გათვლილი შენობის მშენებლობა.
* ქალაქ გორის №11 საჯარო სკოლა - 650 მოსწავლეზე გათვლილი შენობის მშენებლობა.
* ევროპული სკოლა ლისზე - 500 მოსწავლეზე გათვლილი სკოლის, საერთო საცხოვრებლისა და სხვა დამხმარე ნაგებობების მშენებლობა.

დაწყების ეტაპზეა 71 სკოლის მშენებლობა:

* ქალაქ თბილისის № 179 საჯარო სკოლა
* ქალაქ თბილისის № 97 საჯარო სკოლა
* ქალაქ თბილისის № 83 საჯარო სკოლა
* ქალაქ თბილისის № 216 საჯარო სკოლის ახალი კორპუსი
* ქალაქ თბილისის № 209 საჯარო სკოლა
* ქალაქ თბილისის № 128 საჯარო სკოლა (დამატებითი კორპუსი)
* ქალაქ თბილისის № 11 საჯარო სკოლა
* ქალაქ თბილისის № 133 საჯარო სკოლა (დამატებითი კორპუსი)
* რამინ დიხამინჯიას სახელობის დაბა ჩხოროწყუს № 1 საჯარო სკოლა
* ჩხოროწყუს მუნიციპალიტეტის სოფელ ზუმის საჯარო სკოლა
* ჩხოროწყუს მუნიციპალიტეტის ნაფიჩხოვოს თემის საჯარო სკოლა
* ჩხოროწყუს მუნიციპალიტეტის კირცხის თემის № 2 საჯარო სკოლა
* აბაშის მუნიციპალიტეტის სოფელ კეთილარის შერწყმული (გულეიკარის დაწყებითი კორპუსი)
* მარტვილის მუნიციპალიტეტის სოფელ ზედა ხუნწის საჯარო სკოლა
* მარტვილის მუნიციპალიტეტის სოფელ ტალერის საჯარო სკოლა
* ზუგდიდში ილია ვეკუას სახელობის აფხაზეთის № 11 საჯარო სკოლა
* ქალაქ წალენჯიხის № 5 საჯარო სკოლა
* წალენჯიხის მუნიციპალიტეტი სოფელი ფახულანის თემის № 2 საჯარო სკოლა
* მესტიის მუნიციპალიტეტის სოფელ ნაკრას საჯარო სკოლა
* მესტიის მუნიციპალიტეტის სოფელ იდლიანის საჯარო სკოლა
* მესტიის მუნიციპალიტეტის სოფელ იფარის საჯარო სკოლა
* ხობის მუნიციპალიტეტის სოფელ ახალი ხიბულის № 1 საჯარო სკოლა
* სამტრედიის მუნიციპალიტეტის სოფელ ტოლების საჯარო სკოლა
* ტყიბულის მუნიციპალიტეტის სოფელ ცუცხვათის საჯარო სკოლა
* ტყიბულის მუნიციპალიტეტის სოფელ ძიროვანის საჯარო სკოლა
* ქალაქ ქუთაისის № 4 საჯარო სკოლა
* უშანგი სოფრომაძის სახელობის თერჯოლის მუნიციპალიტეტის სოფელ ძევრის საჯარო სკოლა
* ხარაგაულის მუნიციპალიტეტის სოფელ ზვარის საჯარო სკოლასთან შერწყმული სოფელ ჩრდილის დაწყებითი
* წყალტუბოს მუნიციპალიტეტის სოფელ ოფშკვითის საჯარო სკოლა
* ჭიათურის მუნიციპალიტეტი სოფელი ზოდის სკოლა
* ოზურგეთის მუნიციპალიტეტის სოფელ ასკანის საჯარო სკოლა (მზიანის დაწყებითი კორპუსი)
* ქალაქ ოზურგეთის № 5 საჯარო სკოლა
* ოზურგეთის მუნიციპალიტეტის სოფელ ზემო ნატანების საჯარო სკოლა
* ლანჩხუთის მუნიციპალიტეტის სოფელ ნიგოითის საჯარო სკოლა (ბ კორპუსი)
* თელავის მუნიციპალიტეტის სოფელ ფშაველის საჯარო სკოლა (ლალისყურის კორპუსი)
* თელავის მუნიციპალიტეტის სოფელ ფშაველის საჯარო სკოლა (ლეჩურის კორპუსი)
* ლაგოდეხის მუნიციპალიტეტის სოფელ სოფელ ნინიგორის საჯარო სკოლა(გურგენიანის კორპუსი)
* ქალაქ დედოფლისწყაროს № 1 საჯარო სკოლა
* დედოფლისწყაროს მუნიციპალიტეტის სოფელ ზემო ქედის № 1 საჯარო სკოლა
* ახმეტის მუნიციპალიტეტის სოფელ აწყურის საჯარო სკოლა
* გორის მუნიციპალიტეტის სოფელ ატენის საჯარო სკოლა (დაწყებითები)
* დიმიტრი ყიფიანის სახელობის ხაშურის მუნიციპალიტეტის სოფელ ქვიშხეთის საჯარო სკოლა (ბეღლითის კორპუსი)
* ქალაქ ხაშურის № 4 საჯარო სკოლა
* ხაშურის მუნიციპალიტეტში სოფელ ნაბახტევის საჯარო სკოლა
* კასპის მუნიციპალიტეტის სოფელ ნიგოზას საჯარო სკოლა
* კასპის მუნიციპალიტეტის სოფელ მეტეხის № 1 საჯარო სკოლა
* კასპის მუნიციპალიტეტის სოფელ ფერმის საჯარო სკოლა
* მცხეთის მუნიციპალიტეტის სოფელ ჩარდახის საჯარო სკოლა
* დუშეთის მუნიციპალიტეტის სოფელ პავლეურის საჯარო სკოლა
* მცხეთის მუნიციპალიტეტის სოფელ ნატახტრის საჯარო სკოლა
* არიფ ალიევის სახელობის ბოლნისის მუნიციპალიტეტის სოფელ ტალავერის № 1 საჯარო სკოლა (ოპტიმიზირებული კორპუსი)
* თეთრიწყაროს მუნიციპალიტეტის სოფელ ასურეთის საჯარო სკოლა
* წალკის მუნიციპალიტეტის სოფელ არწივანის საჯარო სკოლა (ბერთის კორპუსი)
* მარნეულის მუნიციპალიტეტის სოფელ ახკერპის საჯარო სკოლა
* მარნეულის მუნიციპალიტეტის სოფელ დიდი ბეგლიარის საჯარო სკოლა
* მარნეულის მუნიციპალიტეტის სოფელ აღმამედლოს საჯარო სკოლა
* მარნეულის მუნიციპალიტეტის სოფელ ალგეთის № 1 საჯარო სკოლა
* მარნეულის მუნიციპალიტეტის იმირის № 1 საჯარო სკოლა
* დმანისის მუნიციპალიტეტის სოფელ განთიადის საჯარო სკოლა
* დმანისის მუნიციპალიტეტის სოფელ ზემო ოროზმანის საჯარო სკოლა
* სოფელ პატარა დმანისის სკოლა კორპუსი
* ადიგენის მუნიციპალიტეტის სოფელ კახარეთის საჯარო სკოლა
* ადიგენის მუნიციპალიტეტის სოფელ ლელოვანის( ოპტიმიზირებული სოფელ იჯარეთი) საჯარო სკოლა
* დაბა ადიგენის საჯარო სკოლა
* ახალქალაქის მუნიციპალიტეტის სოფელ ოკამის № 1 საჯარო სკოლა
* ახალქალაქის მუნიციპალიტეტის სოფელ ოკამის № 2 საჯარო სკოლა
* ახალციხის მუნიციპალიტეტის სოფელ წინუბნის საჯარო სკოლა
* ახალციხის მუნიციპალიტეტის სოფელ წყრუთის საჯარო სკოლა
* ქალაქ ახალციხეში, რუსთაველის ქუჩა № 124-ში (ახალი სკოლა)
* ახალციხის მუნიციპალიტეტის სოფელ ხეოთის საჯარო სკოლა
* ბორჯომის მუნიციპალიტეტის დაბა ბაკურიანის საჯარო სკოლა

## **სკოლების სრული რეაბილიტაცია**

დასრულდა 16 სკოლის სრული რეაბილიტაცია:

* ქალაქ თბილისის № 202 საჯარო სკოლა, კულტურული მემკვიდრეობის ძეგლის სტატუსის მქონე შენობა.
* ქალაქ თბილისის № 147 საჯარო სკოლა
* ქალაქ თბილისის № 171 საჯარო სკოლა
* გარდაბნის მუნიციპალიტეტის სოფელ მარტყოფის № 1 საჯარო სკოლა
* ქალაქ თბილისის № 190 საჯარო სკოლა
* გარდაბნის მუნიციპალიტეტის სოფელ სართიჭალის № 2 საჯარო სკოლა
* ქალაქ რუსთავის № 18 საჯარო სკოლა
* ქალაქ რუსთავის № 22 საჯარო სკოლა
* სენაკის მუნიციპალიტეტის სოფელ ნოსირის საჯარო სკოლა
* არნოლდ ჩიქობავას სახელობის სენაკის მუნიციპალიტეტის სოფელ ძველი სენაკის საჯარო სკოლა
* ქალაქ თბილისის №175 საჯარო სკოლა (მეორე კორპუსი)
* თელავის მუნიციპალიტეტის სოფელ კურდღელაურის საჯარო სკოლა (ერთი კორპუსი);
* ლაგოდეხის მუნიციპალიტეტის სოფელ აფენის № 2 საჯარო სკოლა
* ქალაქ თბილისის № 39 საჯარო სკოლა
* ქალაქ თბილისის № 71 საჯარო სკოლა
* ქალაქ თბილისის № 45 საჯარო სკოლა

მიმდინარეობს 79 სკოლის სრული რეაბილიტაცია:

* გორის მუნიციპალიტეტის სოფელ მეჯვრისხევის საჯარო სკოლა
* ქალაქ თბილისის № 160 საჯარო სკოლა
* გორის მუნიციპალიტეტის სოფელ ბერშუეთის საჯარო სკოლა
* კასპის მუნიციპალიტეტის სოფელ ახალქალაქის საჯარო სკოლა
* ილია ჭავჭავაძის სახელობის ქალაქ თბილისის № 23 საჯარო სკოლა
* სსიპ - თეთრიწყაროს მუნიციპალიტეტის სოფელ ორბეთის საჯარო სკოლა
* სსიპ - გელა ბელაუსოვის სახელობის ჩოხატაურის მუნიციპალიტეტის სოფელ გორაბერეჟოულის საჯარო სკოლა
* სსიპ - სენაკის მუნიციპალიტეტის სოფელ ხორშის საჯარო სკოლა
* სსიპ - ჩხოროწყუს მუნიციპალიტეტის ლეწურწუმეს თემის საჯარო სკოლა
* სსიპ - ყაზბეგის მუნიციპალიტეტის სოფელ სიონის საჯარო სკოლა
* სსიპ - ქალაქ აბაშის ნოღოხაშის საჯარო სკოლა
* სსიპ - ხობის მუნიციპალიტეტის სოფელ ქვემო ქვალონის №2 საჯარო სკოლა
* სსიპ - დმანისის მუნიციპალიტეტის სოფელ მაშავერას საჯარო სკოლა
* სსიპ - სენაკის მუნიციპალიტეტის სოფელ უშაფათის საჯარო სკოლა
* სსიპ - მარტვილის მუნიციპალიტეტის სოფელ თამაკონის საჯარო სკოლა
* სსიპ - ქალაქ თბილისის №215 საჯარო სკოლა
* სსიპ - ბაღდათის მუნიციპალიტეტის სოფელ ფერსათის №2 საჯარო სკოლა
* სსიპ - აბაშის მუნიციპალიტეტის სოფელ სეფიეთის საჯარო სკოლა
* სსიპ - ჭიათურის მუნიციპალიტეტის სოფელ წყალშავის საჯარო სკოლა
* სსიპ - ლანჩხუთის მუნიციპალიტეტის სოფელ ღრმაღელის საჯარო სკოლა
* სსიპ - დმანისის მუნიციპალიტეტის სოფელ დიდი დმანისის საჯარო სკოლა
* სსიპ - არტემ ერქომაიშვილის სახელობის ოზურგეთის მუნიციპალიტეტის სოფელ მაკვანეთის საჯარო სკოლა
* სსიპ - მარტვილის მუნიციპალიტეტის სოფელ ლეცავეს საჯარო სკოლა
* სსიპ - ამრიდონ ჩეგიანის სახელობის თეთრიწყაროს მუნიციპალიტეტის სოფელ პატარა ირაგის საჯარო სკოლა
* სსიპ - ხობის მუნიციპალიტეტის სოფელ ნოჯიხევის №2 საჯარო სკოლა
* სსიპ - ვანის მუნიციპალიტეტის სოფელ ზეინდარის საჯარო სკოლა
* სსიპ - იაკობ ტრიპოლსკის სახელობის დუშეთის მუნიციპალიტეტის დაბა ფასანაურის №1 საჯარო სკოლა
* სსიპ - დავით კლდიაშვილის სახელობის თერჯოლის მუნიციპალიტეტის სოფელ ზედა სიმონეთის საჯარო სკოლა
* სსიპ - ქალაქ თბილისის №211 საჯარო სკოლა
* სსიპ - ოზურგეთის მუნიციპალიტეტის სოფელ დვაბზუს საჯარო სკოლა
* სსიპ - რევაზ ინანიშვილის სახელობის საგარეჯოს მუნიციპალიტეტის სოფელ ხაშმის საჯარო სკოლა
* სსიპ - აბაშის მუნიციპალიტეტის სოფელ მარანის საჯარო სკოლა
* სსიპ - დაბა ლენტეხის №1 საჯარო სკოლა
* სსიპ - ასპინძის მუნიციპალიტეტის სოფელ დამალის საჯარო სკოლა
* სსიპ - წყალტუბოს მუნიციპალიტეტის სოფელ ტყაჩირის საჯარო სკოლა
* სსიპ - ქალაქ ცაგერის საჯარო სკოლა
* სსიპ - ლანჩხუთის მუნიციპალიტეტის სოფელ ხაჯალიის საჯარო სკოლა
* სსიპ - დედოფლისწყაროს მუნიციპალიტეტის სოფელ სამრეკლოს საჯარო სკოლა
* სსიპ - იოკიმე ბალახაშვილის სახელობის ადიგენის მუნიციპალიტეტის სოფელ უდის №1 საჯარო სკოლა
* სსიპ - საჩხერის მუნიციპალიტეტის სოფელ ჭალის საჯარო სკოლა
* სსიპ - მარნეულის მუნიციპალიტეტის სოფელ ბაიდარის საჯარო სკოლა
* სსიპ - ხაშურის მუნიციპალიტეტის სოფელ ოსიაურის საჯარო სკოლა
* სსიპ - გარდაბნის მუნიციპალიტეტის სოფელ ახალი სამგორის საჯარო სკოლა
* სსიპ - ქალაქ თეთრიწყაროს №2 საჯარო სკოლა
* სსიპ - ქალაქ ბოლნისის №3 საჯარო სკოლა
* სსიპ - ქალაქ ქუთაისის №34 საჯარო სკოლა
* სსიპ - გურჯაანის მუნიციპალიტეტის სოფელ არაშენდის საჯარო სკოლა
* სსიპ - ქალაქ ფოთის №8 საჯარო სკოლა
* სსიპ - ქალაქ წალკის №1 საჯარო სკოლა
* სსიპ - ქალაქ ამბროლაურის №2 საჯარო სკოლა
* სსიპ - ქალაქ ზუგდიდის №11 საჯარო სკოლა
* სსიპ - ბოლნისის მუნიციპალიტეტის სოფელ ჭაპალის საჯარო სკოლა
* სსიპ - ახმეტის მუნიციპალიტეტის სოფელ ზემო ალვანის №2 საჯარო სკოლა
* სსიპ - აზა ადამიას სახელობის ქალაქ მარტვილის №2 საჯარო სკოლა
* სსიპ - ქარელის მუნიციპალიტეტის სოფელ ქვენატკოცის საჯარო სკოლა
* სსიპ - ქალაქ ვანის №1 საჯარო სკოლა
* სსიპ - თელავის მუნიციპალიტეტის სოფელ წინანდლის საჯარო სკოლა
* სსიპ - ლაგოდეხის მუნიციპალიტეტის სოფელ ლელიანის საჯარო სკოლა
* სსიპ - ქალაქ ბორჯომის №6 საჯარო სკოლა
* სსიპ - გურჯაანის მუნიციპალიტეტის სოფელ ბაკურციხის საჯარო სკოლა
* სსიპ - ყვარლის მუნიციპალიტეტის სოფელ ახალსოფლის №1 საჯარო სკოლა
* სსიპ - ქალაქ ჭიათურის №5 საჯარო სკოლა
* სსიპ - ლევან გოთუას სახელობის ქალაქ რუსთავის №17 საჯარო სკოლა
* სსიპ - ბოლნისის მუნიციპალიტეტის დაბა კაზრეთის №2 საჯარო სკოლა
* სსიპ - ქალაქ დუშეთის №2 საჯარო სკოლა
* სსიპ - ქალაქ თბილისის №127 საჯარო სკოლა
* სსიპ - ქალაქ ლანჩხუთის №1 საჯარო სკოლა
* სსიპ - ჟიული შარტავას სახელობის ქალაქ სენაკის №2 საჯარო სკოლა
* სსიპ - მოსე ხონელის სახელობის ქალაქ ხონის №1 საჯარო სკოლა
* სსიპ - ქალაქ ზესტაფონის №4 საჯარო სკოლა
* სსიპ - ლევან დევდარიანის სახელობის ქალაქ გარდაბნის №1 საჯარო სკოლა
* სსიპ - ქალაქ სამტრედიის №1 საჯარო სკოლა
* სსიპ - ქალაქ ზესტაფონის №2 საჯარო სკოლა
* სსიპ - ქალაქ ქუთაისის №37 საჯარო სკოლა
* სსიპ - ქალაქ გორის №12 საჯარო სკოლა
* სსიპ - ქალაქ ახალციხის №5 საჯარო სკოლა
* სსიპ - ქალაქ რუსთავის №7 საჯარო სკოლა
* სსიპ - აკადემიკოს ივანე ჯავახიშვილის სახელობის ქალაქ თბილისის №53 საჯარო სკოლა
* სსიპ - მერაბ კოსტავას სახელობის ქალაქ ზუგდიდის №2 საჯარო სკოლა

## **სკოლების ნაწილობრივი რეაბილიტაცია**

* დასრულებულია 100 -ზე მეტი სკოლის ნაწილობრივ სარეაბილიტაციო სამუშაოები
* მიმდინარეობს 7 სკოლის ნაწილობრივი სარეაბილიტაციო სამუშაოები.

# პროფესიული განათლება

2023 წელს განათლებისა და მეცნიერების სამინისტროს მიერ აქტიურად გაგრძელდა განათლებისა და მეცნიერების ერთიანი ეროვნული სტრატეგიის ფარგლებში დაგეგმილი ღონისძიებების განხორციელება. სტრატეგია ფოკუსირებულია შემდეგ სამ ძირითად მიმართულებაზე: 1. ხარისხი და შესაბამისობა, 2. თანასწორობა, ინკლუზია და მრავალფეროვნება, 3. მართვა, დაფინანსება და ანგარიშვალდებულება. საანგარიშო პერიოდში აქცენტირებული იყო ისეთი მნიშვნელოვანი საკითხების განხორციელება, როგორებიცაა: პროფესიულ განათლებაზე ხელმისაწვდომობა, ხარისხის გაუმჯობესება, პროფესიული პროგრამების შრომის ბაზრის საჭიროებებზე ორიენტაცია, მთელი ცხოვრების მანძილზე სწავლების ხელშეწყობა და სხვა.

პროფესიული განათლების რეფორმის მიზანია პროფესიული განათლება იყოს ყველასთვის ხელმისაწვდომი და პასუხობდეს შრომის ბაზრის, როგორც ადგილობრივ, ასევე საერთაშორისო საჭიროებებს. აღნიშნული მიზნის მისაღწევად, 2023 წლის განმავლობაში მუშაობა მიმდინარეობდა რეფორმის ძირითად მიმართულებებზე, რაც 2024 წელსაც აქტიურად გაგრძელდება.

ამასთან, საანგარიშო პერიოდში, სამინისტროს მიერ მომზადდა და საზოგადოებას წარედგინა პროფესიული განათლების განვითარების მნიშვნელოვანი მიმართულებები, რომელიც მოიცავს სრული ზოგადი განათლების საფეხურზე პროფესიული განათლების კომპონენტის ინტეგრირებას, კერძო სექტორისთვის საჯარო შეთავაზებას პროფესიული განათლების მიწოდებაში შემოყვანის მიზნით, პროფესიული კვალიფიკაციების განახლებას და ეტაპობრივი დანერგვის დაწყებას, პროფესიული განათლების მასწავლებლების საერთაშორისო სტანდარტით მომზადებას, პროფესიული კოლეჯების მართვის გაძლიერებას და დაფინანსების ახალი მოდელის შემუშავებას.

პროფესიული განათლების განვითარების ახალი ხედვის საკვანძო ნაწილს წარმოადგენს შეთავაზება კერძო სექტორისთვის, რომელზეც განათლებისა და მეცნიერების სამინისტრომ 2023 წელს აქტიურად დაიწყო მუშაობა. საჯარო-კერძო სექტორებს შორის დიალოგის ფორმატი ეტაპობრივად გადავიდა საჯარო-კერძო სექტორების მხრიდან პასუხიმგებლობების გადანაწილებისა და თანაბარი/თანასწორი პარტნიორობის ჩამოყალიბებაზე. ამ თვალსაზრისით, საკვანძოა დარგის უშუალო ჩართულობა პროფესიული განათლების მიწოდებასა და მართვაში. ინიციატივა ითვალისწინებს პროფესიული საგანმანათლებლო დაწესებულებების თანამონაწილეობითი მართვის მოდელების დანერგვას და ამ ფორმით ბიზნესის შემოყვანას უნარების ეკოსისტემაში. აღნიშნული ხელს შეუწყობს პროფესიული განათლების უკეთ მორგებას კერძო სექტორის ინტერესებზე. შედეგად, მოხდება სასწავლო პროცესის ხარისხის გაუმჯობესება, კურსდამთავრებულთა დასაქმების და პროფესიულ განათლებაზე მოთხოვნის გაზრდა. ეს შეთავაზება ითვალისწინებს სხვადასხვა ალტერნატიულ მიდგომას, როგორიცაა პარტნიორობა კოლეჯების თანადაფუძნების/თანაინვესტირების მიზნით, არსებული კოლეჯის ან კოლეჯის ცალკეული მიმართულების მართვაში გადაცემა, კოლეჯების ინფრასტრუქტურის სახელმწიფო ქონების დროებით, პირობით სარგებლობით გადაცემა, კერძო სექტორის მიერ პროფესიული პროგრამების განხორციელება. შეთავაზებები განიხილება, როგორც შერჩეული პრიორიტეტების ფარგლებში, ასევე სამინისტრო ღიაა სხვა ნებისმიერი შემოთავაზებისათვის.

პროფესიულ განათლებაში საჯარო-კერძო პარტნიორობის განვითარების მიმართულებით, 2023 წელს დაიწყო პარტნიორობის ახალი ეტაპი სამინისტროსა და „ბიქეი ქონსთრაქშენს“ შორის, სამშენებლო კოლეჯის „კონსტრუქტ2“ (დაფუძნებულია სამინისტროსა და „ბიქეი ქონსთრაქშენ“-ის მიერ) ფილიალის დაფუძნებასთან დაკავშირებით, ახალციხის მუნიციპალიტეტში, ქ. ვალეში.

 „ბიქეი ქონსთრაქშენი'' განახორციელებს კოლეჯის ახალი ფილიალის აღჭურვას, ხოლო შენობის სარეაბილიტაციო სამუშაოები დაფინანსდება სამინისტროს მიერ. ახალი ფილიალის გახსნის შემდეგ, „ბიქეი ქონსთრაქშენი'', კოლეჯის პროფესიულ სტუდენტებს გადაუხდის სტიპენდიებს, როგორც თეორიული და პრაქტიკული სწავლების, ასევე საწარმოო პრაქტიკის პერიოდში. ასევე უნდა აღინიშნოს, რომ შპს „ბიქეი ქონსთრაქშენი“ გამოთქვამს მზაობას, აღნიშნული პარტნიორობის გაფართოების ფარგლებში, უზრუნველყოს ფილიალის კურსდამთავრებულების დასაქმება „ბიქეი ქონსთრაქშენის“ სამშენებლო ობიექტებზე. ა(ა)იპ სამშენებლო კოლეჯის ,,კონსტრუქტ2“ ფილიალი გათვლილია 250-300 მსმენელზე/პროფესიულ სტუდენტზე.

პროფესიული საგანმანათლებლო დაწესებულებების მართვაში კერძო სექტორის შემოყვანის პარალელურად, პროფესიული უნარების სააგენტოს კოორდინაციით, დაიწყო პროფესიული კვალიფიკაციების გადახედვა და შრომის ბაზრის საჭიროების შესაბამისად ახალი კვალიფიკაციების განვითარება. აღნიშნული პროცესი ეფუძნება კვალიფიკაციების განვითარების ახალ მეთოდოლოგიას, რომელიც ითვალისწინებს საერთაშორისო გამოცდილებას.

2023 წელს საქართველოს მთავრობის №205 დადგენილებით დამტკიცდა „პროფესიის სტანდარტის/პროფესიის სტანდარტების შემუშავებისა და დამტკიცების წესი". აღნიშნული რეგულაციის დამტკიცების შემდეგ, 2023 წლის 23 აგვისტოს №80/ნ ბრძანებით, ასევე დამტკიცდა "პროფესიული საგანმანათლებლო სტანდარტის და მოდულის/მოდულების შემუშავების, განვითარებისა და დამტკიცების წესი". აღნიშნული, რეგულაციების მიღების შედეგად, დაიწყო პროფესიული კვალიფიკაციების გადახედვა და შრომის ბაზრის საჭიროების შესაბამისად ახალი კვალიფიკაციების განვითარება. მეთოდოლოგიის მთავარი მიმართულება არის სწორედ ის, რომ კერძო სექტორი გახდა ამ პროცესში წამყვანი და კვალიფიკაციები გაითვალისწინებს იმ უნარებს, რომლებიც შრომის ბაზარს რეალურად სჭირდება. 2023 წელს შემუშავდა/გადამუშავდა 31 კვალიფიკაცია (ხოლო 2024 წელს მოხდება 55 კვალიფიკაციის და 2025 წელს 40 კვალიფიკაციის განახლება). 2025 წლისთვის პროფესიული კვალიფიკაციები ყველა სექტორში უპასუხებს შრომის ბაზრის ადგილობრივ და საერთაშორისო საჭიროებებს.

რეფორმის ფარგლებში ერთ-ერთ მნიშვნელოვან კომპონენტს წარმოადგენს პროფესიული განათლების ინტერნაციონალიზაცია. საერთაშორისო პრაქტიკის გაზიარებისა და ინტერნაციონალიზაციის კუთხით მნიშვნელოვანი ნაბიჯები გადაიდგა პროფესიული განათლების მასწავლებლების განვითარების მიზნით, პრემიერ-მინისტრის ინიციატივის შესაბამისად. დაწესებულებებში ვიზიტით იმყოფებოდნენ უცხოელი ექსპერტები გერმანიის სენიორ ექსპერტთა პროგრამის ფარგლებში (SES). ვიზიტის მიზანს წარმოადგენდა სასწავლო პროცესისა და სწავლების მეთოდების გაუმჯობესების მხარდაჭერა. ასევე, 2023 წლიდან იაპონიის საერთაშორისო თანამშრომლობის სააგენტოს პროგრამის „იაპონიის მოხალისეთა საზღვარგარეთის ქვეყნებთან თანამშრომლობა“ (JICA) ფარგლებში, დაიწყო ექსპერტთა მიერ ცოდნისა და გამოცდილების გაზიარება. მომავალში განსაკუთრებული აქცენტი გაკეთდება საერთაშორისო სტანდარტების შესაბამისად მასწავლებელთა მომზადებაზე, რისთვისაც გამოყენებული იქნება საერთაშორისო ექპერტთა კორპუსი. ამასთან, 2024 წლისთვის საზღვარგარეთ გადამზადდება პროფესიული განათლების 50 მასწავლებელი.

გარდა ამისა, 2023 წელს საქართველოს განათლებისა და მეცნიერების მინისტრის N54/ნ ბრძანებით დამტკიცდა "გაცვლითი პროფესიული საგანმანათლებლო პროგრამის შემუშავებისა და განხორციელების წესი და პირობები", ხოლო №55/ნ ბრძანებით "ერთობლივი პროფესიული საგანმანათლებლო პროგრამის შემუშავებისა და განხორციელების წესი და პირობები", რაც კიდევ უფრო მეტად შეუწყობს ხელს უცხოურ სასწავლებლებთან ერთად გაცვლითი და ერთობლივი პროგრამების განხორციელებას და ამ თანამშრომლობის მასშტაბების გაზრდას. ასევე, წაახალისებს Erasmus+ პროგრამის ეფექტურ გამოყენებას პროფესიული განათლების საფეხურზე.

საანგარიშო პერიოდში, აქტიურად გაგრძელდა მუშაობა პროფესიული განათლების სისტემის ევროპულ საგანმანათლებლო სივრცესთან დაახლოების მიმართულებით. 2022 წლიდან Erasmus+ პროგრამა ამოქმედდა პროფესიული განათლების საფეხურზე და 2023 წელს ეტაპობრივად მიმდინარეობდა ამ მიმართულებით მასშტაბების ზრდა. საანგარიშო პერიოდში, Erasmus+ პროგრამის ფარგლებში გამოცხადებულ კონკურსში “ინსტიტუციური თანამშრომლობა პროფესიულ განათლებაში“ (Capacity Building in VET) წარდგენილი იყო 2 განაცხადი, რომელთაგანაც ერთ-ერთმა - INVEsT in you: promote international traineeship programs for Armenian, Georgian and Moldovan students in Central Europe - გაიმარჯვა და მისი განხორციელება დაიწყება 2024 წელს. აღნიშნული პროექტის მიზანია საერთაშორისო მობილობის ხელშეწყობა, აღმოსავლეთ პარტნიორობის ქვეყნებში მოწყვლადი სტუდენტების პროფესიული, გამჭოლი და საკვანძო კომპეტენციების განვითარება, ასევე მასწავლებლების განვითარების ხელშეწყობა შეხვედრებისა და საერთაშორისო აქტივობების საშუალებით.

პროფესიული უნარების სააგენტოს ინიციატივით, პროფესიული საგანმანათლებლო დაწესებულებებისთვის საინფორმაციო შეხვედრები გაიმართა. შეხვედრები მიზნად ისახავდა Erasmus+ პროგრამის და პროგრამის ფარგლებში პროფესიული განათლების კომპონენტის საკვანძო მიმართულებების შესახებ ინფორმაციის მიწოდებას. შეხვედრებში 20-მდე პროფესიული საგანმანათლებლო დაწესებულების წარმომადგენელმა მიიღო მონაწილეობა. საინფორმაციო შეხვედრები Erasmus+ საქართველოს ეროვნულ ოფისთან თანამშრომლობით ჩატარდა.

ამასთან, საანგარიშო პერიოდში წარმატებით გაგრძელდა EQAVET (პროფესიული განათლების ევროპული ხარისხის ქსელი) ინდიკატორების შესაბამისი სტანდარტის დანერგვა. 2023 წელს, პროფესიული საგანმანათლებლო პროგრამების განმახორციელებელი 14 დაწესებულების მიერ (საჯარო - 5; კერძო - 9), ახალ სტანდარტთან სრულ შესაბამისობაში, დამატებულ იქნა 43 ახალი პროფესიული საგანმანათლებლო პროგრამა. ამასთან, სამინისტრო მუდმივად განაგრძობს მუშაობას კოლეჯების მხარდასაჭერად საერთაშორისო სტანდარტების შესაბამისი ინფრასტრუქტურისა და აღჭურვილობის უზრუნველყოფის კუთხით.

პროფესიული განათლებაზე ხელმისაწვდომობის გაუმჯობესება ერთ-ერთი მნიშვნელოვანი პრიორიტეტია. ამ მიზნით, ბოლო წლების განმავლობაში ფუნქციონირება დაიწყო არაერთმა კოლეჯმა ახალ ლოკაციებზე. 2023 წელს, პირველად გამოცხადდა სტუდენტთა მიღება ა(ა)იპ კოლეჯის „ჰორიზონტი“ ლანჩხუთის სასწავლო ბაზაზე. ხოლო ხაშურისა და წყალტუბოს კოლეჯებში სამინისტროს მხარდაჭერით, მიმდინარეობს სამუშაოები ავტორიზაციის პროცესისთვის. 2023 წელს დასრულდა სსიპ სამცხე-ჯავახეთის სახელმწიფო უნივერსიტეტის სასწავლო ბაზის სრული რეაბილიტაცია ქ. ახალქალაქში, რომელიც პროფესიული საგანმანათლებლო პროგრამების განხორციელებისთვისაა განკუთვნილი. ასევე, გაგრძელდა მუშაობა პროფესიული საგანმანათლებლო დაწესებულებების განვითარების მიმართულებით ბორჯომსა და ბოლნისში.

გარდა ახალი ლოკაციებისა, ინფრასტრუქტურული სამუშაოები მუდმივად მიმდინარეობს არსებული დაწესებულებების საჭიროებების დაკმაყოფილების მიზნით. მიმდინარეობს ბათუმში კოლეჯის „ბლექსი“ ახალი შენობის მშენებლობის პროცესი, რომელიც 2025 წელს დასრულდება.

პროფესიული განათლების ხელმისაწვდომობის განხილვისას ხაზგასასმელია ასევე სტუდენტების საცხოვრისით უზრუნველყოფის საკითხი. მიმდინარე ეტაპზე სტუდენტური საერთო საცხოვრებელი ხელმისაწვდომია უკვე 7 საგანმანათლებლო დაწესებულებაში (კოლეჯი „აისი“ - კაჭრეთი, კოლეჯი კონსტრუქტ2 - ზესტაფონი, კოლეჯი „იბერია“ - ქუთაისი, კოლეჯი „ახალი ტალღა“ - ქობულეთი, შოთა მესხიას ზუგდიდის სახელმწიფო უნივერსიტეტი - ზუგდიდი; სსიპ - კოლეჯი „სპექტრი“ - თბილისი, სამცხე ჯავახეთის სახელმწიფო სასწავლო უნივერსიტეტი - ახალქალაქი) . გარდა ამისა, საანგარიშო პერიოდში დაიწყო სამუშაოები სსიპ „ილია წინამძღვრიშვილის სახელობის კოლეჯში“ საერთო საცხოვრებლის მოწყობის მიზნით.

პროფესიულ განათლებაზე ხელმისაწვდომობის გაუმჯობესების მნიშვნელოვან ბერკეტს, ასევე, წარმოადგენს საჯარო სკოლების რესურსის გამოყენება პროფესიული განათლების მიწოდების მიზნებისათვის. აზიის განვითარების ბანკისა და გაეროს განვითარების პროგრამის მხარდაჭერით, აქტიურად დაიწყო მუშაობა 30 საჯარო სკოლასთან, რის შედეგადაც, პროფესიული განათლების მიღება შესაძლებელი იქნება დამატებით 29 მუნიციპალიტეტში. 2023 წელს მიმდინარეობდა მოსამზადებელი სამუშაოები, განხორციელდა შერჩეული სკოლების გაძლიერება და მომზადება პროფესიული საგანმანათლებლო პროგრამების განხორციელების უფლების მოპოვების მიზნით.

საჯარო სკოლების რესურსის გამოყენების ერთ-ერთი ახალი მიმართულება, რომელზეც მუშაობა 2023 წელს დაიწყო, არის ეროვნულ სასწავლო გეგმასთან ინტეგრირებული პროფესიული განათლების დანერგვა. ინიციატივა დამამთავრებელი კლასის მოსწავლეებს საშუალებას მისცემს, სკოლაშივე, სრული ზოგადი განათლების პარალელურად, დაეუფლონ პროფესიას. უკვე შემუშავების ეტაპზეა ინიციატივის განხორციელების მექანიზმები, ხოლო უშუალოდ დანერგვის პროცესი 2024 წლის ახალი სასწავლო წლიდან დაიწყება.

პროფესიული განათლების სისტემის განვითარებისთვის მნიშვნელოვანია საერთაშორისო, მაღალი სტანდარტების შესაბამისი გარემოს შექმნა. ამ მიმართულებით სამინისტრო აქტიურად თანამშრომლობს დონორ ორგანიზაციებთან.

სამინისტროსა და გერმანიის რეკონსტრუქციის საკრედიტო ბანკის (KFW) პარტნიორობის ფარგლებში, მიმდინარეობს თბილისში ტრანსპორტის/ლოგისტიკისა და სამშენებლო მიმართულების ე. წ. ექსელენს ცენტრის განვითარების პროცესი. 2023 წელს მომზადდა ცენტრის მშენებლობის დეტალური პროექტი. ასევე, მომზადდა ცენტრის ბიზნეს მოდელის სამუშაო ვერსია. მშენებლობა 2024 წელს დაიწყება და დასრულდება 2025 წელს, ხოლო კოლეჯი სტუდენტებს 2026 წლიდან მიიღებს. პროექტის საერთო ბიუჯეტია 23 მილიონი ევრო.

2023 წლის განმავლობაში, სამინისტროსა და გერმანიის რეკონსტრუქციის საკრედიტო ბანკს (KFW) შორის, ასევე გაგრძელდა თანამშრომლობა საერთაშორისო დონის ორი ახალი ცენტრის – თელავის ღვინის სკოლისა და დუშეთის ტურიზმის სკოლის განვითარების მიმართულებით. მომზადდა ზოგადი და დეტალური შეთანხმება, რომლის ხელმოწერის შემდგომ პროექტის განხორციელება შევა აქტიურ ფაზაში. გერმანია-საქართველოს ორმხრივი მოლაპარაკების ფარგლებში, შეთანხმებულია აღნიშნული პროექტების განხორციელების მიზნით საგრანტო დაფინანსების გამოყოფა 24 მილიონი ევროს ოდენობით.

გარდა ამისა, სამინისტროს მხარდაჭერით, ბასკეთის კულინარიული ცენტრისა და კავკასიის უნივერსიტეტის თანამშრომლობით, გურჯაანში გრძელდება კავკასიის უნივერსიტეტის გასტრონომიული აკადემიის მშენებლობის მოსამზადებელი სამუშაოები. აკადემია როგორც ქართველ, ასევე, უცხოელ სტუდენტებს თანამედროვე სტანდარტების შესაბამის კოლეჯში შესთავაზებს მაღალი ხარისხის პროფესიული განათლების მიღების შესაძლებლობას.

ახალი ლოკაციების განვითარებისა და არსებულ კოლეჯებში სამოსწავლო ადგილების გაზრდის შედეგად, 2023 წელს, პროფესიულ საგანმანათლებლო პროგრამებზე გამოცხადებული ადგილების რაოდენობა გაიზარდა და 17 700-ს მიაღწია, რაც წინა წლის მაჩვენებელთან შედარებით 15%-ით მეტია. 2023 წელს გამოცხადებული მიღების ფარგლებში პროფესიულ საგანმანათლებლო პროგრამებზე ჩაირიცხა 15 500-მდე პირი. მიღების პროცესი განხორციელდა საგანმანათლებლო დაწესებულებებში ჩარიცხვის ერთიანი წესის შესაბამისად, რომელიც 2021 წლიდან ამოქმედდა და ითვალისწინებს ყველა ავტორიზებული, მათ შორის, კერძო დაწესებულებების მიერ პროფესიული სტუდენტების მხოლოდ ერთიანი მიღების ფარგლებში, საერთო პლატფორმის მეშვეობით ჩარიცხვას. აპლიკანტთა ჩარიცხვის პროცესში გამოყენებულია მრავალფეროვანი მექანიზმები, რაც პროგრამების სპეციფიკის გათვალისწინებით, სტუდენტთა შერჩევა-შეფასების მიმართულებით გაცილებით მოქნილ მიდგომებს ითვალისწინებს - პროფესიული საგანმანათლებლო დაწესებულებები, პარტნიორ ორგანიზაციებთან, მათ შორის დამსაქმებლებთან ერთად, თავად უზრუნველყოფენ სტუდენტთა შერჩევის პროცესის ორგანიზებას.

ბოლო წლების განმავლობაში პროფესიული განათლების მიმართ საზოგადოების ინტერესი მნიშვნელოვნად გაიზარდა, რაზეც მეტყველებს პროფესიულ საგანმანათლებლო პროგრამებზე რეგისტრირებული პირების მზარდი მაჩვენებელი:

|  |  |  |  |  |
| --- | --- | --- | --- | --- |
|  | **2020** | **2021** | **2022** | **2023** |
| **გამოცხადებული ადგილების რაოდენობა** | 9056 | 13 871 | 17 183 | 17 700  |
| **რეგისტრირებული პირების რაოდენობა** | 14 324 | 18 784 | 24 449 | 27 891 |

აღსანიშნავია, რომ 2023 წელს დუალურ პროგრამებზე გამოცხადებული იყო 554 ადგილი (დამატებით 62 ადგილი სსსმ პირებისთვის), დარეგისტრირდა 1805 აპლიკანტი. პროფესიულ საგანმანათლებლო პროგრამებზე 2023 წლის მიღების ფარგლებში, დუალურ პროგრამებზე სულ ჩაირიცხა 463 პროფესიული სტუდენტი.

რაც შეეხება ინტეგრირებულ პროგრამებს, გამოცხადებული იყო 1010 ადგილი (დამატებით 116 ადგილი სსსმ პირებისთვის) და რეგისტრირებულ პირთა რაოდენობამ შეადგინა 2370. პროფესიულ საგანმანათლებლო პროგრამებზე 2023 წლის მიღების ფარგლებში ინტეგრირებულ პროგრამებზე ჩაირიცხა 783 პროფესიული სტუდენტი. 2023 წელს სისტემას დაემატა 6 ახალი ინტეგრირებული პროგრამა. გარდა აღნიშნულისა 2 არსებულ ინტეგრირებულ პროგრამაზე განხორციელდა განმეორებითი ავტორიზაცია. 2023 წლის მდგომარეობით, სისტემაში ხორციელდებოდა 91 ინტეგრირებული პროგრამა.

გარდა საკვალიფიკაციო პროგრამებისა, 2023 წელს, სახელმწიფო დაფინანსებით, გაგრძელდა ზრდასრულთა განათლების სისტემის განვითარების პროცესი, რაც გულისხმობს მრავალფეროვანი პროგრამების დანერგვას, დაფინანსების უზრუნველყოფას, სერვისების პოპულარიზაციასა და ახალი მოქნილი პროცედურების შექმნას. სამინისტროს მხარდაჭერით დაფინანსდა 214 პროფესიული მომზადებისა და გადამზადების პროგრამა. აღსანიშნავია, რომ 2023 წლის მდგომარეობით, ნებისმიერი მსურველისათვის, ხელმისაწვდომი იყო პროფესიული მომზადებისა და პროფესიული გადამზადების 500 პროგრამა. 2023 წელს პროფესიული მომზადებისა და პროფესიული გადამზადების პროგრამებზე ჩაირიცხა 7158 პირი, ხოლო 2023 წლის მდგომარეობით, ჩარიცხულ პირთა ჯამური რაოდენობა 19 646-ს შეადგენდა.

გარდა ამისა, არაფორმალური განათლების აღიარების უფლების მქონე დაწესებულებების რაოდენობა 11-მდე გაიზარდა. ამასთან, არაფორმალური განათლების აღიარება ხელმისაწვდომია უკვე 11 სწავლის სფეროში.

პროფესიული განათლების რეფორმის წარმატებით განხორციელების ერთ-ერთ უმნიშვნელოვანეს წინაპირობას ფინანსურ რესურსებზე ხელმისაწვდომობა წარმოადგენს. ამდენად, 2023 წელსაც შენარჩუნდა პროფესიული განათლების ბიუჯეტის ზრდის ტენდენცია. პროფესიული განათლების საერთო ბიუჯეტმა 2023 წელს შეადგინა 124.1 მილიონი ლარი, ხოლო 2024 წლისთვის გათვალისწინებულია 133.5 მილიონი ლარის გამოყოფა. ზრდის ტენდენცია შენარჩუნდება დაწესებულებების ინსტიტუციური და შრომის ანაზღაურების მიმართულებით. პროფესიული განათლების მასწავლებლის საათობრივი ანაზღაურება, ბოლო რამდენიმე წელიწადში 3-ჯერ გაიზარდა, მათ შორის 2023 წელს 20%-ით. ამასთან, მომზადდა საფუძველი 2024 წელს 10%-იანი ზრდისთვის.

პროფესიული განათლების რეფორმის ნაწილია პროფესიული განათლების დაფინანსების ეფექტური სისტემის განვითარება. აღსანიშნავია, რომ გერმანიის საერთაშორისო თანამშროლობის მხარდაჭერით მომზადებულია დაფინანსების ახალი მოდელის სამუშაო ვერსია. დაფინანსების ახალი მოდელის ძირითადი ხაზი იქნება დივერსიფიცირებული დაფინანსება პრიორიტეტებისა და სოციალური ფაქტორების გათვალისწინებით. ამდენად, სამინისტროს კოორდინაციით განხორციელდება დაფინანსების მიზნებისათვის სექტორული პრიორიტეტების იდენტიფიცირება. ასევე, იმისათვის, რომ წახალისდეს პროფესიული საგანმანათლებლო პროგრამების განმახორციელებელი დაწესებულებების განვითარება და მოტივაცია, დაფინანსების ახალი მოდელი გაითვალისწინებს შედეგებზე დაფუძნებული დაფინანსების კომპონენტს. შედეგების შეფასება განხორციელდება წინასწარ განსაზღვრულ ინდიკატორებზე დაყრდნობით.

საანგარიშო პერიოდში, ასევე, შემუშავდა რეგიონული ჰაბების განვითარების კონცეფციის დოკუმენტი, რომლის შესაბამისად, მიმდინარეობს ორი რეგიონალური ჰაბის (კახეთი და იმერეთი) განვითარება. უნარების ჰაბების განვითარების მხარდაჭერას უზრუნველყოფს აზიის განვითარების ბანკის პროგრამა - „თანამედროვე უნარები უკეთესი დასაქმების სექტორის განვითარებისთვის“. უნარების ჰაბები უზრუნველყოფენ ხარისხიან და რელევანტური პროფესიული პროგრამების მიწოდებას. უნარების ჰაბები გახდებიან ლიდერები რეგიონში პროფესიული განათლების მიწოდების კუთხით.

აღსანიშნავია, რომ კოლეჯების მართვის ეფექტიანობის გაზრდის მიზნით, დამტკიცდა "პროფესიული განათლების შესახებ" კანონში ცვლილები, რომლის საფუძველზეც მომზადდა პროფესიული საგანმანათლებლო დაწესებულებების დირექტორის სტანდარტი. სტანდარტი სავალდებულო გახდება სამინისტროს მიერ დაფუძნებული ყველა კოლეჯის დირექტორისთვის და აღნიშნულ სტანდარტს დაეფუძნება დირექტორთა საკვალიფიკაციო მოთხოვნებიც. კანონის მიხედვით განისაზღვრა დირექტორის უფლებამოსილება 5 წლის ვადით, გარდა ამისა, ერთი და იგივე პირი ერთსა და იმავე კოლეჯში დირექტორად დაინიშნება ზედიზედ მხოლოდ ორჯერ. აღნიშნული მიდგომა, კოლეჯების მართვას გახდის უფრო ეფექტურს და აამაღლებს ახალი იდეებისა და ხედვების განხორციელების პოტენციალს. ამასთან, კოლეჯების მართვის ეფექტურობას ხელს შეუწყობს კოლეჯების ახალი ორგანიზაციული სტრუქტურა.

რეფორმის ეფექტურობის შეფასების მიზნით, საქართველოს განათლებისა და მეცნიერების სამინიტროს მიერ, რეგულარულად ტარდება პროფესიული საგანმანათლებლო პროგრამების კურსდამთავრებულთა კვლევა (ე. წ. Tracer Study). 2022 წელს ა(ა)იპ პროფესიული უნარების სააგენტოს კოორდინაციით ჩატარდა 2020-2021 წლების კურსდამთავრებულთა კვლევა ახალი მეთოდოლოგიის შესაბამისად. 2022 წელს ჩატარებული კურსდამთავრებულთა კვლევის მიხედვით, 2020 წლის კურსდამთავრებულთა დასაქმების მაჩვენებელი შეადგენს - 60%-ს, ხოლო 2021 წლის კურსდამთავრებულთა დასაქმების მაჩვენებელი - 74%, მათგან თვითდასაქმებულთა წილი შეადგენს 20%-ს. ხოლო პროფესიით დასაქმების მაჩვენებელი 49%-ს შეადგენს. 2023 წლის მეოთხე კვარტალში დასრულდა 2022 წლის პროფესიული საგანმანათლებლო პროგრამების კურსდამთავრებულთა კვლევის მონაცემთა შეგროვების ეტაპი, რომელშიც ჯამში 63-მა პროფესიული პროგრამების განმახორციელებელმა დაწესებულებამ მიიღო მონაწილეობა. კვლევის ანგარიში გამოქვეყნდება 2024 წლის პირველ კვარტალში.

აღსანიშნავია, რომ პროფესიული უნარების სააგენტოს ინიციატივითა და ევროკავშირის (EU) და გაეროს განვითარების პროგრამის (UNDP) მხარდაჭერით მასწავლებელთა პროფესიული განვითარებისა და მათი თანამშრომლობის გაძლიერების მიზნით, შემუშავდა პროფესიული განათლების მასწავლებელთა დარგობრივი ქსელების განვითარების კონცეფცია. აღნიშნული კონცეფციის საფუძველზე შეიქმნა პროფესიული განათლების მასწავლებელთა დარგობრივი ქსელები 18 მიმართულებით, სადაც გაერთიანებულია 1300-ზე მეტი მასწავლებელი; ასევე, უნდა აღინიშნოს, რომ მასწავლებელთა პროფესიული განვითარების ეროვნულ ცენტრთან თანამშრომლობით, შესაძლებელი გახდა პროფესიული განათლების მასწავლებლების ჩართვა საერთაშორისო მასწავლებელთა ქსელის, eTwinning-ის პროგრამაში, რომლის მიზანია ხელი შეუწყოს მასწავლებელთა უწყვეტი პროფესიული განვითარების პროცესს, პროექტებით სწავლების დანერგვასა და ციფრული რესურსების ეფექტურ გამოყენებას. eTwinning-ის ფარგლებში ქართველ მასწავლებლებს საშუალება ექნებათ ითანამშრომლონ ევროპელ კოლეგებთან, დაამყარონ პროფესიული კავშირები ევროპის სხვადასხვა ტიპის სასწავლებლების მასწავლებლებთან და განათლების სპეციალისტებთან; ასევე, აზიის განვითარების ბანკის (ADB) მხარდაჭერით შეიქმნა მასწავლებლის პროფესიული განვითარებისა და დანერგვის მექანიზმების კონცეფცია, რომელიც შესაბამისი იქნება ყველა დაწესებულებებისთვის და შეეძლებათ გამოიყენონ მათი ინსტიტუციური გაძლიერებისთვის.

ევროკავშირის ტექნიკური მხარდაჭერით გაგრძელდა მუშაობა ფორმალურ განათლებაში პროფესიული ორიენტაციის, კონსულტირებისა და კარიერის დაგეგმვის სისტემის განვითარების 2024-2027 წლების სტრატეგიასა და შესაბამის სამოქმედო გეგმაზე, რომელიც უზრუნველყოფს ფორმალური განათლების სფეროში კარიერის მართვის ინკლუზიური პოლიტიკის განხორციელებას, რაც მიმართული იქნება ახალგაზრდებისა და ზრდასრულებისთვის მთელი ცხოვრების მანძილზე, საკუთარი პოტენციალის სრულად რეალიზების თანაბარი შესაძლებლობის შექმნაზე. ამ ეტაპზე, პროფესიული განათლების სისტემის ფარგლებში კარიერის მართვის სერვისის ერთ-ერთ ქმედით ინსტრუმენტს წარმოადგენს საჯარო სკოლებში პროფესიული განათლების განვითარების ხელშეწყობის პროგრამა, რომელიც გულისხმობს პროფესიული და ზოგადსაგანმანათლებლო დაწესებულებების თანამშრომლობით, მერვედან მეთორმეტე კლასის ჩათვლით მოსწავლეებისთვის პროფესიული უნარების განვითარების საორიენტაციო და სასერტიფიკატო კურსების შეთავაზებას. კურსების ფარგლებში სკოლის მოსწავლეებს შესაძლებლობა აქვთ სხვადასხვა პროფესიაში მოსინჯონ საკუთარი ძალები და მიიღონ გააზრებული და ინფორმირებული კარიერული გადაწყვეტილება. 2023 წელს პროფესიული საგანმანათლებლო პროგრამების განმახორციელებელი 160-ზე მეტი დაწესებულების მიერ განხორციელებულ 209 პროექტში, ჯამში ჩაერთო 3300-ზე მეტი მოსწავლე.

პროფესიული განათლების საფეხურზე აქტიურად გაგრძელდა მუშაობა სტუდენტური სერვისების განვითარებაზე, რომელთა მიზანსაც შრომის ბაზარზე წარმატებული ტრანზიცია და შრომის ბაზრისთვის რელევანტური კომპეტენციების განვითარება წარმოადგენს.

პროფესიული განათლების საფეხურზე მიმდინარეობს მუშაობა დაწესებულებებში ექსტრაკურიკულური აქტივობების განვითარების მიმართულებით. ამ მიზნით, 2023 წელს ჩატარებული საგრანტო კონკურსის ფარგლებში დაფინანსდა 30 საპროექტო განაცხადი. კონკურსის გამარჯვებულები, პროექტების ფარგლებში დაგეგმილ აქტივობებს 22 პროფესიულ საგანმანათლებლო დაწესებულებაში ახორციელებენ. დაფინანსებული პროექტები ხორციელდება სამეგრელოში, კახეთში, რაჭაში, გურიაში, ქვემო და შიდა ქართლში, სამცხე-ჯავახეთში, მცხეთა-მთიანეთში, აჭარაში, იმერეთსა და თბილისში მოქმედ ავტორიზებულ პროფესიულ საგანმანათლებლო დაწესებულებებში. ხოლო მონაწილეები, რომლებიც ჩართული არიან პროექტების ფარგლებში დაგეგმილ აქტივობებში, არიან მრავალფეროვანი და განსხვავებული გამოცდილების მქონე ახალგაზრდები და ზრდასრულები, რომელთან ზოგი პროფესიული საგანმანათლებლო სასწავლებლის სტუდენტი, ხოლო ზოგი კი თემში მცხოვრები სხვა დაინტერესებული პირია.

2023 წელს მნიშვნელოვანი სამუშაოები შესრულდა პროფესიული განათლების საფეხურზე ინკლუზიური განვითარების მიმართულებით, რაც გულისხმობს პროფესიული განათლების პოლიტიკის, სერვისებისა და პროგრამების ორიენტაციას სხვადასხვა დამატებითი საჭიროებების მქონე ჯგუფებზე. შემუშავდა კარიერის მართვის ახალი, პირის ინდივიდუალურ შესაძლებლობებზე, საჭიროებებსა და ინტერესებზე მორგებული საორიენტაციო სერვისი სსსმ და შშმ პირებისათვის. სერვისის მთავარი მიზანია უზრუნველყოს სსსმ და შშმ პირთა მიერ ინფორმირებული პროფესიული გადაწყვეტილების მიღების მხარდაჭერა, ასევე ამ პირთა პროფესიული განათლების საფეხურზე ტრანზიციის ხელშეწყობა.

პროფესიულ განათლებაში სსსმ და შშმ პირების მაქსიმალური ჩართულობის უზრუნველსაყოფად, შემუშავდა წესი „პირის სპეციალური საგანმანათლებლო საჭიროების იდენტიფიკაციისა და ინკლუზიური პროფესიული განათლების განხორციელების შესახებ“. წესში ასევე გათვალისწინებულია საორიენტაციო სერვისი, რომელიც მთელი წლის განმავლობაში მისცემს შესაძლებლობას შშმ და სსსმ პირებს ჩაერთონ სერვისში და მიიღონ გააზრებული გადაწყვეტილება. საორიენტაციო სერვისის დანერგვის მიზნით, მომზადდა დეტალური გზამკვლევი და საორიენტაციო სერვისის ინსტრუმენტების პაკეტი.

2023 წლის მეოთხე კვარტალში დასრულდა სსსმ და შშმ პირთა საორიენტაციო სერვისის პილოტირება. პილოტირების პროცესში ჩართული იყო 6 პროფესიული საგანმანათლებლო დაწესებულება. ესენია: „პრესტიჟი“, „იბერია“, „ერქვანი“, „ახალი ტალღა“, „ჰორიზონტი“, „ბლექსი“. სერვისის პილოტირების დროს მიმდინარეობდა უწყვეტი მხარდაჭერის პროცესი პროფესიული უნარების სააგენტოს მიერ. ტარდებოდა ინტენსიური კონსულტაციები დაწესებულებების წარმომადგენლებთან სერვისის განხორციელების თითოეულ ეტაპზე, როგორც დისტანციურად, ისე პირისპირ ფორმატში. განხორციელდა ადგილზე ვიზიტებიც. გარდა ამისა, შეიქმნა სამენტორო ჯგუფები, სადაც განაწილებულნი იყვნენ დაწესებულებების სპეციალისტები და მათ პროფესიულ მხარდაჭერას უზრუნველყოფდა სააგენტოს სსსმ და შშმ პირთა მხარდაჭერის კონსულტანტები. პილოტის დროს, საორიენტაციო სერვისით ისარგებლა 56-მა სსსმ და შშმ პირმა, რომელთა დაახლოებით 48% ჩაირიცხა პროფესიულ პროგრამებზე, 2023 წლის მიღებაზე. სერვისის პილოტირება განხორციელდა ევროკავშირის მიერ დაფინანსებული პროექტის „უწყვეტი განათლების უკეთესი შესაძლებლობები პარტნიორობის გზით“ ფარგლებში, გაეროს განვითარების პროგრამის (UNDP) მხარდაჭერით. საორიენტაციო სერვისის სისტემური დანერგვა დაიწყება 2024 წლიდან.

აზიის განვითარების ბანკის მხარდაჭერითა და დაინტერესებული მხარეების ფართო წრის ჩართულობით, შემუშავდა პროფესიული განათლების საფეხურზე ინკლუზიური განვითარების კონცეფცია, რომელიც ითვალისწინებს პროფესიული განათლების ორიენტაციას სხვადასხვა დამატებითი საჭიროებების მქონე პირების საჭიროებებზე. აზიის განვითარების ბანკის (ADB) მხარდაჭერით შემუშავდა სამოქმედო გეგმა, რომელიც მიზნად ისახავს გენდერულ მეინსტრიმინგს პროფესიული განათლების საფეხურზე. ევროკავშირის ტექნიკური დახმარების პროექტის მხარდაჭერით მომზადდა პროფესიულ საგანმანათლებლო დაწესებულებაში ინკლუზიური განვითარების გუნდის უწყვეტი განვითარების მოდელი.

მნიშვნელოვანი ნაბიჯები გადაიდგა მტკიცებულებებზე დაფუძნებული პოლიტიკის განვითარების ხელშეწყობის მიზნით. 2023 წლის მესამე კვარტალში პროფესიული უნარების სააგენტომ კვლევისა და მენეჯმენტის საკონსულტაციო ცენტრთან (ACT) ერთად პროფესიული საგანმანათლებლო დაწესებულებების კვლევითი შესაძლებლობების გაძლიერების პროექტის ფარგლებში გადაამუშავა ადგილობრივი შრომის ბაზრის მოკვლევის მეთოდოლოგია და ინსტრუმენტები. საქართველოს მასშტაბით ავტორიზებული ყველა დაწესებულებას (გარდა თბილისისა) ჩაუტარდათ 2 დღიანი ტრენინგი კვლევითი კომპეტენციების გაძლიერებისა და შრომის ბაზრის მოკვლევისთვის საჭირო უნარ-ჩვევების განვითარების მიზნით. მთლიანობაში გადამზადდა დაწესებულებების მიერ გამოყოფილი 70-მდე თანამშრომელი, რომლებიც უკვე ჩაერთნენ აღნიშნულ კვლევის მონაცემთა შეგროვების ეტაპზე.

2023 წლის მეორე კვარტალში შემუშავდა პროფესიული მომზადება-გადამზადების პროგრამების კურსდამთავრებულთა კვლევის მეთოდოლოგია და ინსტრუმენტები. აღნიშნული კვლევის მეთოდოლოგია ეფუძნება ETF-ის მეთოდოლოგიას. კვლევის მონაცემთა შეგროვების ეტაპი 2023 წლის დეკემბერში დასრულდა და მასში ჯამში მონაწილეობა მიიღო 56 პროფესიული პროგრამების განმახორციელებელმა დაწესებულებამ. კვლევის მიზანია პროფესიული მომზადებისა და პროფესიული გადამზადების პროგრამების კურსდამთავრებულთა სწავლის პროცესში შეძენილი კომპეტენციების ხარისხის და რაც მთავარია მათი დასაქმების ბაზარზე გადასვლის მაჩვენებლების შესწავლა.

პროფესიული განათლების სისტემის მნიშვნელოვანი კომპონენტები მხარდაჭერილია დონორი ორგანიზაციების მიერ. მათ შორის არიან ევროკავშირი (EU), გაეროს განვითარების პროგრამა (UNDP), აზიის განვითარების ბანკი (ADB), ამერიკის შეერთებული შტატების საერთაშორისო განვითარების სააგენტო (USAID), გერმანიის საერთაშორისო თანამშრომლობის საზოგადოება (GIZ), გერმანიის რეკონსტრუქციის საკრედიტო ბანკი (KFW), ევროპის განათლების ფონდი (ETF), შვეიცარიის განვითარებისა და თანამშრომლობის სააგენტო (SDC) და სხვა. სწორედ სახელმწიფო და დონორი ორგანიზაციების ფინანსური რესურსების მობილიზებით შეიქმნა პროფესიული განათლების სისტემის ეტაპობრივი მოდერნიზების შესაძლებლობა საერთაშორისო სტანდარტებისა და რეკომენდაციების შესაბამისად.

პროფესიული განათლების მართვის საინფორმაციო სისტემასა (E-vet.emis.ge) და სარეგისტრაციო სისტემაში (vet.emis.ge) განხორციელდა კანონმდებლობის ცვლილების შესაბამისი საჭირო ღონისძიებები, აღნიშნული ცვლილებები იმპლემენტაციისათვის. სისტემაში E-VET.EMIS.GE მიმდინარეობდა დაწესებულებების, პროგრამების, პროფესიულ სტუდენტთა და დასაქმებული პერსონალის შესახებ მონაცემთა წარმოება და პროფესიულ სტუდენტთა მობილობის პროცესის მხარდაჭერა. ასევე, სახელმწიფოს მიერ პროფესიული სტუდენტებისთვის და პროფესიული განათლების მასწავლებლებისთვის განხორციელებული სერვისების და პროექტების ხელშეწყობა; არაფორმალური განათლების აღიარების სისტემის განვითარების მიზნით წარიმართა შესაბამისი ღონისძიებები.

სისტემის ადმინისტრირებისა და განვითარების კომპონენტის ფარგლებში განხორციელდა საგანმანათლებლო დაწესებულებების თვითშეფასების ელექტრონული მოდულის მოდიფიცირება და ტესტირება. შერჩეულ პროფესიულ საგანმანათლებლო დაწესებულებებს აღნიშნულ ფუნქციონალთან დაკავშირებით ჩაუტარდათ ტრენინგები. მოცემული დაწესებულებები უზრუნველყოფენ თვითშეფასების შედეგების ასახვას სისტემაში, სსიპ - განათლების ხარისხის განვითარების ეროვნულ ცენტრში წარდგენის მიზნით; განახლდა საგანმანათლებლო დაწესებულების სტატუსის განმსაზღვრელი გადაწყვეტილებების მოდული.

2023 წელს პილოტირების რეჟიმში მოქმედებდა პროფესიული განათლების ელექტრონული ჟურნალი (onlinevet.emis.ge). ჟურნალის შემდგომი განვითარებისა და ტექნიკური მხარდაჭერის მიზნით შემუშავდა ბიზნეს პროცესების ტექნიკური დავალება.

მიმდინარეობდა პროფესიული მომზადების/პროფესიული გადამზადების პროგრამაში ცვლილების შეტანის, მისაღები ადგილების ზღვრული ოდენობის გაზრდისა და პროგრამაში განხორციელებული სხვა სახის ცვლილებების სისტემაში ასახვის პროცესის ავტომატიზაციისათვის საჭირო ფუნქციონალის ტესტირება. განახლდა მომზადება/გადამზადების პროგრამაზე ნაკადის შექმნის ფუნქციონალი და დაფინანსების ნაწილში დაემატა ნაწილობრივი დაფინანსების მოდული.

# უმაღლესი განათლება

საქართველოს ოკუპირებულ ტერიტორიებთან გამყოფი ხაზის მიმდებარე სოფლებში მცხოვრები სტუდენტების სწავლის დაფინანსების პროგრამის ფარგლებში 2022-2023 სასწავლო წლის პირველ სემესტრის სწავლის საფასურით დაფინანსდა 1836 სტუდენტი და 2023 წელს დამატებით პირველი სემესტრის სწავლის საფასური დაუფინანსდა 205 სტუდენტს, ხოლო 2022-2023 სასწავლო წლის მეორე სემესტრში სწავლა დაუფინანსდა 1746 სტუდენტს. ამასთან, 2023 წლის მარტის, აპრილის, მაისის, ივნისის და ივლისის თვეებში სოციალური სტიპენდიით თვეში 300 ლარის ოდენობით უზრუნველყოფილია გამყოფი ხაზის მიმდებარე სოფლებში მცხოვრები 329 სტუდენტი, რომლებიც სწავლობენ საქართველოს ოკუპირებულ ტერიტორიებთან გამყოფი ხაზის სიახლოვეს არსებულ უნივერსიტეტებში - სსიპ - გორის სახელმწიფო უნივერსიტეტში ან სსიპ - შოთა მესხიას ზუგდიდის სახელმწიფო სასწავლო უნივერსიტეტში. პროგრამის ფარგლებში გახარჯულმა თანხამ სრულად შეადგინა 2,692,840.00 ლარი

სამინისტროს სოციალური პროგრამების ფარგლებში სახელმწიფო სასწავლო გრანტი მოიპოვა 2023-2024 სასწავლო წელს 1454 სტუდენტმა, ხოლო სასწავლო სამაგისტრო გრანტი 90 სტუდენტმა სხვადასხვა მოწყვლადი ჯგუფების მიხედვით სახელმწიფო პროგრამების ბიუჯეტმა შეადგინა 2 725 000 ლარი.

„სახელმწიფო სტიპენდიები სტუდენტებს“, პროგრამის ფარგლებში 11 საჯარო სამართლის იურიდიული პირი - უმაღლესი საგანმანათლებლო დაწესებულების წარმატებული 2734 სტუდენტი უზრუნველყოფილია 2022-2023 სასწავლო წლის გაზაფხულის სემესტრში სტიპენდიით თვეში 150 ლარის ოდენობით, ხოლო 2023-2024 სასწავლო წლის შემოდგომის სემესტრში გაიზარდა როგორც სტიპენდიანტთა რაოდენობა 5000 სტუდენტამდე, ასევე თვეში გასაცემი სტიპენდიის ოდენობა 300 ლარამდე. 2023-2024 სასწავლო წლის პირველ სემესტრში სტიპენდიით უზრუნველყოფილია 5000 წარმატებული სტუდენტი. ასევე დიმიტრი გულიას და კოსტა ხეთაგუროვის სახელობის სტიპენდიით, თვეში 300 ლარის ოდენობით, 2022-2023 სასწავლო წლის გაზაფხულის სემესტრში უზრუნველყოფილია 7 სტუდენტი, ხოლო 2023-2024 სასწავლო წლის შემოდგომის სემესტრში უზრუნველყოფილია 4 სტუდენტი. პროგრამის ფარგლებში გაიხარჯა 7,447,800.00 ლარი

სამინისტრო ახორციელებს უცხო ქვეყნის მოქალაქეებზე სახელმწიფო სასწავლო და სახელმწიფო სასწავლო სამაგისტრო გრანტის გაცემის სახელმწიფო პროგრამას, რომლის წესი და პირობები განისაზღვრება საქართველოს განათლებისა და მეცნიერების მინისტრის ბრძანებით. აღნიშნული პროგრამის ფარგლებში უცხო ქვეყნის მოქალაქემ დაფინანსება შეიძლება მოიპოვოს სახელმწიფო სასწავლო/სახელმწიფო სასწავლო სამაგისტრო გრანტი მაქსიმალური ოდენობის (2250 ლარი) ფარგლებში.

2023-2024 სასწავლო წელს უცხო ქვეყნის მოქალაქეების სახელმწიფო პროგრამების ფარგლებში სახელმწიფო სასწავლო გრანტი მიენიჭა 50 ბაკალავრს და სახელმწიფო სასწავლო სამაგისტრო გრანტი 9 მაგისტრს, რომლებმაც ერთიანი ეროვნული/საერთო სამაგისტრო გამოცდების შედეგებით ჩააბარეს და მოიპოვეს სწავლის გაგრძელების უფლება უმაღლეს საგანმანათლებლო დაწესებულებებში.

ოკუპირებულ ტერიტორიებზე მცხოვრები სტუდენტების უმაღლესი განათლების ხელშეწყობის პროგრამის ფარგლებში 2022-2023 სასწავლო წლის გაზაფხულის სემესტრში სახელმწიფო სასწავლო გრანტით სწავლა დაუფინანსდა 828 სტუდენტს. 2023-2024 სასწავლო წელს 915 სტუდენტს გახარჯულმა თანხამ შეადგინა 1,957,500.00

2023 წელს განხორციელდა უპრეცედენტო პროექტი და ფინანსური დავალიანების მქონე სტატუსშეჩერებულ 32172 სტუდენტს ჩამოეწერა (გაუნულდა) ფინანსური დავალიანება. უნივერსიტეტებისთვის გადარიცხულმა თანხამ შეადგინა 3,202,393.00 ლარი.

სამინისტრო ახორციელებს მასწავლებლის მომზადების საგანმანათლებლო პროგრამას, რომლის ფარგლებშიც 2023-2024 სასწავლო წელს სახელმწიფო სასწავლო გრანტი მოიპოვა 1067 პირმა. პროგრამის ბიუჯეტი 2023 წელს განისაზღვრა 3,200,000.00 ლარით.

პროგრამის - „უმაღლესი საგანმანათლებლო დაწესებულებების ხელშეწყობა“ ფარგლებში სამინისტროს მმართველობის სფეროში მოქმედი სახელმწიფოს მიერ დაფუძნებული უმაღლესი საგანმანათლებლო დაწესებულებების სხვადასხვა სახის სასწავლო და კვლევითი პროექტების ხელშეწყობისა და ტექნიკური მხარდაჭერისთვის გამოყოფილმა ბიუჯეტმა შეადგინა 1,501,392.00 ლარს.

პროგრამა განხორციელდა შემდეგი ქვეპროგრამების მეშვეობით:

* სსიპ - ივანე ჯავახიშვილის სახელობის თბილისის სახელმწიფო უნივერსიტეტის „მეცნიერებათა პანევროპული აკადემიის თბილისის რეგიონული საგანმანათლებლო-კვლევითი ცენტრის (ჰაბი)“ მხარდაჭერა;
* სსიპ - ივანე ჯავახიშვილის სახელობის თბილისის სახელმწიფო უნივერსიტეტის ქართულ-ოსურ ურთიერთობათა სამეცნიერო-კვლევითი ცენტრის დაფინანსება;
* „ფრანგულ-ქართული უნივერსიტეტის პროექტის“ მხარდაჭერის ქვეპროგრამა;
* სსიპ - თბილისის სახელმწიფო სამედიცინო უნივერსიტეტის პროექტი „ფსიქოლოგიური განწყობის კვლევა და კორექცია“;
* სსიპ - სოხუმის სახელმწიფო უნივერსიტეტის პროგრამის „სამშვიდობო განათლება“ ხელშეწყობა;
* საქართველოს უმაღლეს საგანმანათლებლო დაწესებულებებში საგანმანათლებლო პროგრამების ინტერნაციონალიზაციის მხარდაჭერის ქვეპროგრამა;
* სსიპ - სოხუმის სახელმწიფო უნივერსიტეტის პროექტი „სტუდენტების ფსიქოლოგიური და სოციალური სერვისის პლატფორმის მხარდაჭერა“;
* სსიპ - გორის სახელმწიფო უნივერსიტეტში აკადემიური პერსონალის განვითარების მხარდაჭერა;
* უმაღლესი საგანმანათლებლო დაწესებულებების აკადემიური, კვლევითი საქმიანობის და სტუდენტური პროექტების მხარდაჭერა.

“ვისწავლოთ საქართველოში” პროგრამის ძირითად მიზნებს წარმოადგენს საქართველოში მოქმედი უმაღლესი საგანმანათლებლო დაწესებულებების მხარდაჭერა აკადემიური და სამეცნიერო პოტენციალის ასამაღლებლად. პროგრამის ფარგლებში სრულად მხარდაჭერილ იქნა სსიპ - ივანე ჯავახიშვილის სახელობის თბილისის სახელმწიფო უნივერსიტეტის, სსიპ - საქართველოს ტექნიკური უნივერსიტეტის და სსიპ - ილიას სახელმწიფო უნივერსიტეტის საბაკალავრო STEM პროგრამების ABET აკრედიტაცის პროცესი, რაც მნიშვნელოვნად ზრდის საქართველოს უმაღლესი საგანმანათლებლო სისტემის საერთაშორისო დონეზე სანდოობასა და მიმზიდველობას.

პროგრამის ბიუჯეტი უმაღლესი საგანმანათლებლო დაწესებულებების მიხედვით

|  |  |  |
| --- | --- | --- |
| **N** | **დასახელება** | **2023 წელი**  |
| 1 | სსიპ - ივანე ჯავახიშვილის თბილისის სახელმწიფო უნივერსიტეტი | 507,500.00 |
| 2 | სსიპ - ილიას სახელმწიფო უნივერსიტეტი | 176,380.00 |
| 3 | სსიპ - საქართველოს ტექნიკური უნივერსიტეტი | 100,480.00 |
| **სულ** | **784,360.00** |

აღნიშნული დაფინანსების ფარგლებში მიმდინარე წლის ოქტომბერში საქართველოს ტექნიკური უნივერსიტეტის საბაკალავრო ინგლისურენოვან საგანმანათლებლო პროგრამას "ბიოსამედიცინო ინჟინერია" და ილიას სახელმწიფო უნივერსიტეტის საბაკალავრო საგანმანათლებლო პროგრამას – „კომპიუტერული ინჟინერია“ ამერიკის ინჟინერიისა და ტექნოლოგიების სააკრედიტაციო საბჭოს ABET აკრედიტაცია მიენიჭა.

დამტკიცდა იმ პროგრამების ჩამონათვალი, რომელზეც სწავლას სრულად აფინანსებს სახელმწიფო. 2023-2024 სასწავლო წლისთვის პირველად დაწესდა შეზღუდვა პროგრამული დაფინანსების შემდგომ სასწავლო წლებზე დაფინანსების გაგრძელების მიმართულებით. კერძოდ, სტუდენტი პრიორიტეტული პროგრამის ფარგლებში უზრუნველყოფილი იქნება სახელმწიფო დაფინანსებით მხოლოდ იმ შემთხვევაში, თუ წინა სასწავლო წელს ათვისებული ექნება პროგრამით გათვალისწინებული არანაკლებ 45 კრედიტი.

"ინოვაცია, ინკლუზიურობა და ხარისხი – საქართველო I2Q (IBRD)" პროექტის მესამე კომპონენტი მოიცავს უმაღლესი განათლების სფეროში დაფინანსების შესაძლებლობების გაუმჯობესებასა და ინტერნაციონალიზაციის ხელშეწყობას. მთლიანობაში, პროექტი მოიცავს [5 ძირითად კომპონენტს](http://iiq.gov.ge/ge/components/), რომლის განხორციელებაც დაგეგმილია 2020-2025 წლებში, ხოლო დაფინანსება შეადგენს 90 მილიონ ევროს.

პროექტი ეფუძნება საერთაშორისო სასესხო ხელშეკრულებას, რომელიც საქართველოს მთავრობამ გააფორმა რეკონსტრუქციისა და განვითარების საერთაშორისო ბანკთან (IBRD) 2019 წლის 18 ივნისს (სასესხო ხელშეკრულება N8955-GE). პროექტს, მსოფლიო ბანკის მხარდაჭერით, ახორციელებს  [სამინისტრო](http://mes.gov.ge/) და [მუნიციპალური განვითარების ფონდი](http://mdf.org.ge/).

მესამე კომპონენტის ფარგლებში შემუშავდა რეკომენდაციები უმაღლესი განათლების დაფინანსებისათვის ახალი, მათ შორის, შესრულებაზე დაფუძნებული დაფინანსების მოდელის დანერგვის მიზნით. უმაღლესი საგანმანათლებლო დაწესებულებების დაფინანსების ახალი მოდელის ეფექტური ადმინისტრირების მიზნით, შესაბამისი ინფორმაციის დამუშავებისა და უმაღლესი საგანმანათლებლო დაწესებულებების ინსტიტუციური ეფექტიანობის შესაფასებლად, შეიქმნება უმაღლესი საგანმანათლებლო დაწესებულებების ინფორმაციის მონაცემთა ბაზის მართვის სისტემა. მიმდინარე ეტაპზე ჯგუფი მუშაობს, ერთი მხრივ, მონაცემთა სისტემის სსიპ - განათლების ხარისხის განვითარების ეროვნული ცენტრთან ინტეგრირებაზე, ხოლო, მეორე მხრივ, დაფინანსების ინდიკატორებისა და კონკრეტული ფორმულის ჩამოყალიბებაზე. იმართება შეხვედრები უმაღლეს საგანმანათლებლო დაწესებულებებთან სისტემის ახსნისა და შესაბამისი უკუკავშირის მიღების მიზნით.

სამინისტროს ფარგლებში, საგრანტო პროგრამის სახით შეიქმნა ინოვაციების ფონდი (CIF) უმაღლესი საგანმანათლებლო დაწესებულებების კონკურენტუნარიანი ინიციატივების საგრანტო დაფინანსებისათვის, რომელიც ხელს შეუწყობს აკადემიური საგანმანათლებლო პროგრამებისა და სასწავლო გარემოს გაუმჯობესებას.

ფონდის საერთო ბიუჯეტი 4,2 მლნ აშშ დოლარია. უკვე გამოცხადდა 2 საგრანტო კონკურსი. პირველი საგრანტო კონკურსის ფარგლებში დაფინანსდა 13 პროექტი. მეორე კონკურსი გამოცხადდა 2023 წლის სექტემბერში.

მეორე საგრანტო კონკურსს განსხვავებული, ინტერნაციონალიზაციაზე მეტად ფოკუსირებული პრიორიტეტები აქვს. ამასთან, განისაზღვრა მიმართულებები, რომლებსაც აღნიშნული კონკურსი მოიცავს.კერძოდ, კონკურსი მოიცავს „სწავლის სფეროების კლასიფიკატორის“ შემდეგი ფართო სფეროების უმაღლესი საგანმანათლებლო პროგრამების შემუშავება/განვითარებას:

ა) საბუნებისმეტყველო მეცნიერებები, მათემატიკა და სტატისტიკა;

ბ) ინფორმაციისა და კომუნიკაციის ტექნოლოგიები;

გ) ინჟინერია, წარმოება და  მშენებლობა;

დ) სოფლის  მეურნეობა,  მეტყევეობა,  მეთევზეობა,  ვეტერინარია;

ე) განათლება;

ვ) ჯანდაცვა, სოციალური კეთილდღეობა.

კონკურსის პრიორიტეტებია:

* სწავლა-სწავლების ხარისხის გაუმჯობესებასა და ინდუსტრიის/დამსაქმებლის საჭიროებაზე ორიენტირებული საგანმანათლებლო პროგრამების ერთობლივად, მათ შორის, საჯარო და კერძო უმაღლესი საგანმანათლებლო დაწესებულებების პარტნიორობით, შექმნა/განვითარება/განხორციელება (ერთობლივი სწავლება/სტაჟირება ან/და სხვა ინიციატივები სწავლების სხვადასხვა საფეხურზე, მათ შორის, სტრუქტურირებული სადოქტორო პროგრამები);
* უცხო ქვეყნის კანონმდებლობის შესაბამისად აღიარებულ უმაღლეს საგანმანათლებლო დაწესებულებასთან თანამშრომლობით, ერთობლივი აკადემიური ხარისხის, მათ შორის, ე.წ. „ორმაგი ხარისხის“ მინიჭების და/ან საერთაშორისო აკრედიტაციის ხელშეწყობის მიზნით საგანმანათლებლო პროგრამების შექმნა/განვითარება;
* უმაღლესი საგანმანათლებლო დაწესებულების ხელშეწყობა, სსიპ – განათლების ხარისხის განვითარების ეროვნული ცენტრის მიერ აღიარებული უცხოური ორგანიზაციის აკრედიტაციის მინიჭების მიზნით.

პროექტი, აგრეთვე, ითვალისწინებს ერთობლივი სადოქტორო პროგრამის შემუშავებას განათლებისა და მეცნიერების მენეჯმენტის მიმართულებით. ამ მიზნით შეირჩა ივანე ჯავახიშვილის სახელობის თბილისის სახელმწიფო უნივერსიტეტი და აკაკი წერეთლის სახელმწიფო უნივერსიტეტი. მიმდინარეობს მოსამზადებელი სამუშაოები. უნივერსიტეტებთან აქტიური კომუნიკაციით და მათი ჩართულობით მიმდინარეობს სტუდენტების სამეწარმეო უნარების განვითარებისა და დარგობრივი ინგლისური ენის მოდულების შემუშავება. ასევე. დოქტორანტებისა და დამწყები მკვლევარებისთვის შემუშავდა სამი სეზონური სკოლის დიზაინი. სკოლები გაიმართება 2024-2025 წლებში.

საქართველოს განათლებისა და მეცნიერების სამინისტროს ორგანიზებით 2023 წლის 2 ოქტომბერს ბოლონიის სამუშაო ჯგუფის საბჭოს სხდომა გაიმართა**.** აღსანიშნავია, რომ 2023 წლის 1 ივლისიდან 2023 წლის 31 დეკემბრამდე პერიოდში საქართველო ესპანეთის სამეფოსთან ერთად არის ბოლონიის პროცესის (BFUG) თანათავმჯდომარე ქვეყანა. მნიშვნელოვანია, რომ ბოლონიის პროცესი არის ევროპის ყველაზე ფართო თანამშრომლობის პლატფორმა უმაღლესი განათლების სფეროში, რომლის მონაწილეც საქართველო 2005 წლიდან არის და საქართველოს უმაღლესი განათლების სისტემისა და მასში შემავალი ინსტიტუტების უმაღლესი განათლების ევროპულ და საერთაშორისო საგანმანათლებლო სივრცეში ინტეგრაციის ხელშეწყობას ნიშნავს.

განათლების ხარისხის განვითარების ეროვნული ცენტრის მიერ 2023 წლის განმავლობაში განხორციელდა არაერთი მნიშვნელოვანი საქმიანობა, რომელიც მიმართული იყო განათლების ხარისხის განვითარებისკენ. პირველად ცენტრის არსებობის ისტორიაში, განხორციელდა უცხო ქვეყანაში მოქმედი უმაღლესი საგანმანათლებლო პროგრამების საერთაშორისო აკრედიტაცია. საერთაშორისო აკრედიტაციის მიღების მიზნით, ცენტრში 2023 წელს დარეგისტრირდა მედიცინის 3 საგანმანათლებლო პროგრამა. ასევე, აკრედიტაცია სავალდებულო გახდა ყველა სახისა და საფეხურის უმაღლესი საგანმანათლებლო პროგრამისთვის. შესაბამისად, ყველა საგანმანათლებლო პროგრამა კლასტერული აკრედიტაციის ვადების გათვალისწინებით გაივლის აკრედიტაციას.

უმაღლესი განათლების ერთიან ევროპულ სისტემასთან ჰარმონიზაციის მიზნით, 2023 წლიდან ყველა საფეხურისა და სახის უმაღლესი საგანმანათლებლო პროგრამების შეფასების პროცესში ადგილობრივ დარგის ექსპერტებთან, დამსაქმებლებთან და სტუდენტებთან ერთად ჩართულნი იყვნენ საერთაშორისო ექსპერტები, რომლებიც ექსპერტთა ჯგუფში მონაწილეობდნენ თავმჯდომარის სტატუსით.

2023 წელს დასრულდა ხელოვნების, თავდაცვისა და უსაფრთხოების უმაღლესი საგანმანათლებლო პროგრამების კლასტერული აკრედიტაცია. ჯამში აკრედიტაცია გაიარა - 267 პროგრამამ და 48 კლასტერმა. დამტკიცდა უმაღლესი განათლების 12 დარგობრივი მახასიათებელი.

განხორციელდა სადოქტორო საგანმანათლებლო პროგრამებისა და სამეცნიერო-კვლევითი კომპონენტის ხარისხის უზრუნველყოფის მექანიზმების სრულყოფა და განვითარება. შემუშავდა სადოქტორო საფეხურის საგანმანათლებლო პროგრამების შეფასების ხარისხის უზრუნველყოფის ჩარჩო დოკუმენტი.

ცენტრი არაერთ საერთაშორისო პროექტში იყო ჩართული, რომლებიც მიზნად ისახავენ, უნივერსიტეტებში სამეცნიერო-კვლევითი საქმიანობის გაუმჯობესებას, უნივერსიტეტების მიერ მე-3 მისიის ფარგლებში დაგეგმილი და განსახორციელებელი აქტივობების იდენტიფიცირებას, აკადემიური კეთილსინდისიერების და ეთიკის საკითხებზე ცნობიერების ამაღლებას, თანამედროვე სწავლა-სწავლების და შეფასების მეთოდების დანერგვას და სხვა.

ცენტრის ორგანიზებითა და Erasmus+ პროგრამის ფინანსური მხარდაჭერით, საქართველომ ბოლონიის პროცესის ეროვნული კვალიფიკაციების თემატური ჯგუფის (TPG A on QF) ღონისძიებებს უმასპინძლა. საქართველო, ავსტრიასთან და ლატვიასთან ერთად, ბოლონიის პროცესის ეროვნული კვალიფიკაციების ჩარჩოს თემატური სამუშაო ჯგუფს (TPGA on QF) 2021 წლიდან თავმჯდომარეობს. ღონისძიებებს ესწრებოდა ბოლონიის პროცესის მონაწილე 25 ქვეყნის წარმომადგენელი.

ცენტრმა თანამშრომლობის მემორანდუმი გააფორმა ლატვიის აკადემიურ საინფორმაციო ცენტრთან (AIC). მემორანდუმის ფარგლებში გათვალისწინებულია თანამშრომლობა ეროვნული კვალიფიკაციების ჩარჩოს განვითარების მიმართულებით ერთობლივი ღონისძიებების ჩატარება. ასევე, თანამშრომლობა უმაღლესი განათლების ხარისხის უზრუნველყოფის მექანიზმების, დიპლომებისა და კვალიფიკაციების აღიარების მიმართულებით.

2023 წელს ცენტრმა უმასპინძლა ENQA-ს წევრების ყოველწლიურ საერთაშორისო ფორუმს, რომელშიც მონაწილეობა მიიღო ევროპის 32-მა ქვეყანამ, ხარისხის უზრუნველყოფის 55 სააგენტოს ხელმძღვანელმა და თანამშრომლებმა, ევროპის ხარისხის უზრუნველყოფის სააგენტოების რეესტრის - EQAR-ის, ევროპის უნივერსიტეტების ასოციაციის (EUA), ევროპის სტუდენტთა ასოციაციის (ESU), ბოლონიის პროცესის სამუშაო ჯგუფის ხელმძღვანელებმა და მათმა წარმომადგენლებმა.

ცენტრმა დაასრულა მუშაობა უმაღლესი განათლების ხარისხის უზრუნველყოფის ევროპული ასოციაციის (ENQA) წევრის სტატუსის განახლებისთვის. 2023 წლის ოქტომბერში განხორციელდა ENQA-ს ექსპერტების ვიზიტი განათლების ხარისხის განვითარების ეროვნულ ცენტრში, ექსპერტების მიერ გამოთქმული პირველადი მოსაზრებების საფუძველზე, ცენტრს აქვს დადებითი საბოლოო შეფასების მოლოდინი.

ცენტრი უმაღლესი განათლების ხარისხის უზრუნველყოფის სააგენტოების საერთაშორისო ქსელის INQAAHE-ს სრული წევრი გახდა. INQAAHE წარმოადგენს უმაღლესი განათლების შიდა და გარე ხარისხის უზრუნველყოფის გაუმჯობესების გლობალურ პლატფორმას, რომელიც საერთო მიზნის გარშემოა გაერთიანებული, რომ საერთაშორისო საზოგადოების მხარდაჭერით განავითაროს და ხელი შეუწყოს უმაღლესი განათლების ხარისხის გაუმჯობესებას. INQAAHE-ს წევრობა უზრუნველყოფს საერთაშორისო დონეზე ცენტრის ცნობადობის გაზრდას და საერთაშორისო კონტაქტების დამყარებას უმაღლესი განათლების ხარისხის განვითარებისა და ხელშეწყობის მიმართულებით.

საერთაშორისო პარტნიორობის გაღრმავების მიზნით, ცენტრმა გააფორმა მემორანდუმები გერმანიის საერთაშორისო ბიზნესის ადმინისტრირების აკრედიტაციის ფონდთან (FIBBA), სომხეთის ხარისხის უზრუნველყოფის ეროვნულ სააგენტოსთან (ANQA); მოლდოვის განათლებისა და კვლევის ხარისხის უზრუნველყოფის ეროვნულ სააგენტოსთან (ANACEC) და ლატვიის აკადემიურ საინფორმაციო ცენტრთან (AIC).

ცენტრის მიერ მომზადებულმა საპროექტო განაცხადმა გაიმარჯვა ლისაბონის კონვენციის იმპლემენტაციის ხელშეწყობის მიზნით, ევროპის საბჭოს მიერ გამოცხადებულ მცირე საგრანტო კონკურსში. პროექტის იმპლემენტაციის ფარგლებში, განხორციელდა საერთაშორისო დაცვის სტატუსის მქონე პირთა განათლების აღიარების საკითხებზე საუკეთესო საერთაშორისო პრაქტიკის კვლევა, შეფასდა უმაღლესი საგანმანათლებლო დაწესებულებების მზაობა და შემუშავდა გზამკვლევი უმაღლესი საგანმანათლებლო დაწესებულებებისა და ჩართული მხარეებისათვის. ჩატარდა ტრენინგები, მომზადდა საინფორმაციო ბროშურები პოტენციური განმცხადებლების ინფორმირების მიზნით.

ესტონეთის საერთაშორისო განვითარების სააგენტოსა (ESTDEV) და ცენტრს შორის გაფორმდა ხელშეკრულება, რომლის მიზანს წარმოადგენდა ზოგადსაგანმანათლებლო დაწესებულებების შიდა ხარისხის სისტემის განვითარების მხარდაჭერას საქართველოში.

საქართველო გახდა 22-ე პარტნიორი ქვეყანა, რომელიც შეუერთდა ლტოლვილთა ევროპული კვალიფიკაციების პასპორტს (EQPR). EQPR არის პრაქტიკული ინსტრუმენტი, რომელიც ხელს უწყობს ლტოლვილების სწრაფ ინტეგრაციას ახალ საზოგადოებაში. ლტოლვილთა ევროპული კვალიფიკაციების პასპორტი სტანდარტიზებული დოკუმენტია, რომელიც გაცემულია ევროპის საბჭოსა და პარტნიორების მიერ განხორციელებულ პროექტში და შედგება შეფასებისა და განმარტებითი ნაწილისგან.

მომზადდა თემატური ანალიზის დოკუმენტი „საუკეთესო საერთაშორისო პრაქტიკისა და ეროვნული საკანონმდებლო ბაზის ანალიზი საქართველოს უმაღლესი განათლების სისტემაში მიკროკრედიტების დანერგვისათვის“.

ცენტრმა, კვალიფიკაციების ელექტრონული რეესტრის შექმნის მიზნით, ევროკავშირის პროექტის „ტექნიკური მხარდაჭერა საქართველოში შრომის ბაზრის შესაბამისი უნარების განვითარებისთვის” ექსპერტების მხარდაჭერით შეიმუშავა ეროვნული კვალიფიკაციების ელექტრონული რეესტრის კონცეფცია.

მომზადდა არაფორმალური განათლების აღიარების არსებული პრაქტიკის ანალიზის დოკუმენტი, რომლის მიზანია ეროვნულ დონეზე ზოგადი და პროფესიული განათლების ქვესისტემების მიხედვით აღწეროს მთელი სიცოცხლის მანძილზე სწავლის პრინციპების რეალიზების საკითხები არაფორმალური განათლების აღიარებასთან ბმაში.

გაიზარდა არაფორმალური განათლების აღიარების უფლების მქონე დაწესებულებების რაოდენობა და 2023 წლის ბოლოსთვის შეადგინა 11 დაწესებულება. შესაბამისად, არაფორმალური განათლების აღიარება ხელმისაწვდომია უკვე სწავლის 11 სფეროში.

სსიპ - განათლების საერთაშორისო ცენტრის მიერ 2023-2024 სასწავლო წლისათვის განხორციელდა:

* სახელმწიფო სასტიპენდიო პროგრამები - 5;
* საპარტნიორო სასტიპენდიო პროგრამები - 4;
* ბილატერალური სასტიპენდიო პროგრამები - 4.

შედეგები სასტიპენდიო პროგრამების მიხედვით:

1. **საერთაშორისო სამაგისტრო პროგრამები 2023-2024**

 პროგრამა დამტკიცებულია სსიპ - განათლების საერთაშორისო ცენტრის აღმასრულებელი დირექტორის 2023 წლის 28 თებერვლის N 235709 ბრძანებით „სსიპ - განათლების საერთაშორისო ცენტრის სასტიპენდიო პროგრამის - „საერთაშორისო სამაგისტრო პროგრამები 2023-2024“ დამტკიცების შესახებ“.

 2023-2024 სასწავლო წლისათვის კონკურსის წესით საზღვარგარეთ სამაგისტრო პროგრამაზე სწავლის მიზნით გამარჯვებულად გამოვლინდა საქართველოს 37 მოქალაქე (აქედან, გრანტი აითვისა 29 გამარჯვებულმა).

 *სტატისტიკა აკადემიური მიმართულებების მიხედვით:*

* ინჟინერია, წარმოება და მშენებლობა - 4;
* ინფორმაციისა და კომუნიკაციის ტექნოლოგიები - 2;
* საბუნებისმეტყველო მეცნიერებები, მათემატიკა და სტატისტიკა - 4;
* ჰუმანიტარული მეცნიერებები - 3;
* სოციალური მეცნიერებები, ჟურნალისტიკა და ინფორმაცია - 7;
* სამართალი - 5;
* მენეჯმენტი, ფინანსები, მარკეტინგი - 8;
* საჯარო მმართველობა - 1;
* სოფლის მეურნეობა, მეტყევეობა, მეთევზეობა, ვეტერინარია - 3.

*სტატისტიკა ქვეყნების მიხედვით:*

* აშშ - 7;
* ავსტრია - 3;
* ბელგია - 1;
* გერმანია - 5;
* დიდი ბრიტანეთი - 9;
* ესპანეთი - 2;
* ირლანდია - 1;
* იტალია - 3;
* ნიდერლანდები - 2;
* საფრანგეთი - 3;
* შვედეთი - 1.

აგრეთვე, მაღალი აკადემიური მოსწრების საფუძველზე, დაფინანსება გაუგრძელდათ გასულ წელს შესაბამისი მიმართულების ორ-წლიან სამაგისტრო პროგრამაზე დაფინანსებულ 11 სტიპენდიატს.

*სტატისტიკა აკადემიური მიმართულებების მიხედვით:*

* საბუნებისმეტყველო მეცნიერებები, მათემატიკა და სტატისტიკა - 2;
* სოციალური მეცნიერებები, ჟურნალისტიკა და ინფორმაცია - 4;
* საჯარო მმართველობა - 1;
* ინჟინერია, წარმოება და მშენებლობა - 2;
* განათლება - 1;
* ჰუმანიტარული მეცნიერებანი - 1.

 *სტატისტიკა ქვეყნების მიხედვით:*

* აშშ - 2;
* შვედეთი -5;
* ბელგია - 1;
* ავსტრია - 1;
* იტალია - 2.
1. **საერთაშორისო სადოქტორო პროგრამები 2023-2024**

პროგრამა დამტკიცებულია სსიპ - განათლების საერთაშორისო ცენტრის აღმასრულებელი დირექტორის 2023 წლის 28 თებერვლის №236837 ბრძანებით „სსიპ - განათლების საერთაშორისო ცენტრის სასტიპენდიო პროგრამის - „საერთაშორისო სადოქტორო პროგრამები 2023-2024“ დამტკიცების შესახებ“.

2023-2024 სასწავლო წლისათვის კონკურსის წესით საზღვარგარეთ სადოქტორო პროგრამაზე სწავლის მიზნით გამარჯვებულად გამოვლინდა საქართველოს 4 მოქალაქე (აქედან, გრანტი აითვისა 3-მა გამარჯვებულმა).

*სტატისტიკა აკადემიური მიმართულებების მიხედვით:*

* ინჟინერია - 1;
* ჰუმანიტარული მეცნიერებანი - 2;
* საზოგადოებრივი ჯანდაცვა, ჯანდაცვის პოლიტიკა, ჯანდაცვის მენეჯმენტი/ ადმინისტრირება - 1.

 *სტატისტიკა ქვეყნების მიხედვით:*

* ესპანეთი - 1;
* ირლანდია - 1;
* დიდი ბრიტანეთი - 2.

აგრეთვე, შესაბამისი მაღალი აკადემიური მოსწრების საფუძველზე დაფინანსება გაუგრძელდათ გასულ წელს/წლებში სადოქტორო პროგრამაზე დაფინანსებულ 8 სტიპენდიატს.

 *სტატისტიკა აკადემიური მიმართულებების მიხედვით:*

* ჰუმანიტარული მეცნიერებანი - 3;
* სახელოვნებო მიმართულება - 2;
* საბუნებისმეტყველო მეცნიერებები, მათემატიკა და სტატისტიკა - 1;
* სამართალი -1;
* სოციალური მეცნიერებები, ჟურნალისტიკა და ინფორმაცია - 1.

*სტატისტიკა ქვეყნების მიხედვით:*

* აშშ - 2;
* დიდი ბრიტანეთი - 4;
* ესპანეთი - 1;
* საფრანგეთი - 1.
1. **საერთაშორისო სახელოვნებო აკადემიური პროგრამები 2023-2024**

პროგრამა დამტკიცებულია სსიპ - განათლების საერთაშორისო ცენტრის აღმასრულებელი დირექტორის 2023 წლის 28 თებერვლის N239778 ბრძანებით „სსიპ - განათლების საერთაშორისო ცენტრის სასტიპენდიო პროგრამის - „საერთაშორისო სახელოვნებო აკადემიური პროგრამები 2023-2024 “დამტკიცების შესახებ“.

2023-2024 სასწავლო წლისათვის კონკურსის წესით საზღვარგარეთ ხელოვნების მიმართულების სამაგისტრო პროგრამაზე სწავლის მიზნით გამარჯვებულად გამოვლინდა საქართველოს 8 მოქალაქე.

 *სტატისტიკა ქვეყნების მიხედვით:*

* აშშ - 4;
* ბელგია - 2;
* დიდი ბრიტანეთი - 1;
* ჩეხეთი - 1.
1. **საზღვარგარეთ კვალიფიკაციის ამაღლების პროგრამა 2023-2024**

პროგრამა დამტკიცებულია სსიპ - განათლების საერთაშორისო ცენტრის აღმასრულებელი დირექტორის 2023 წლის 28 თებერვლის N 237703 და 2023 წლის 6 ოქტომბრის N 1322421 ბრძანების „სსიპ - განათლების საერთაშორისო ცენტრის სასტიპენდიო პროგრამის - „საზღვარგარეთ კვალიფიკაციის ამაღლების პროგრამა 2023-2024“ დამტკიცების შესახებ“.

2023-2024 სასწავლო წლისათვის საზღვარგარეთ, არაუმეტეს 3 თვის ხანგრძლივობის კვალიფიკაციის ამაღლების პროგრამაზე დასწრების მიზნით კონკურსის წესით გამარჯვებულად გამოვლინდა საქართველოს 48 მოქალაქე (აქედან, გრანტი აითვისა/ათვისებაზე თანხმობა განაცხადა 45-მა გამარჯვებულმა).

* ავსტრია - 1;
* აშშ - 4;
* გერმანია - 6;
* ჩეხეთი - 1;
* იტალია - 5;
* მალაიზია - 1;
* ნიდერლანდები - 4;
* საბერძნეთი - 3;
* ფინეთი - 1;
* დანია - 5;
* დიდი ბრიტანეთი - 7;
* ესპანეთი - 1;
* ესტონეთი - 1;
* თურქეთი - 1;
* კანადა - 1;
* საფრანგეთი - 1;
* ხორვატია - 1;
* ფინეთი - 4.
1. **სამაგისტრო პროგრამები საფრანგეთში 2023-2024**

პროგრამა დამტკიცებულია სსიპ - განათლების საერთაშორისო ცენტრის აღმასრულებელი დირექტორის 2023 წლის 17 მაისის № 556310 ბრძანებით „სსიპ - განათლების საერთაშორისო ცენტრის სასტიპენდიო პროგრამის - „სამაგისტრო პროგრამები საფრანგეთში France Excellence 2023-2024“დამტკიცების შესახებ“.

2023-2024 სასწავლო წლისათვის კონკურსის წესით გამარჯვებულად გამოვლინდა საქართველოს 9 მოქალაქე საფრანგეთში სამაგისტრო პროგრამაზე სწავლის მიზნით პროგრამის ფარგლებში პრიორიტეტულად განსაზღვრულ შემდეგ აკადემიურ მიმართულებებზე:

* ინჟინერია, წარმოება და მშენებლობა - 1;
* სოციალური მეცნიერებები, ჟურნალისტიკა და ინფორმაცია - 4;
* ინფორმაციისა და კომუნიკაციის ტექნოლოგიები - 1;
* საბუნებისმეტყველო მეცნიერებები, მათემატიკა და სტატისტიკა - 3.

აგრეთვე, მაღალი აკადემიური მოსწრების საფუძველზე დაფინანსება გაუგრძელდათ გასულ წელს, შესაბამისი მიმართულების ორ-წლიან სამაგისტრო პროგრამაზე დაფინანსებულ 6 სტიპენდიატს.

* ჰუმანიტარული მეცნიერებანი - 1;
* საბუნებისმეტყველო მეცნიერებები, მათემატიკა და სტატისტიკა - 2;
* ინჟინერია, წარმოება და მშენებლობა - 1;
* სოფლის მეურნეობა, მეტყევეობა, მეთევზეობა, ვეტერინარია - 1;
* მენეჯმენტი, ფინანსები, მარკეტინგი - 1.
1. **აკადემიური პროგრამები იტალიაში 2023-2024**

პროგრამა დამტკიცებულია სსიპ - განათლების საერთაშორისო ცენტრის აღმასრულებელი დირექტორის 2023 წლის 15 მარტის №293442 ბრძანებით „სსიპ - განათლების საერთაშორისო ცენტრის სასტიპენდიო პროგრამის - „აკადემიური პროგრამები იტალიაში 2023-2024“ დამტკიცების შესახებ“.

2023-2024 სასწავლო წლისათვის კონკურსის წესით გამარჯვებულად გამოვლინდა საქართველოს 5 მოქალაქე (აქედან, გრანტი აითვისა 3-მა გამარჯვებულმა) იტალიაში, ცენტრის პარტნიორ უნივერსიტეტებში სამაგისტრო პროგრამაზე სწავლის მიზნით პროგრამის ფარგლებში პრიორიტეტულად განსაზღვრულ შემდეგ აკადემიურ მიმართულებებზე:

* ინჟინერია, წარმოება და მშენებლობა - 1;
* საბუნებისმეტყველო მეცნიერებები, მათემატიკა და სტატისტიკა - 1;
* საჯარო მმართველობა - 1;
* სამართალი - 1;
* სოციალური მეცნიერებები, ჟურნალისტიკა და ინფორმაცია - 1.

აგრეთვე, მაღალი აკადემიური მოსწრების საფუძველზე დაფინანსება გაუგრძელდათ გასულ წელს, შესაბამისი მიმართულების ორ-წლიან სამაგისტრო პროგრამაზე დაფინანსებულ 3 სტიპენდიატს.

* ინჟინერია, წარმოება და მშენებლობა - 2;
* მენეჯმენტი, ფინანსები, მარკეტინგი - 1.
1. **აკადემიური პროგრამები სან დიეგოს სახელმწიფო უნივერსიტეტში 2023-2024**

პროგრამა დამტკიცებულია სსიპ - განათლების საერთაშორისო ცენტრის აღმასრულებელი დირექტორის 2023 წლის 15 მარტის №293712 ბრძანებით „სსიპ - განათლების საერთაშორისო ცენტრის სასტიპენდიო პროგრამის - „აკადემიური პროგრამები სან დიეგოს სახელმწიფო უნივერსიტეტში 2023-2024“ დამტკიცების შესახებ“.

2023-2024 სასწავლო წლისათვის კონკურსის წესით გამარჯვებულად გამოვლინდა საქართველოს 2 მოქალაქე (აქედან, გრანტი აითვისა ერთმა გამარჯვებულმა) აშშ -ში, სან დიეგოს სახელმწიფო უნივერსიტეტში, პროგრამის ფარგლებში პრიორიტეტულად განსაზღვრული ქიმიის მიმართულების სამაგისტრო პროგრამაზე სწავლის მიზნით.

აგრეთვე, შესაბამისი მაღალი აკადემიური მოსწრების საფუძველზე დაფინანსება გაუგრძელდათ გასულ წელს დაფინანსებულ 4 სტიპენდიატს.

1. **2023-2024 ფულბრაიტის სამაგისტრო სასტიპენდიო პროგრამა**

საქართველოსა და აშშ-ს მთავრობებს შორის 2016 წელს გაფორმებული განათლების სფეროში თანამშრომლობის შესახებ მემორანდუმის საფუძველზე, 2023-2024 სასწავლო წლისათვის აშშ-ს უმაღლეს საგანმანათლებლო დაწესებულებებში სამაგისტრო პროგრამებზე სწავლის მიზნით, ცენტრის ფინანსური თანამონაწილეობით, დაფინანსდა საქართველოს 4 მოქალაქე.

1. **სასტიპენდიო პროგრამები უნგრეთში „Stipendium Hungaricum“ 2023-2024**

პროგრამა დამტკიცებულია “სსიპ - განათლების საერთაშორისო ცენტრის სასტიპენდიო პროგრამის - „სასტიპენდიო პროგრამები უნგრეთში „Stipendium Hungaricum“ 2023-2024“ დამტკიცების შესახებ სსიპ - განათლების საერთაშორისო ცენტრის აღმასრულებელი დირექტორის 2022 წლის 15 ნოემბრის N 1457865 ბრძანების საფუძველზე.

2023-2024 სასწავლო წლისათვის პროგრამისფარგლებში კონკურსის წესით, სსიპ განათლების საერთაშორისო ცენტრის მიერ გრანტზე ნომინირებულ იქნა საქართველოს 88 მოქალაქე. უნგრეთის მთავრობის მიერ დაფინანსდა საქართველოს 52 მოქალაქე (სტიპენდია აითვისა 41-მა გამარჯვებულმა).

  *სტატისტიკა აკადემიური საფეხურის მიხედვით:*

* ბაკალავრიატი - 32;
* მაგისტრატურა - 19;
* ინტეგრირებული მაგისტრატურა (OTM) – 1.
1. **სტიპენდია უნგრეთის მოქალაქეებისათვის 2023- 2024**

 პროგრამა დამტკიცებულია “სსიპ - განათლების საერთაშორისო ცენტრის სასტიპენდიო პროგრამის - „სტიპენდია უნგრეთის მოქალაქეებისათვის 2023 - 2024“ დამტკიცების შესახებ სსიპ - განათლების საერთაშორისო ცენტრის აღმასრულებელი დირექტორის 2023 წლის 21 აგვისტოს N 1019124 ბრძანების საფუძველზე.

განაცხადების მიღება წარმოებდა 2023 წლის 21 დეკემბრის ჩათვლით. 2023-2024 აკადემიურ წლისათვის სტიპენდიის მოსაპოვებლად განაცხადი წარმოადგინა სამმა მოქალაქემ.

1. **ჩეხეთის სასტიპენდიო პროგრამა 2023-2024**

ჩეხეთის სასტიპენდიო პროგრამა წარმოადგენს საერთაშორისო  გაცვლით სასტიპენდიო პროგრამას, რომლის საფუძველია საქართველოს განათლებისა და მეცნიერების სამინისტროსა და ჩეხეთის რესპუბლიკის განათლების, მეცნიერების, ახალგაზრდობისა და სპორტის სამინისტროს შორის განათლებისა და მეცნიერების სფეროში თანამშრომლობის შესახებ 2017 წლის შეთანხმება. 2023-2024 სასწავლო წლისათვის ჩეხეთში, უმაღლეს საგანმანთლებლო დაწესებულებებში მოკლევადიან კურსზე დასწრების/კვლევითი ვიზიტის განხორციელების მიზნით ჩეხეთის რესპუბლიკის განათლების, მეცნიერების, ახალგაზრდობისა და სპორტის სამინისტროს მიერ დაფინანსდა საქართველოს 4 მოქალაქე.

1. **სასტიპენდიო პროგრამა ჩეხეთის მოქალაქე სტუდენტებისა და მკვლევარებისთვის - 2023 -2024**

საქართველოს განათლებისა და მეცნიერების სამინისტროსა და ჩეხეთის რესპუბლიკის განათლების, მეცნიერების, ახალგაზრდობისა და სპორტის სამინისტროს შორის განათლებისა და მეცნიერების სფეროში თანამშრომლობის შესახებ 2017 წლის შეთანხმების საფუძველზე, 2023-2024 სასწავლო წლისათვის კვლევითი ვიზიტის განხორციელების მიზნით სსიპ განათლების საერთაშორისო ცენტრში განაცხადი წარმოადგინა ჩეხეთის სამმა მოქალაქემ.

1. **საპარტნიორო სასტიპენდიო პროგრამა ჩინეთის სახალხო რესპუბლიკაში 2023-2024**

ჩინეთის სასტიპენდიო პროგრამა პროგრამის საფუძველია საქართველოს განათლებისა და მეცნიერების სამინისტროსა და ჩინეთის სახალხო რესპუბლიკის განათლების სამინისტროს შორის განათლების სფეროში თანამშრომლობისა და კავშირების გაფართოების მიზნით 2001 წლის 13 აპრილს გაფორმებული შეთანხმება. 2023-2024 სასწავლო წლისათვის ჩინეთის სხვადასხვა უმაღლეს საგანმანათლებლო დაწესებულებებში საბაკალავრო და სამაგისტრო პროგრამებზე, ასევე, მოკლევადიანი კურსებზე სწავლის მიზნით დაფინანსდა საქართველოს 15 მოქალაქე.

1. **სომხეთის სასტიპენდიო პროგრამა 2023-2024**

სომხეთის სასტიპენდიო პროგრამის საფუძველია საქართველოს განათლებისა და მეცნიერების სამინისტროსა და სომხეთის რესპუბლიკის განათლებისა, მეცნიერების, კულტურისა და სპორტის მეცნიერების სამინისტროს შორის განათლებისა და მეცნიერების სფეროში თანამშრომლობის შესახებ 2023 წლის 9 მარტს გაფორმებული მემორანდუმი. სომხეთის უმაღლეს საგანმანათლებლო დაწესებულებებში 2023-2024 სასწავლო წლისათვის სწავლის გასაგრძელებლად განაცხადი გააკეთა 4-მა მოქალაქემ. სომხეთის რესპუბლიკის განათლებისა, მეცნიერების, კულტურისა და სპორტის მეცნიერების სამინისტროს მიერ დაფინანსდა საქართველოს 2 მოქალაქე.

გასული წლის განმავლობაში **სსიპ-შეფასებისა და** **გამოცდების ეროვნული** ცენტრის ორგანიზებით ჩატარდა შემდეგი გამოცდები და ტესტირებები:

* ერთიანი ეროვნული გამოცდები;
* საერთო სამაგისტრო გამოცდა;
* სტუდენტთა საგრანტო კონკურსი;
* მასწავლებლის საგნის გამოცდა, უფროსი სპეციალური მასწავლებლის გამოცდა;
* ეროვნული სასწავლო ოლიმპიადა;
* პროფესიული ტესტირება;
* საერთაშორისო  გამოცდები  (TOEFL, ACCA, CAMBRIDGE);
* საქართველოში სწავლის გაგრძელების მსურველთა გამოცდა.

ერთიან ეროვნულ გამოცდებზე დარეგისტრირდა გამოსაცდელთა რეკორდული რაოდენობა - 45 000-ზე მეტი აბიტურიენტი. გამოცდების შედეგად უმაღლეს დაწესებულებებში სწავლის უფლება მოიპოვა  34 800-ზე მეტმა აბიტურიენტმა, დაფინანსდა 12 000-ზე მეტი გამოსაცდელი.

სტუდენტთა საგრანტო კონკურსში გრანტი მოიპოვა/გაიუმჯობესა 256-მა. მასწავლებელთა გამოცდებზე სულ დარეგისტრირდა 21191 აპლიკანტი, მათ შორის, პრაქტიკოსი მასწავლებლები, უფროსი მასწავლებლები, წამყვანი მასწავლებლები, მასწავლებლობის მსურველები. გამოცდაზე გამოცხადდა - 17511.

პროფესიულ ტესტირებაში მონაწილეობის სურვილი 11 000-ზე მეტმა მსურველმა გამოთქვა. პროფესიული ტესტირება 23-24 სექტემბერს მთელი საქართველოს მასშტაბით ჩატარდა. გახსნილი იყო 53 საგამოცდო ცენტრი, მათგან 5 - თბილისში.

2023 წლის 31 აგვისტოს პირველად ჩატარდა იტალიური ენის საგნის გამოცდა. საგამოცდო ტესტი მომზადდა საქართველოში იტალიის საელჩოს მხარდაჭერით მასწავლებლის პროფესიული განვითარების ეროვნული ცენტრის ექსპერტის მიერ. გამოცდა სრულად ელექტრონულად ჩატარდა სსიპ შეფასებისა და გამოცდების ეროვნული ცენტრის ორგანიზებით. დარეგისტრირებული 50 აპლიკანტიდან, 45 გამოსაცდელი გამოცხადდა, ხოლო 31-მა გადალახა ზღვარი.

შეფასებისა და გამოცდების ეროვნულმა ცენტრმა ადმინისტრირება გაუწია 2022-2023 სასწავლო წლის ეროვნულ სასწავლო ოლიმპიადას ცენტრალიზებულად სამ ტურად შემდეგ საგნებში: ქართული ენა და ლიტერატურა, ქართული ენა არაქართულენოვანი სკოლების მოსწავლეებისათვის, მათემატიკა, ისტორია, გეოგრაფია, ფიზიკა, ქიმია, ბიოლოგია, უცხოური ენა. ოლიმპიადის პირველ ტურში მონაწილეობა 56704-მა მოსწავლემ მიიღო და მეორე ტურში გადავიდა 8886. მეორე ტურში მონაწილეობა 4477-მა მოსწავლემ მიიღო, მესამე ტურში გადავიდა 604. მესამე ტურში გამოცხადდა 547 მოსწავლე, მათ შორის, მინიმალური ზღვარი გადალახა 368 მონაწილემ. გამოვლინდა 120 გამარჯვებული. დეტალური წლიური ანგარიში ხელმისაწვდომია ცენტრის ოფიციალურ ვებ გვერდზე ww.naec.ge

# მეცნიერება

2022 წელს სამეცნიერო კვლევების ხელშეწყობის პროგრამაზე, რომლის ფარგლებშიც ფინანსდებიან უმაღლეს საგანმანათლებლო დაწესებულებათა დამოუკიდებელი სამეცნიერო-კვლევითი ერთეულები, გამოყოფილ იქნა 22,8 მლნ. ლარი.

პროგრამა განხორციელდა ორი ქვეპროგრამის მეშვეობით:

ა) სამეცნიერო კვლევების ხელშეწყობის ქვეპროგრამა (გამოიყო 20.3 მლნ. ლარი), რომლის მიზნობრივი დაწესებულებებია:

* სსიპ - ივანე ჯავახიშვილის სახელობის თბილისის სახელმწიფო უნივერსიტეტის დამოუკიდებელი სამეცნიერო-კვლევითი ერთეულები (17 ერთეული);
* სსიპ - საქართველოს ტექნიკური უნივერსიტეტის დამოუკიდებელი სამეცნიერო-კვლევითი ერთეულები (15 ერთეული);
* სსიპ - ილიას სახელმწიფო უნივერსიტეტის დამოუკიდებელი სამეცნიერო-კვლევითი ერთეულები (8 ერთეული);
* სსიპ - თბილისის სახელმწიფო სამედიცინო უნივერსიტეტის დამოუკიდებელი სამეცნიერო-კვლევითი ერთეულები (2 ერთეული).

ბ) სსიპ - უმაღლესი საგანმანათლებლო დაწესებულებების დამოუკიდებელი სამეცნიერო-კვლევითი ერთეულების მატერიალურ ტექნიკური ბაზის განახლების ხელშეწყობის ქვეპროგრამა.

ქვეპროგრამის მიზანს წარმოადგენს საქართველოს განათლებისა და მეცნიერების სამინისტროს მმართველობის სფეროში მოქმედი სსიპ - უმაღლესი საგანმანათლებლო დაწესებულებების (სსიპ - ივანე ჯავახიშვილის სახელობის თბილისის სახელმწიფო უნივერსიტეტი, სსიპ - საქართველოს ტექნიკური უნივერსიტეტი, სსიპ - ილიას სახელმწიფო უნივერსიტეტი, სსიპ - თბილისის სახელმწიფო სამედიცინო უნივერსიტეტი), მათი მმართველობის სფეროში შემავალი დამოუკიდებელი სამეცნიერო კვლევითი ერთეულების აღჭურვა თანამედროვე სამეცნიერო-კვლევითი აპარატურით, სამეცნიერო კვლევებისათვის საჭირო კომპიუტერული პროგრამებით, კომპიუტერული ტექნიკით, საჭირო მასალებით, სათანადო ლიტერატურის შეძენის და არსებული სამეცნიერო-კვლევითი აპარატურის ფუნქციური გაუმჯობესების ან/და სათადარიგო ნაწილების შესყიდვისათვის, აუცილებელი სახსრებით უზრუნველყოფა.

2022 წლის „სსიპ - უმაღლესი საგანმანათლებლო დაწესებულებების დამოუკიდებელი სამეცნიერო-კვლევითი ერთეულების მატერიალურ ტექნიკური ბაზის განახლების ხელშეწყობის კონკურსზე“ სსიპ - შოთა რუსთაველის საქართველოს ეროვნულ სამეცნიერო ფონდში პროგრამის მონაწილე სამეცნიერო-კვლევითი ერთეულების მიერ წარდგენილი იყო 62 პროექტი. საკონკურსო ბიუჯეტის გათვალისწინებით (1,500,000.00 ლარი), საკონკურსო კომისიამ დასაფინანსებლად შეარჩია 41 პროექტი, ჯამური ბიუჯეტით 1,499,751.00 ლარი. აქედან 18 პროექტისათვის მოხდა ბიუჯეტის კორექტირება კომისიის რეკომენდაციისა და პროექტის ავტორის თანხმობის საფუძველზე. პროექტების შესახებ შეფასებების ნახვა შესაძლებელია გრანტების მართვის ერთიან სისტემა GMUS-ში.

მეცნიერების პოპულარიზაციის ხელშეწყობის მიზნით, საქართველოს განათლებისა და მეცნიერების სამინისტრო ყოველწლიურად ორგანიზებას უწევს სხვადასხვა სახის სამეცნიერო-შემეცნებითი ღონისძიებების ჩატარებას, რომელშიც მონაწილეობას იღებენ უმაღლესი საგანმანათლებლო დაწესებულებები, სამეცნიერო-კვლევითი ცენტრები და სხვა ორგანიზაციები. 2022 წელს "მეცნიერების პოპულარიზაციის პროგრამის" ფარგლებში გაიმართა რამდენიმე ფართო მასშტაბიანი ღონისძიება:

11 თებერვალს ჩატარდა მეცნიერ ქალთა და გოგონათა საერთაშორისო დღის აღსანიშნავი ღონისძიება, რომელსაც ესწრებოდნენ შოთა რუსთაველის ეროვნული სამეცნიერო ფონდის მიერ 2021 წელს გამოცხადებული კონკურსების გამარჯვებული ახალგაზრდა ქალი მეცნიერები, კონკურსის „ლეონარდო და ვინჩი“ გამარჯვებული მოსწავლეები, 2020-2021 წლის ინოვაციის ათასწლეულის კონკურსების გამარჯვებული გოგონები და მასწავლებლის სახლის პროგრამის „ჩხირკედელა“ მონაწილე მოსწავლეები.

10 მაისს დაბა აბასთუმანში, აბასთუმნის ობსერვატორიაში გაიმართა ობსერვატორიის საიუბილეო და ასტრონომიის დღის აღსანიშნავი ღონისძიება, რომელიც მოიცავდა სხვადასხვა უნივერსიტეტების სამეცნიერო - პოპულარულ მოხსენებებს და სასტენდო პრეზენტაციებს.

7 მაისს ალერგიის, ასთმისა და იმუნოლოგიის საქართველოს XI  ეროვნულ კონგრესის, ასთმისა და ფქოდის VII ევროპული კონგრესს, I საერთაშორისო კონგრესის  “კორონავირუსული ინფექცია (COVID-19): პრევენცია, დიაგნოსტიკა, მკურნალობა და რეაბილიტაცია” ფარგლებში გაიმართა მეცნიერების პოპულარიზაციის პროგრამით მხარდაჭერილი სკოლა/კონფერენცია "მოლეკულური ალერგოლოგია და ვაქცინაცია".

მაის-ივნისში გამყოფი ხაზის სოფლის სკოლებში განახორციელდა პროექტი „მეცნიერების პოპულარიზაცია გამყოფ ხაზთან მდებარე სკოლებში“, რომელიც მიზნად ისახავდა სკოლის მოსწავლეებში მეცნიერების სხვადასხვა დარგის შესახებ ცნობიერების ამაღლებას. პროექტის ფარგლებში ქართველმა მეცნიერებმა ჩაატარეს ინტერაქტიული ლექციები: ანთროპოლოგიის, პალინოლოგიისა და არქეოლოგიის შესახებ.

5 ივლისს ქ. ბათუმში ჩატარდა სამეცნიერო-საგანმანათლებლო ღონისძიება - „საზღვაო ქვეყნების ლურჯი პოლიტიკა“, რომლის ფარგლებში წარმოდგენილი იყო შავი ზღვისა და ზღვისპირა რეგიონების ბიომრავალფეროვნების, ეკოლოგიის, ბუნებრივი რესურსების, კლიმატის, სოციალურ-ეკონომიკური, პოლიტიკური, კულტურულ-ისტორიული და სხვა მიმართულებით არსებული უახლესი სამეცნიერო კვლევების პრეზენტაცია, გამოფენები, კონფერენცია, ვორკშოპები, შემეცნებითი ვიქტორინები, ექსპერიმენტები მოსწავლეებისათვის და სხვა აქტივობები.

**მეცნიერების პოპულარიზაციის პროგრამი**ს ფარგლებში თსუ არნოლდ ჩიქობავას სახელობის ენათმეცნიერების ინსტიტუტმა ქართული დიასპორის მოსწავლეებისათვის ჩაატარა კონკურსი – „ქართული ანბანის ელჩები“. კონკურსის მიზანია საზღვარგარეთ მცხოვრებ ქართველ მოსწავლე-ახალგაზრდებში ქართული ანბანის შესახებ ცნობიერების ამაღლება და ქართული ენის ცოდნის განმტკიცება. დეკემბერში გაიმართა გამარჯვებული კონკურსანტების საზეიმო დაჯილდოების ცერემონია.

2022 წლის 2-4 ნოემბერს საქართველოში პირველად ჩატარდა „ღია მეცნიერების ფორუმი“, რომელიც სამმხრივი შეხვედრის ფორმატში - ევროკომისიისა და ევროპის ღია მეცნიერების ღრუბლის ასოციაციის მონაწილეობით გაიმართა. ფორუმის პირველ დღეს მონაწილეებმა განიხილეს ღია მეცნიერების ეროვნული პოლიტიკისა და სტრატეგიის სამუშაო დოკუმენტი, ევროპის ღია მეცნიერების ღრუბლის შექმნაში საქართველოს მონაწილეობის საკითხი და ამ მიმართულებით სამომავლო პერსპექტივები.

ფორუმის ფარგლებში 2022 წლის 3 ნოემბერს, თსუ ეროვნულ სამეცნიერო ბიბლიოთეკაში ჩატარდა  EOSC-ის ელჩებისთვის ტრენინგი, სადაც ევროპის ღია მეცნიერების ღრუბელთან თავსებადი პლატფორმების შემქმნელებმა და ექსპერტებმა ევროპიდან, მათი საუკეთესო გამოცდილება გაუზიარეს. ფორუმის ფარგლებში ასევე გაიმართა მრგვალი მაგიდა.

2022 წლის 4 ნოემბერს ქ. გორში, გორის სახელმწიფო უნივერსიტეტის ციფრული ჰუმანიტარიის ცენტრში, რომელიც მიმდინარე წლის 31 ოქტომბერს საქართველოს განათლებისა და მეცნიერების მინისტრმა მიხელ ჩხენკელმა გახსნა, ცენტრსა და გოეთეს სახელობის ფრანკფურტის უნივერსიტეტის ემპირიული ენათმეცნიერების ინსტიტუტს შორის თანამშრომლობის მემორანდუმი გაფორმდა.

**2022 წლის დეკემბერში მეცნიერების პოპულარიზაციის პროგრამი**ს ფარგლებში სსიპ - მწერალთა სახლმა გამოაცხადა სამეცნიერო ზღაპრების კონკურსი „ფასკუნჯი“.

**სსიპ -** **შოთა რუსთაველის საქართველოს ეროვნული სამეცნიერო ფონდის** მიერ 2023 წელს სამეცნიერო გარანტების გაცემისა და კვლევების ხელშეწყობის მიზნით (პროგრამული კოდი 32 05 01 02) განხორციელდა 19 საგრანტო კონკურსი და 2 ქვეპროგრამა, რომლის საფუძველზეც მეცნიერების ყველა მიმართულებით დაფინანსდა ჯამში 485 საპროექტო განაცხადი, 1593 მკვლევარი, მათ შორის 634 ახალგაზრდა მეცნიერი. საგრანტო დაფინანსების ბენეფიციართა გენდერული ჭრილი: ბენეფიციართა საერთო რაოდენობიდან 54.4% ქალია და 45.6% კაცი, ხოლო საგრანტო პროექტის ხელმძღვანელთა შორის 46% ქალია და 54% კაცი.

დაფიქსირდა ბენეფიციარ მკვლევართა რაოდენობის 11,7% -იანი ზრდა 2022 წელთან შედარებით. საერთო წარმატების ინდექსმა შეადგინა 29.6%. მრავალწლიანი ფუნდამენტური კვლევების სამეცნიერო მიმართულებების ჭრილში 2023 წელს დაფინანსებულ პროექტებს შორის ყველაზე მაღალი წარმატების ინდექსი დაფიქსირდა ზუსტი მეცნიერებებისა და ინჟინერიის მიმართულებით - 41%.

ინდივიდუალური კვლევითი გრანტით დაფინანსდა 111 ახალგაზრდა მეცნიერი (პოსტდოქტორი, დოქტორანტი და მაგისტრანტი).

მეცნიერების ინტერნაციონალიზაციის, საერთაშორისო თანამშრომლობის გასაფართოებლად და ევროპის წამყვან სამეცნიერო ცენტრებში კვლევების განსახორციელებლად საგრანტო დაფინანსება მოიპოვა 29 მკვლევარმა.

საქართველოში შექმნილი ახალი ცოდნის დისემინაციისა და კომუნიკაციის მიზნით საგრანტო დაფინანსება გაიცა 35 მონოგრაფიის გამოსაცემად, ხოლო სამეცნიერო ინფორმაციის გაცვლისა და ახალი ცოდნის გაზიარების ხელშესაწყობად, საქართველოს მეცნიერების საერთაშორისო ხილვადობისა და ცნობადობის ამაღლების უზრუნველსაყოფად საგრანტო დაფინანსება გაიცა 22 საერთაშორისო სამეცნიერო ღონისძიების ორგანიზებისათვის.

2023 წელს ჯამურად გაიცა 25 პრემია და სტიპენდია, მათ შორის 1 სპეციალური პრემია ქალი მეცნიერებისათვის. ეს პრემიები და სტიპენდიები მიზნად ისახავს ქართული მეცნიერების ღვაწლის აღიარებასა და მეცნიერების პოპულარიზაციას.

ფონდის ფინანსური მხარდაჭერით განხორციელებული კვლევების საფუძველზე 2023 წელს საერთაშორისო რეფერირებად, რეცენზირებად ჟურნალებში ქართველი მეცნიერების (თანა)ავტორობით გამოქვეყნდა 173 პუბლიკაცია.

„სამეცნიერო კვლევების ხელშეწყობის“ პროგრამის, მე-3 ქვეპროგრამის „სსიპ - უმაღლესი საგანმანათლებლო დაწესებულებების დამოუკიდებელი სამეცნიერო-კვლევითი ერთეულების მატერიალურ-ტექნიკური ბაზის განახლების ხელშეწყობის ქვეპროგრამის ფარგლებში პროგრამის მონაწილე სამეცნიერო-კვლევითი ერთეულების მიერ სსიპ - შოთა რუსთაველის საქართველოს ეროვნულ სამეცნიერო ფონდში საკონკურსოდ წარდგენილი იყო 53 პროექტი. საკონკურსო კომისიამ დასაფინანსებლად შეარჩია 40 პროექტი, ჯამური ბიუჯეტით 1 499 916.00 ლარი.

„წარმატებულ მოსწავლეთა წახალისების“ პროგრამის „საერთაშორისო სასწავლო ოლიმპიადების“ ქვეპროგრამა ფარგლებში სსიპ - შოთა რუსთაველის საქართველოს ეროვნულ სამეცნიერო ფონდმა უზრუნველყო ფიზიკის (IPhO 53), ინფორმატიკის (IOI 35), მათემატიკის (IMO 64), ბიოლოგიის (IBO 34) და ქიმიის (IChO 55) საერთაშორისო სასწავლო ოლიმპიადებზე 23 ნაკრები გუნდის წარდგენა. 2023 წელს საქართველოს ნაკრები გუნდების ჯამური მონაპოვარია მოპოვებულია 16 ჯილდო: 1 ოქრო, 4 ვერცხლი, 9 ბრინჯაო და 2 საპატიო სიგელი.

ასევე, 2023 წელის 8-14 სექტემბერს ქალაქ ქუთაისში ჩატარდა სრულიად ევროპის მე-7 ახალგაზრდულ ოლიმპიადა ინფორმატიკაში. ოლიმპიადაში საქართველოს სახელით მონაწილეობა მიიღო 4 გუნდმა და ჯამურად მოპოვებულია 6 ვერცხლის მედალი და 2 სიგელი.

~~საქართველოს განათლებისა და მეცნიერების სამინისტროს მენეჯმენტის დაკვეთით,~~ **~~საგანმანათლებლო კვლევების ეროვნულმა ცენტრმა~~** ~~(შემდგომში - ცენტრი) საანგარიშო პერიოდში დაასრულა სამი მასშტაბური შეფასება:~~

* ~~მესამე თაობის სასწავლო გეგმის შეფასება;~~
* ~~სასკოლო სახელმძღვანელოების შეფასება სწავლების პრაქტიკაზე დაყრდნობით;~~
* ~~მასწავლებლის პროფესიული განვითარებისა და კარიერული წინსვლის სქემის შეფასება.~~

~~საგანმანათლებლო კვლევების ეროვნულმა ცენტრმა 8 დეკემბერს ჩაატარა კონფერენცია: კვლევა განათლების პოლიტიკის მხარდასაჭერად - სასკოლო განათლების გამოწვევები,~~~~სადაც წარადგინა სამივე კვლევის შედეგები.~~

~~ცენტრი ამჟამად აგრძელებს სასკოლო სახელმძღვანელოების კომპლექსურ შეფასებას - სწავლების პრაქტიკაზე დაყრდნობით სახელმძღვანელოების შეფასების შემდეგ, დაიგეგმა სასკოლო სახელმძღვანელოების გრიფირების წესის შეფასება, ასევე საერთაშორისო პრაქტიკის ანალიზი; ცენტრი ამ ეტაპზე აქტიურად მუშაობს ამ საკითხებზე; ცენტრი ასევე მუშაობს სასკოლო განათლების დაფინანსების პროექტზე, რომლისთვისაც მოსამზადებელი სამუშაოები~~ *~~აქტიურ ფაზაში~~* ~~შევიდა.~~

**~~1. მესამე თაობის ეროვნული სასწავლო გეგმის დანერგვის პროცესის შეფასება~~**

~~კვლევის მიზანს წარმოადგენდა საქართველოში~~ *~~მესამე თაობის სასწავლო გეგმის დანერგვის პროცესის ეფექტურობის შეფასება.~~*~~კვლევაში ნაცადია,~~ ~~ესგ-ს დანერგვასთან დაკავშირებული გამოწვევების შესახებ განსხვავებული მოსაზრებების და პოზიციების შეჯერება, კონსტრუქციული დიალოგის ფორმირება და სისტემური ხედვის ჩამოყალიბება რეფორმის წარმატებით განხორციელებასთან დაკავშირებით. კვლევაში გამოყენებულია~~ *~~თვისებრივი და რაოდენობრივი კვლევის დიზაინი.~~*

* ***~~თვისებრივი კვლევა~~*** ~~აერთიანებს განათლების სფეროს ექსპერტების, სამივე თაობის ეროვნული სასწავლო გეგმის კონცეფციის შემქმნელების, რეფორმის განმახორციელებელი გუნდის წარმომადგენლების, ესგ-ს დანერგვის მხარდამჭერი ჯგუფების, განათლების სისტემის სხვადასხვა სტრუქტურული ერთეულის, დონორი ორგანიზაციების, განათლების სფეროში მოღვაწე არასამთავრობო ორგანიზაციების, სკოლის დირექტორების, მასწავლებლების, მშობლებისა და მოსწავლეების მოსაზრებებს. დისკუსიებისა და ინტერვიუების სერია 2023 წლის ზაფხულში განხორციელდა და საერთო ჯამში 100-ზე მეტ რესპონდენტს მოიცავს.~~
* ***~~რაოდენობრივი~~*** ~~კვლევაში მონაწილეობა მიიღო 10400-მა მასწავლებელმა და 640-მა დირექტორმა. კვლევის მონაწილეების შერჩევა დაეყრდნო მრავალსაფეხურიან შერჩევის პროცედურას.~~

 ~~ანგარიშში კვლევის შედეგები სამ ნაწილად არის წარმოდგენილი:~~

* ~~პირველ ნაწილში მოკლედ არის შეჯამებული კვლევის ძირითადი მიგნებები და რეკომენდაციები.~~
* ~~მეორე ნაწილში სამ თავად არის აღწერილი მესამე თაობის ეროვნული სასწავლო გეგმის სხვადასხვა დაინტერესებულ მხარესთან დისკუსიის შედეგები. პირველი თავი კონცეფციას და მასთან დაკავშირებულ კრიტიკას მიმოიხილავს, მეორე თავში აღწერილია ესგ-ს დანერგვის სტრატეგია და განხორციელების მიდგომები, ისევე როგორც შეჯერებულია რესპონდენტების კრიტიკული მოსაზრებები ამ საკითხებთან დაკავშირებით. მესამე თავში განხილულია რესპონდენტების აზრი რეფორმის სავარაუდო შედეგების შესახებ სკოლის, კლასის და მოსწავლის დონეზე.~~
* ~~ანგარიშის ბოლო ნაწილში განხილულია მასწავლებელთა და დირექტორთა გამოკითხვისა და სკოლის საზოგადოებასთან კვლევის პირველადი მიგნებების ვალიდაციის შედეგები. ანგარიში განთავსებულია ცენტრის ვებგვერდზე:~~ ~~https://www.ncer.gov.ge~~

**~~2. მასწავლებლის პროფესიული განვითარებისა და კარიერული წინსვლის სქემის შეფასება.~~**

~~კვლევა შეეხება მასწავლებლის პროფესიული განვითარებისა და კარიერული დაწინაურების სქემის შემუშავებას, განხორციელებას, შედეგებსა და მის მიმართ სასკოლო საზოგადოების დამოკიდებულებებს.~~ *~~კვლევის მიზანია,~~* ~~შეაფასოს სქემის ეფექტიანობა, გამოკვეთოს მისი ძლიერი და გასაუმჯობესებელი ასპექტები, დაინტერესებულ მხარეებს შესთავაზოს არსებული გამოწვევების გადაჭრის გზები და ამით ხელი შეუწყოს სქემის დახვეწასთან დაკავშირებით ინფორმირებული, მტკიცებულებებზე დაფუძნებული გადაწყვეტილების მიღებას. კვლევის საგანი კვლევა შემოიფარგლება მასწავლებლის პოლიტიკის მხოლოდ იმ განზომილებებით, რომლებიც მასწავლებლის პროფესიული განვითარებისა და კარიერული დაწინაურების სქემის რეგულირების სფეროებს წარმოადგენს. ესენია:~~ *~~მასწავლებლობის უფლების მოპოვება; მასწავლებლის პროფესიული განვითარება; მასწავლებლის შეფასება; მასწავლებლის უფლება-მოვალეობები; მასწავლებლის კარიერული დაწინაურების არხები; სკოლის უფლება-მოვალეობები.~~*

**~~კვლევის მეთოდოლოგია:~~** ~~კვლევა აერთიანებს როგორც თვისებრივი, ასევე რაოდენობრივი კვლევის ტექნიკას, თეორიებს და კონცეპტუალურ ჩარჩოებს. რაოდენობრივი მონაცემებისა და ინდივიდუალური პერსპექტივების ინტეგრირებით, ნაცადია საკვლევი თემის უფრო სიღრმისეული შესწავლა.~~

~~კვლევის თვისებრივი კომპონენტის მიზანი სქემის შეფასების ჩარჩოს კონტექსტუალიზება იყო. თვისებრივი კომპონენტის ამოცანა იყო სასკოლო საზოგადოებისთვის აქტუალური საკითხების გამოკვეთა და აღწერა მასწავლებლის, დირექტორის, რესურსცენტრების ხელმძღვანელების და პოლიტიკის შემუშავებასა და განხორციელებაში ჩართული პირების პერსპექტივიდან. შესაბამისად, მონაცემები შეგროვდა ფენომენოლოგიური ინტერვიუების საშუალებით. თვისებრივი კვლევის ფარგლებში, სულ 18 ინტერვიუ და 2 ფოკუსჯგუფი ჩატარდა. თვისებრივი კვლევიდან მიღებული ინფორმაციისა და ლიტერატურის ანალიზის ურთიერთშეჯერების საფუძველზე გამოიკვეთა სქემის შეფასების კრიტერიუმები. ამ კრიტერიუმების შესახებ მასწავლებელთა და დირექტორთა შეხედულებების, წარმოდგენებისა და გამოცდილების შესწავლის მიზნით, შეიქმნა რაოდენობრივი კვლევის ინსტრუმენტები (მასწავლებლის კითხვარი, დირექტორის კითხვარი), რომლებმაც საკვლევი საკითხის შესახებ სანდო და ვალიდური ინფორმაციის შეგროვება უზრუნველყო.~~

**~~შერჩევა:~~** ~~რაოდენობრივი კვლევისთვის ორსაფეხურიანი შერჩევის პროცედურით (სტრატიფიცირებული შერჩევა, მარტივი შემთხვევითი შერჩევა) 662 სკოლა შეირჩა. კვლევაში სულ მონაწილეობა მიიღო 6814-მა მასწავლებელმა და 286-მა დირექტორმა.~~

**~~კვლევის ანგარიშის სტრუქტურა:~~** ~~ანგარიში იწყება კვლევის შეჯამებით, სადაც აღწერილია კვლევის ძირითადი მიგნებები; კვლევის დეტალური ანგარიში წარმოდგენილია ექვს თავად. ესენია: 1. მასწავლებლის პოლიტიკის შემუშავება და განხორციელება; 2. მასწავლებლის პროფესიაში შესვლა; 3. პროფესიული განვითარება; 4. მასწავლებლის შეფასება; 5. კარიერული წინსვლა; 6. სკოლის უფლება-მოვალეობები.~~

~~ანგარიში განთავსებულია ცენტრის ვებგვერდზე:~~ **~~<https://www.ncer.gov.ge>~~**

**~~3. სასკოლო სახელმძღვანელოების კომპლექსური შეფასება~~**

*~~სასკოლო სახელმძღვანელოების კომპლექსური შეფასება რამდენიმე ნაწილისგან შედგება, მათ შორისაა: სასკოლო სახელმძღვანელოების შეფასება სწავლების პრაქტიკაზე დაყრდნობით, სასკოლო სახელმძღვანელოების გრიფირების წესის ანალიზი და საერთაშორისო პრაქტიკის ანალიზი.~~*

~~ამ ეტაპზე დასრულებულია სასკოლო სახელმძღვანელოების შეფასება სწავლების პრაქტიკაზე დაყრდნობით;~~~~კვლევაში,~~ *~~სწავლების პრაქტიკაზე დაფუძნებული~~* ~~შეფასებით, იდენტიფიცირებულია სწავლების სხვადასხვა საფეხურზე, სხვადასხვა საგანსა თუ საგნობრივ ჯგუფში, სახელმძღვანელოებთან დაკავშირებული გამოწვევები;~~~~შეფასებულია, რამდენად აკმაყოფილებს არსებული სახელმძღვანელოები ხარისხის, შესაბამისობისა და ინკლუზიურობის მაღალ სტანდარტებს.~~

**~~კვლევის მეთოდოლოგია:~~** ~~კვლევის მიზნების მისაღწევად გამოყენებულია როგორც რაოდენობრივი, ასევე თვისებრივი კვლევის დიზაინი.~~~~კვლევის თვისებრივ ნაწილში, აკადემიური სფეროს წარმომადგენელთა მრავალფეროვანი ჯგუფი და გრიფირების პროცესში ჩართული ექსპერტები მონაწილეობდნენ. ამგვარმა მიზნობრივმა შერჩევამ სხვადასხვა პერსპექტივის გათვალისწინებისა და კვლევის მიგნებების ვალიდაციის შესაძლებლობა მოგვცა. მასწავლებლები (როგორც კვლევის ძირითადი სამიზნე ჯგუფი) მონაწილეობდნენ, როგორც რაოდენობრივ, ისე თვისებრივ კვლევაში. ჯამურად, თვისებრივ კვლევაში 100-მდე ადამიანი მონაწილეობდა. რაოდენობრივ კვლევაში მონაწილეობდა 24069 პედაგოგი. რაოდენობრივი კვლევის საშუალებით სულ შეფასდა სულ შეფასდა 185 სახელმძღვანელო. კვლევის ფარგლებში დამატებით გაანალიზდა ახლადგრიფირებული სახელმძღვანელოები, რომლებიც სწავლების პრაქტიკაში ჯერ არ არის გამოყენებული. ეს სახელმძღვანელოები შეფასდა იმპრესიონისტული /შთაბეჭდილებითი მეთოდით. ამ მეთოდით სულ შეფასდა 58 ახლადგრიფირებული სახელმძღვანელო~~~~[[1]](#footnote-1)~~~~. მომზადდა კვლევის დეტალური ანგარიში; ამ ეტაპზე მიმდინარეობს კვლევის მეორე ნაწილი, რომელიც მიზნად ისახავს გრიფირების წესის კომპლექსურ შეფასებას. კვლევა ძირითადად ეყრდნობა თვისებრივი კვლევის დიზაინს. კვლევაში ჩართულია მრავალფეროვანი სამიზნე ჯგუფები: გრიფირებაზე პასუხისმგებელი ინსტიტუცია, გამომცემლები, ავტორები, მასწავლებლების, სკოლის დირექტორები მშობლები. პარალელურად მიმდინარეობს~~ *~~სამაგიდე კვლევა,~~* ~~რომელიც მიზნად ისახავს სასკოლო განათლების გრიფირების საერთაშორისო პრაქტიკის ანალიზს. კვლევის გაერთიანებული ანგრიში ხელმისაწვდომი გახდება 2024 წლის აპრილში.~~

~~4. კონფერენცია: კვლევა განათლების პოლიტიკის მხარდასაჭერად - სასკოლო განათლების გამოწვევები~~

~~საგანმანათლებლო კვლევების ეროვნულმა ცენტრმა 8 დეკემბერს ჩაატარა კონფერენცია: კვლევა განათლების პოლიტიკის მხარდასაჭერად - სასკოლო განათლების გამოწვევები. კონფერენციას განათლების სისტემის, სასკოლო საზოგადოების, საგანმანათლებლო ორგანიზაციების წარმომადგენლები ესწრებოდნენ.~~

~~კონფერენციის ფარგლებში ცენტრის მკვლევრებმა შემდეგი კვლევების დეტალური ანგარიშები წარადგინეს:~~

* ~~[მესამე თაობის ეროვნული სასწავლო გეგმის დანერგვის პროცესის შეფასება](https://www.ncer.gov.ge/post/%E1%83%9B%E1%83%94%E1%83%A1%E1%83%90%E1%83%9B%E1%83%94-%E1%83%97%E1%83%90%E1%83%9D%E1%83%91%E1%83%98%E1%83%A1-%E1%83%A1%E1%83%90%E1%83%A1%E1%83%AC%E1%83%90%E1%83%95%E1%83%9A%E1%83%9D-%E1%83%92%E1%83%94%E1%83%92%E1%83%9B%E1%83%98%E1%83%A1-%E1%83%A8%E1%83%94%E1%83%A4%E1%83%90%E1%83%A1%E1%83%94%E1%83%91%E1%83%90%22%20%5Ct%20%22_self)~~
* ~~[მასწავლებლის პროფესიული განვითარებისა და კარიერული წინსვლის სქემის შეფასება ​](https://www.ncer.gov.ge/post/%E1%83%9B%E1%83%90%E1%83%A1%E1%83%AC%E1%83%90%E1%83%95%E1%83%9A%E1%83%94%E1%83%91%E1%83%9A%E1%83%9D%E1%83%A1-%E1%83%9E%E1%83%A0%E1%83%9D%E1%83%A4%E1%83%94%E1%83%A1%E1%83%98%E1%83%A3%E1%83%9A%E1%83%98-%E1%83%92%E1%83%90%E1%83%9C%E1%83%95%E1%83%98%E1%83%97%E1%83%90%E1%83%A0%E1%83%94%E1%83%91%E1%83%98%E1%83%A1%E1%83%90-%E1%83%93%E1%83%90-%E1%83%99%E1%83%90%E1%83%A0%E1%83%98%E1%83%94%E1%83%A0%E1%83%A3%E1%83%9A%E1%83%98-%E1%83%AC%E1%83%98%E1%83%9C%E1%83%A1%E1%83%95%E1%83%9A%E1%83%98%E1%83%A1-%E1%83%A1%E1%83%A5%E1%83%94%E1%83%9B%E1%83%98%E1%83%A1-%E1%83%A8%E1%83%94%E1%83%A4%E1%83%90%E1%83%A1%E1%83%94%E1%83%91%E1%83%90%22%20%5Ct%20%22_self)~~

~~საგანმანათლებლო კვლევების ეროვნულმა ცენტრმა, ასევე, წარადგინა  სასკოლო სახელმძღვანელოების შეფასების პირველი ეტაპის (სწავლების პრაქტიკაზე დაფუძნებით შეფასება) შუალედური შედეგები.~~

**~~5. სასკოლო განათლების დაფინანსების მოდელი~~**

~~ზოგადსაგანმანათლებლო სკოლების დაფინანსების ახალი მოდელი არის ვრცელი, მრავალკომპონენტიანი პროექტი, რომლის მიზანია ზოგადი განათლების სისტემის დაფინანსების ახალი, თანასწორობასა და ხელმისაწვდომობაზე დაფუძნებული, ეფექტიანი მოდელის შემუშავება, რომელიც თანხვედრაში იქნება სკოლის სპეციფიკურ მოთხოვნებთან და ხელს შეუწყობს სათანადო რეფორმების გატარებასა და საგანმანათლებლო პოლიტიკის განხორციელებას.~~

~~პროექტი შედგება სამი ეტაპისგან (თითოეული ეტაპი ეფუძნება წინა ეტაპზე მოპოვებულ შედეგებს):~~

* ~~ზოგადსაგანმანათლებლო სკოლების დაფინანსების არსებული მოდელის შეფასება;~~
* ~~დაფინანსების ახალი მოდელის შექმნა, მათემატიკური მოდელირება და ვალიდაცია;~~
* ~~პილოტირებისა და დანერგვის შედეგების შეფასება.~~

~~ამ ეტაპისთვის, ზოგადსაგანმანათლებლო სკოლების დაფინანსების არსებული მოდელის კომპლექსური შეფასებისთვის შემუშავებულია კვლევის კონცეფცია, რომელიც აღწერს ზოგადი განათლების დაფინანსების არსებული მოდელის შეფასების მეთოდოლოგიას, შეფასების კონცეპტუალურ ჩარჩოსა და კვლევის დიზაინს. ზოგადი განათლების დაფინანსების არსებული მოდელის შეფასებისთვის გამოყენებულია საჭიროებების შეფასების მეთოდოლოგია და მრავალდონიანი ანალიზი. დაგეგმილი კვლევა კომპლექსურია, როგორც გამოყენებული მეთოდების, ისე სამიზნე ჯგუფის მრავალფეროვნების გათვალისწინებით.~~

**~~საერთაშორისო პრაქტიკის მიმოხილვა:~~** ~~დასრულებულია~~ ~~სამაგიდე კვლევა; მომზადდა დოკუმენტი, რომელიც მოიცავს სკოლების დაფინანსების საერთაშორისო პრაქტიკის ანალიზის, ასევე, სკოლის დაფინანსების ეფექტურობისა და ეფექტიანობის შეფასების პრაქტიკის ანალიზსა და სკოლების დაფინანსებაზე არსებული უახლესი კვლევების მიმოხილვას.~~

**~~დოკუმენტაციის ანალიზი:~~** ~~ამ ეტაპზე იგეგმება სკოლების დაფინანსების მოდელის არსებული პრაქტიკის ანალიზი, განათლებისა და მეცნიერების სამინისტროს მიერ მოწოდებულ დოკუმენტაციაზე დაყრდნობით.~~

**საგანმანათლებლო კვლევების ეროვნული ცენტრი** (**NCER**)

საქართველოს განათლებისა და მეცნიერების სამინისტროსთან შეთანხმებით, **საგანმანათლებლო კვლევების ეროვნულმა ცენტრმა** (**NCER**) საანგარიშო პერიოდში მუშაობდა შემდგომ მასშტაბური პროექტებზე:

* ზოგადსაგანმანათლებლო სკოლების დაფინანსების ახალი მოდელის შექმნა
* სასკოლო სახელმძღვანელოების შეფასება; ნაწილი 2: სასკოლო სახელმძღვანელოების გრიფირების პროცესის შეფასება
* ეთნიკური უმცირესობების განათლება: არსებული გამოწვევების კომპლექსური ანალიზი
* საერთაშორისო შეფასებები: TIMSS ლონგიტიდური კვლევა; PISA - საპილოტე კვლევა

**1. ზოგადსაგანმანათლებლო სკოლების დაფინანსების ახალი მოდელის შექმნა**

ზოგადსაგანმანათლებლო სკოლების დაფინანსების ახალი მოდელი არის ვრცელი, მრავალკომპონენტიანი პროექტი, რომლის მიზანია ზოგადი განათლების სისტემის დაფინანსების ახალი, თანასწორობასა და ხელმისაწვდომობაზე დაფუძნებული, ეფექტიანი მოდელის შემუშავება, რომელიც თანხვედრაში იქნება სკოლის სპეციფიკურ მოთხოვნებთან და ხელს შეუწყობს სათანადო რეფორმების გატარებასა და საგანმანათლებლო პოლიტიკის განხორციელებას.

კვლევის ფარგლებში მომზადდა შემდეგი შუალედური ანგარიშები:

1. სკოლების დაფინანსების ბაზების სტატისტიკური ანალიზი (ანგარიში: ,,როგორ აფინანსებს სახელმწიფო სკოლებს“)
2. სკოლების კომუნალური ხარჯების ანალიზი (ანგარიში: ,,School Utility Cost Analysis“)
3. ზოგადსაგანმანათლებლო სკოლების დაფინანსების საერთაშორისო პრაქტიკების ანალიზი ( ანგარიში: „Review of International practice of School Funding and related research findings “)
4. ­სასკოლო ქსელები - საერთაშორისი პრაქტიკების ანალიზი (ანგარიში: „School Network Restructuring“)
5. სსსმ მოსწავლეების დაფინანსების არსებული პრაქტიკის ანალიზი
6. სკოლების ქსელების რესტრუქტურიზაციის საჭიროების ანალიზი.
* ზოგად განათლებაში სასკოლო ქსელების კვლევა: ადმინისტრაციულად შერწყმული სკოლები;
* კლას-კომპლექტებით სწავლების პრაქტიკა საქართველოში
1. დაფინანსების არსებული მოდელის გავლენა რესურსების ხელმისაწვდომობაზე (მონაცემთა შეგროვება დასრულებულია, მიმდინარეობს ანალიზი)

2025 წლის პირველ ნახევარში დაგეგმილია დაფინანსების წესის მათემატიკური მოდელირება და ვალიდაცია. დაწყებულია ინტენსიური კონსულტაციები რელევანტურ აქტორებთან. 2025 წლის სექტემბრიდან დაგეგმილია შეთანხმებული მოდელის პილოტირება შერჩეულ საპილოტე სკოლებში.

**2. სასკოლო სახელმძღვანელოების კომპლექსური შეფასება: ნაწილი 2: სასკოლო სახელმძღვანელოების გრიფირების პროცესის შეფასება**

სასკოლო სახელმძღვანელოების კომპლექსური შეფასება ორი ნაწილისგან შედგება, პირველი ნაწილი: სასკოლო სახელმძღვანელოების შეფასება სწავლების პრაქტიკაზე დაყრდნობით, შესრულდა 2023 წელს, ხოლო მეორე ნაწილი: სასკოლო სახელმძღვანელოების გრიფირების წესის ანალიზი და საერთაშორისო პრაქტიკის ანალიზი დასრულდა 2024 წელს.

გრიფირების პროცესის შეფასების კვლევა მიზნად ისახავს გრიფირების წესის კომპლექსურ შეფასებას. კვლევა ძირითადად ეყრდნობა თვისებრივი კვლევის დიზაინს. კვლევაში აქტიურად ჩართულნი იყვნენ აკადემიური სფეროს წარმომადგენლები, განათლების ექსპერტები, განათლების პოლიტიკის განმსაზღვრელი პირები, გრიფირების პროცესში ჩართული ექსპერტები, განათლების, მეცნიერებისა და ახალგაზრდობის სამინისტროს შესაბამისი სამსახურების წარმომადგენლები, გამომცემლები, ავტორები, მასწავლებლები. ამგვარმა მიზნობრივმა შერჩევამ სხვადასხვა პერსპექტივის გათვალისწინებისა და კვლევის მიგნებების ვალიდაციის შესაძლებლობა მოგვცა. მომზადდა კვლევის ანგარიში და გადაეცა განათლების, მეცნიერებისა და ახალგაზრდობის სამინისტროს შიდა მოხმარებისთვის.

**3. ეთნიკური უმცირესობების განათლება: არსებული გამოწვევების კომპლექსური ანალიზი**

კვლევის მიზანია განათლების სფეროში ეთნიკური უმცირესობების წინაშე მდგარი გამოწვევების ანალიზი. ეს არის მრავალკომპონენტიანი კვლევა, რომელიც წარმოაჩენს სფეროს წინაშე არსებულ გამოწვევებსა დ აპრობლემებს. კვლევის პირველ ეტაპი მიმართული იყო ქართულ ენაში მომზადების საგანმანათლებლო პროგრამის (ე. წ. 1+4 პროგრამა) ეფექტიანობის შეფასებაზე. 2024 წელსვე მომზადდა სახელმწიფო შეფასების „ქართული, როგორც მეორე ენა“ (მე-7 კლასი) კვლევის ინსტრუმენტები, ჩატარდა პილოტირება, რომლის შედეგებზე დაყრდნობთ დაიხვეწა კვლევისთვის შერჩეული ინსტრუმენტები.

2025 წელს ცენტრს დაგეგმილი აქვს სახელმწიფო შეფასების „ქართული, როგორც მეორე ენა“ ძირითადი ეტაპის ჩატარება, ასევე სკოლამდელი განათლების და ბილინგვური პროგრამების ანალიზი და ეთნიკური უმცირესობების განათლების პოლიტიკის მექანიზმებისა და შედეგების შემაჯამებელი ანალიზი (კვლევის ბოლო ეტაპი). შედეგად შეიქმნება ეთნიკური უმცირესობების განათლების ჰოლისტური სურათი, რაც განათლების პოლიტიკის დამგეგმავ პირებს კვლევებზე დაფუძნებული გადაწყვეტილებები მიღების საშუალებას მისცემს.

4. **საერთაშორისო შეფასებები:**

**TIMSS ლონგიტიდური კვლევა.** ეს კვლევა ტარდება საგანმანათლებლო მიღწევების შეფასების საერთაშორისო ასოციაციის (IEA) ეგიდით. შეფასების საერთაშორისო ასოციაცია არის საერთაშორისო დამოუკიდებელი ორგანიზაციაა, რომელშიც გაერთიანებულია სხვადასხვა ქვეყნის კვლევითი ინსტიტუტები და სახელმწიფო ორგანიზაციები. 1959 წლიდან მოყოლებული ეს ასოციაცია ატარებს კვლევებს სხვადასხვა ქვეყნის მოსწავლეების მიღწევების შეფასების მიზნით.

TIMSS ლონგიტიდური კვლევაჩატარდა 2024 წელს და მასში მონაწილეობა მიიღო საქართველოს 151 სკოლის 4300-ზე მეტმა მეხუთეკლასელმა. ეს კვლევა წარმოადგენს TIMSS-ის 2023 წლის ციკლის გაგრძელებს და მიზნად ისახავს 2023 წელს TIMSS-ის კვლევაში მონაწილე მე-4 კლასის მოსწავლეების მათემატიკასა და საბუნებისმეტყველო საგნებში ხელმეორე შეფასებას, თუმცა, ცხადია, უკვე მე-5 კლასში. კვლევის შედეგები საშუალებას მოგვცემს შევაფასოთ ერთი წლის განმავლობაში მოსწავლეთა მიღწევების პროგრესი და შევისწავლოთ ის გარემო ფაქტორები, რომლებიც ხელს უწყობს მოსწავლეთა შედეგების გაუმჯობესებას მათემატიკასა და საბუნებისმეტყველო საგნებში. საერთაშორისო ანგარიში გამოქვეყნდება 2025 წლის დეკემბერში.

**PISA - საპილოტე კვლევა.** მოსწავლეთა შეფასების საერთაშორისო პროგრამა (PISA) ტარდება ეკონომიკური თანამშრომლობისა და განვითარების ორგანიზაცია (OECD) ეგიდით და მაში 80-ზე მეტი სახელმწიფო მონაწილეობს. ეს კვლევა აფასებს 15 წლის ასაკის მოსწავლეების ცოდნასა და უნარებს მათემატიკაში, კითხვასა და საბუნებისმეტყველო მეცნიერებებში. 2024 წელს საქართველოს 40 სკოლაში ჩატარდა PISA-ს საპილოტე კვლევა, რომელშიც მონაწილეობა მიიღო 2400-ზე მეტმა მოსწავლემ. PISA-ს კვლევის მიზანია გაანალიზოს, თუ რამდენად კარგად ამზადებს განათლების სისტემა 15 წლის ასაკის მოსწავლეებს ცხოვრებისეული გამოწვევებისა და მომავალი წარმატებისათვის, გამოყოს და შეისწავლოს ის ფაქტორები, რომლებიც გავლენას ახდენს მოსწავლეთა წარმატებაზე.

პილოტირების შედეგებზე დაყრდნობით დაიხვეწა კვლევის ინსტრუმენტები, ტესტური დავალებები და სათანადო კითხვარები. 2025 წლის გაზაფხულზე დაგეგმილია ძირითადი კვლევის ჩატარება.

**5. საგანმანათლებლო მიღწევების შეფასების საერთაშორისო ასოციაციის (IEA) ყოველწლიური შეხვედრა**

2024 წლის სექტემბერ-ოქტომბერში საგანმანათლებლო კვლევების ეროვნულმა ცენტრმა თბილისში უმასპინძლა საგანმანათლებლო მიღწევების შეფასების საერთაშორისო ასოციაციის (IEA) გენერალური ასამბლეის 65-ე შეხვედრას. IEA-ს გენერალური ასამბლეის შეხვედრა გამორჩეული მნიშვნელობის მოვლენაა საგანმანათლებლო სფეროში. შეხვედრას ყოველწლიურად ესწრებიან განათლების სფეროს წამყვანი საერთაშორისო ექსპერტები და პოლიტიკის შემქმნელები, რომელთა საქმიანობის მიზანს განათლების სისტემების შემდგომი დახვეწა წარმოადგენს. თბილისში გამართულ ფორუმს 55 ქვეყნის ასზე მეტი ექსპერტი დაესწრო.

1. იმპრესიონისტული მეთოდით შეფასდა ფრანგული ენის 6 სახელმძღვანელო, რომელთა შეფასება რაოდენობრივი კვლევის ფარგელებში ვერ მოხერხდა რესპონდენტთა მცირე რაოდენობის გამო. [↑](#footnote-ref-1)